BERTF.ISLAND 


BERT F. ISLAND 


JOCUL S-A SFÎRŞIT 


În româneşte de LIGIA PETRIU 


Editura UNIVERS 
Bucureşti, 1973 


În seara zilei de 23 septembrie Boyd Fletcher 
primi un telefon care-l alarmă. 

Telefonul sunase scurt de două ori, ca la o 
chemare interurbană prin centrală automată. Boyd 
se duse la telefon ridică receptorul, dar nu 
răspunse nimeni. 

După trei minute — acelaşi lucru. Boyd Fletcher 
ridică receptorul, dar cel care chemase nu mai 
dădu nici un semn. 

De data asta Boyd deveni nervos. Simţea nevoia 
să bea ceva. 

Îşi turnă gin într-un pahar, apoi puţin vermut şi 
adăugă gheaţă şi o felie de lămiie. 

În timp ce bea, gîndurile nu-i dădeau pace. Dacă 
în următoarele cinci minute sună iarăşi telefonul, 
fără ca să răspundă cineva, atunci înseamnă că în 
statul Florida ceva nu-i în regulă. 

Triplul apel fără legătură însemna alarmă mixtă: 
Stabiliseră acest semnal cu ani în urmă, dar pînă 
acum nu fuseseră nevoiţi să se folosească de el. In 
cazul în care era semnalul de alarmă, el nu putea 
veni decit de la Ted Parker. Se înţeleseseră ca 
Parker să nu vorbească, lucru firesc cînd ştiau că 
orice convorbire putea fi interceptată oricînd şi 
oriunde. Dacă Ted dă alarma, cu siguranţă că se 
pusese la cale ceva împotriva lor. 

Boyd se uită la ceas. Constată cu satisfacţie că 
intervalul trecuse. Telefonul nu sunase a treia oară. 
Deci — greşeală. Cineva formase desigur greşit. Se 


mai întîmplă! 

Boyd Fletcher îşi turnă încă un Martini sec şi 
tocmai cînd să ducă paharul la gură, telefonul 
zbiîrnii iar. 

Boyd răspunse. Pe fir — tăcere. Aşadar, totuşi! 

Atita că al treilea apel întirziase puţin. In fond, 
Ted Parker se afla la o depărtare de 120 de mile, la 
Bonita Springs, tocmai pe cealaltă parte a 
peninsulei. Era un alt oraş, pe altă coastă. 

După acest ultim semnal Boyd Fletcher nu putea 
face decit un singur lucru: să alimenteze maşina şi 
s-o pornească în noapte. 

Era ora 22 şi 10 minute. Afară se şi întunecase. 

Dacă totul merge bine, pînă dimineaţa poate fi 
înapoi. Dar Boyd nu era deloc sigur că totul va 
merge bine. Habar n-avea de ce voia Ted să 
vorbească cu el. Probabil că era vorba de afacerile 
lor, afaceri care în unele state se pedepseau cu 
ştreangul, în altele cu scaunul electric sau cu 
camera de gazare. Dar Boyd Fletcher nu credea să 
le fi luat urma din cauza acestor chestiuni. Cine să 
afle? Erau numai trei oameni care ştiau: el, Ted 
Parker şi centrala. Toţi trei aveau însă motivele lor 
ca să tacă. 

În acest stadiu al reflecţiilor surescitarea îi scăzu 
treptat. Pur şi simplu nu puteau fi descoperiţi. Nici 
City Police, nici F. B. I.-ul n-aveau cum să le dea 
vreodată de capăt. Era tot atît de imposibil pe cît 
de imposibil să separi vermutul de gin. 

Calm, dar nu fără oarecare curiozitate, porni la 
drum spre locul de întîlnire. 

Apăsînd pe pedala de acceleraţie pînă la trei 


sferturi, Dodge-ul alerga cu 85 de mile pe oră. 
Noaptea, Boyd Fletcher putea risca viteza asta. 
Ziua însă nu, căci patrulele de control, prevăzute 
cu motociclete Harley Davidson, aveau grijă ca 
nimeni să nu depăşească limita de şaizeci. In 
definitiv, şoseaua numărul 80 nu era o autostradă. 
Poliţiştii stăteau ziua la intersecţii şi pîndeau pînă 
cînd se ivea vreun grăbit, apoi se luau după el pe 
motocicletele lor de doi cilindri şi-l urmăreau. Cînd 
îl ajungeau, declanşau sirenele. De obicei plăteai o 
sumă contra bon. Nu-i puteai duce cu vorba pe 
băieţii de la controlul circulaţiei. Boyd Fletcher n-ar 
fi mers ziua nici cu o milă mai mult decit era 
permis. Nu simţea cîtuşi de puţin nevoia să-i spună 
vreunuia că merge la lacul Okcechobee. 

Noroc că nu era ziuă, ci aproape ora 23. lar 
noaptea patrulele nu prea aveau pradă. Noaptea 
era a lupilor. 

„Eşti un lup, gîndi Boyd amuzat. Da, tot mai eşti 
încă. E drept, te-ai schimbat puţin. Înainte, erai 
doar un lup, acum eşti un lup în piele de vacă sau 
în blană de oaie, cum se spune.” 

Apăsă pe butonul automatului de ţigări. Micul 
aparat cu aer comprimat bizii după zece secunde. 
Din automat sări pe şanţul de la bord o ţigară 
aprinsă Camel. 

Inhală cu plăcere primul fum. Apoi se uită la ceas 
şi iar se concentra asupra şoselei. 

Parcursese 45 de mile de la Palm Beach. Curînd 
se ivi partea de sud a lacului. De acolo, şoseaua 
mergea mile în şir de-a lungul briurilor dese de 
stuf. Din cînd în cînd se întrezăreau prin stufăriş 


hangare pentru bărci şi cabane pescăreşti; 
cîteodată şi apa, pentru că luna era la nord. 

„Ce-i pasă lupului de strălucirea lunii!” gîndi 
Boyd Fletcher. 

Tocmai trecea pe lîngă o placă indicatoare. Mai 
avea douăzeci de mile pînă la locul de întîlnire cu 
Ted. Cam douăzeci de minute, dacă o ţinea în 
acelaşi ritm. 

După Clewiston coti din şoseaua 80 în direcţia 
Moore Haven. N-o luă însă prin localitate, ci tăie pe 
şoseaua de lîngă țărm. În lumina farurilor apărură 
la dreapta şi la stinga poteci neîngrijite. Apoi 
căsuţe-vagon de toate mărimile, iar printre ele, ici- 
colo, cîte un cort. Pe mal ardeau focuri, la care se 
frigeau peşti, sau fripturi ce-şi răspindeau jur- 
împrejur aroma. 

Boyd Fletcher îi înjură în gînd pe vilegiaturişti. 
Dar ce să facă?! Era doar perioadă de concedii. 
Poate pătrunseseră pînă la cabana lui Ted Parker. 
Asta ar fi fost ghinion! Nu le-ar rămîne altceva de 
făcut decit să iasă cu barca în larg, ca să poată sta 
de vorbă nestînjeniţi. 

Teama lui se dovedi însă neîntemeiată. 

Vilegiaturiştii se întinseseră numai pe malurile din 
apropierea şoselei districtuale. Cu cît înainta mai 
adînc în hăţiş, cu atit mai puţini zărea. Cînd se 
apropie de locul de întîlnire, nu mai văzu absolut 
nici unul. 

Roţile Dodge-ului apucară pe un drumeag de 
bîrne, tăiat în stuf. În bătaia farurilor apăru cabana 
de bîrne, Fletcher frină, opri motorul şi stinse 
luminile. 


Cobori încet, luă pachetul de Camel şi porni spre 
cabană. Abia făcuse patru paşi, cînd cineva strigă: 

— Stai! Cine-i acolo? 

Sunase ca vocea unei santinele puse să păzească 
bombe atomice. 

— Eu sînt, Fletcher! 

— Aici Ted! răspunse vocea din întuneric. 

Cu toate că în viaţa de toate zilele purtau alte 
nume, le intraseră în sînge numele de Ted şi Boyd 
sau Fletcher şi Parker. O cerea prevederea, Boyd 
Fletcher se opri, deşi recunoscuse vocea celuilalt. 

Pe veranda din faţa cabanei se aprinse o ţigară. 
În lumina ei Fletcher recunoscu faţa lată şi 
cărnoasă a complicelui, fruntea lui îngustă şi nasul 
puţin cîrn. 

Abia acum, cînd era sigur că în faţa lui se află 
într-adevăr Ted Parker, urcă cele trei trepte ale 
verandei, apoi porni bijbîind spre fotoliul de paie şi 
se lăsă în el. 

Lîngă mal, prin vreo mlaştină, orăcăiau broaştele, 
iar mai încolo, în pădure, ţiriiau greierii. 

Boyd Fletcher ştia totuşi că această noapte de 
vară nu va fi plăcută. 

Vocea lui Parker îşi pierduse încă de acum 
nouăsprezece ani sonoritatea în jungla din Manila. 
Claritatea ei nu era aceea a vocii unui Caruso, iar 
faptul că savura zilnic whisky nu-i aducea vreo 
îmbunătăţire. 

Boyd Fletcher îl auzi pe partenerul său de afaceri 
punînd paharul pe masă şi turnînd. Turnă de două 
ori şi împinse un pahar spre oaspetele său. 

— E vorba — spuse Ted înainte să bea — de una 


dintre cele mai periculoase chestii ce pot exista în 
prezent. Am putea spune — cea mai periculoasă. 
Cine ştie despre treaba asta, va fi împuşcat. 

Abia acum băură. După o pauză, Parker continuă: 

— Ştii ce avem la activ, băiete! 

— Aşa ceva nu se uită. Las-o baltă! Să nu mai 
vorbim despre asta. 

— Nu avem nici un motiv să scormonim treaba 
asta. Dar mi-e teamă că îl interesează pe un altul. 

— Vorbeşte mai clar! Suport destule, răspunse 
Boyd. 

— Deci, reveni celălalt, am primit un semn de la 
centrală. Semn e puţin spus; mai degrabă un 
avertisment serios, aş spune aproape un ordin. De 
data asta însă nu e vorba de bani, ci de viaţă şi de 
moarte. 

— De viaţa noastră sau de moartea noastră, vrei 
să spui. 

— Exact. Centrala deţine anumite informaţii cum 
că un om din nord vine în Florida să-şi bage nasul 
în vechile acte. 

— Trebuie să fie unul care nu prea ţine la viaţa 
ui! 

— Da, dar va veni şi va răscoli cazurile 
neclarificate, toate şapte. Sîntem în primejdie sau 
nu? 

— Depinde de omul care-şi bagă nasul în ele. Pînă 
acum nici unul n-a reuşit să facă vreo legătură 
între ele. Dosarele au fost închise. Nici chiar F. B. 1.- 
ul... 

— F. B. l.-ul! îşi întrerupse Ted Parker partenerul 
pe un ton dispreţuitor. Doar şi în poliţia federală tot 


oameni sînt! 

— Şi ce, noul venit nu e tot om? 

— Un vampir cu chip de om. 

— Cine nu-şi ascunde chipul azi! observă Fletcher 
îngîndurat. Ce putem face împotriva ciumatului? 

— Centrala, continuă Parker, se va retrage în 
timpul acţiunii şi va urmări de la distanţă 
desfăşurarea. Ne lasă mînă liberă. Putem face cu el 
ce credem noi că-i mai nimerit. 

— Să-l lichidăm? 

— Riscăm să atragem pe urmele noastre pe cei 
mai buni poliţişti şi detectivi din Statele Unite. Dar, 
ca un făcut, nu avem altă cale. Dacă va dezgropa 
poveştile prăfuite, vom fi ca o sobă încinsă pe un 
sloi de gheaţă, ne ducem la fund. M-am gîndit mult 
la asta, înainte de a da semnalul de alarmă. Pur şi 
simplu nu avem altă ieşire. Trebuie s-o facem. 

Boyd Fletcher sorbi o înghiţitură de whisky şi o 
tinu pe limbă. Faţă de cele povestite de Ted, 
senzaţia era plăcută. 

— Crezi că va fi o problemă să-l înlăturăm? 

— Din păcate, da. Va fi în orice caz de zece ori 
mal greu faţă de cele întreprinse pînă acum. 
Impuţitul ăla e un grangur trecut prin ciur şi 
dîrmon. 

— Nu-mi place deloc, băiete. 

— Dar ce altceva să facem? 

— Să ne ascundem un timp. Schimbare de aer! 

Parker protestă dînd din mînă. Boyd Fletcher îi 
observă însă gestul, pentru că celălalt ţinea ţigara 
în mînă. 

— N-are sens s-o ştergem. Ca să reuşim, ar trebui 


să ne schimbăm cetăţenia. Dar şi-aşa salvarea 
noastră ar fi o problemă. Inchipuie-ţi! Tipul ăsta din 
nord tot răsuceşte rapoartele pe faţă şi pe dos pînă 
cînd dă de firul care leagă toate cele şapte cazuri. 
Şi cu asta ne dibuie şi nu vom mai fi nicăieri în 
siguranţă. Pe urmă ne fugăreşte pe toate 
continentele. Ştii ce înseamnă colaborarea interna- 
ţională a poliţiilor. E un mecanism perfect. Ne 
înhaţă într-o colibă de negru sau în sacul de dormit 
al unei femei de eschimos din Hudson Bay. Nu, aşa 
nu ţine, băiete! 

— Mi-ar fi suris mai mult, mărturisi Boyd Fletcher. 

Ted puse paharul la loc, cu zgomot. 

— Ţi-e frică cumva? 

— Vezi să nu! Atita că începusem să mă deprind 
cu rolul meu de burghez. 

— Sau poate mîna nu-ţi mai e aşa de sigură ca 
înainte! Hai, spune, ce-i? 

— Mina mi-e la fel de sigură ca pe vremuri şi tot 
atit de iute. Nimic nu mă împiedică să trag un foc, 
dacă-i vorba să-mi apăr scăfirlia. Cine trage o dată, 
nu mai ştie ce-i aia trac. Numai că trebuie să ştiu 
sigur dacă-i absolut necesar. 

In următoarea jumătate de ceas Ted Parker izbuti 
să-l convingă pe complicele său. 

li spulberă toate iluziile despre noul adversar şi 
despre posibilitatea de a fi fost o alarmă falsă. 

— Dar nu s-a grăbit de fel, interveni Fletcher 
morocănos. 

— S-ar putea. E încet ca un păianjen otrăvitor şi 
nemilos ca muşcătura acestuia. Trebuie să-l 
scoatem din circulaţie. 


Boyd Fletcher respiră încă o dată adînc şi spuse: 

— Aş zice să intrăm în miezul problemei. 

Cînd punea la cale ceva, Ted Parker era mai 
exact decit un ceas. Treaba asta putea dura zile în 
şir, dovadă experiențele anterioare. Chibzuia 
întotdeauna precis, gîndea bine fiecare amănunt şi 
îl cîntărea pe toate feţele, asemeni unui farmacist. 
Niciodată nu se iviseră dificultăţi neaşteptate în 
îndeplinirea unor planuri astfel alcătuite. 

Boyd Fletcher avea încredere în creierul lui Ted 
Parker, aşa cum Ted Parker avea încredere în mîna 
sigură şi iscusinţa lui Boyd. 

Stabiliră noaptea de 23 spre 24 septembrie, cînd 
să-l înlăture pe primejdiosul nepoftit foarte simplu, 
şi anume cu un glonţ de pistol. Era un Colt 45, pe 
care Boyd îl avea în păstrare. Fletcher înzestrase 
această armă cu un amortizor de zgomot fără ca 
precizia țintei sau bătaia să fi avut de suferit. O 
armă veche de zece ani, cu şase ghinturi spre 
stînga. Acum zece ani armele se făceau mai solide. 
Pe atunci nu era automate şi aveau recul. Te 
puteai însă bizui pe ele. Mina extrem de sigură a lui 
Boyd rezolva uşor toate celelalte probleme. 

— Nu crezi că o puşcă ar fi mai sigură? întrebă 
Ted, după ce elaboraseră planul în linii mari. 

— Bineînţeles că o puşcă ar oferi nişte avantaje, 
recunoscu Fletcher, în special pentru un ţintaş 
care-şi aşteaptă vinatul cocoţat în virful unui 
copac. Dar metoda noastră pentru rezolvarea unor 
astfel de probleme e mai eficientă. In afară de 
asta, nu ştim precis ce condiţii vom avea la faţa 
locului. Aşa că prefer Coltul. la încearcă să ascunzi 


o puşcă sub cămaşă! Ai înţeles de ce prefer Coltul? 

— Bine, spuse Parker, asupra ultimelor detalii ne 
lămurim la faţa locului, numai să ştim unde 
locuieşte la Miami respectivul, ce maşină are şi ce 
obiceiuri. Trei zile vor fi de-ajuns. Bineînţeles, vom 
sta la pîndă cu schimbul. 

Fletcher fu de acord. 

— Deci, aştept un apel, spuse el, şi miine 
dimineaţă plec la Everglades, ca să mă antrenez. 
Ca să fiu iarăşi în formă, după o pauză atit de 
lungă, am nevoie de cel puţin treizeci de gloanţe. 
Dacă nu fac cu cele treizeci de gloanţe trei sute 
cincizeci de puncte, îmi leg mîna de patul armei. 

— Mă bizui pe tine ca întotdeauna, spuse Ted 
Parker. 

II conduse pe complicele său pînă la maşină. 

Fletcher întoarse pe iarbă şi porni, după ce Parker 
bătu de două ori cu palma-n capotă, în semn de 
adio. 

Apoi Parker se întoarse la cabană, goli sticla, se 
trînti pe patul de campanie şi dormi pînă cînd îl 
trezi răcoarea dimineţii. 

Odată sculat, îşi împacheta lucrurile în sacul de 
voiaj, încuie cabana şi scoase barca din stuf. Visli 
încet de-a curmezişul golfului pînă la promontoriul 
unde se afla Chryslerul său. 

Din cauza cantităţii mari de whisky şi de ţigări 
consumate în acea noapte îşi simţea capul greu, 
dar  ghemotoacele de ceaţă stăruiau numai 
deasupra apei, nu şi în mintea lui. 

Creierul său lucra neaşteptat de clar şi precis. 

„Va merge şi de data asta strună”, gîndi el. 


După ce se întoarse, Boyd băgă maşina în garaj şi 

închise poarta. 
_ Intră obosit în locuinţa aflată deasupra atelierului. 
Işi făcu mai întîi o cafea. Puse trei măsuri de cafea 
espresso în ceaşcă, apoi luă zahărul din dulap şi 
tubul cu frişcă, Pînă să fiarbă apa în ibricul electric, 
îşi făcu de lucru cu şurubelniţa la tocul uşii, în 
partea de jos, unde se aflau cîteva holţşuruburi 
ascunse privirii. 

Le deşurubă, scoase şipca de dedesubt şi viri 
mîna în deschizătură. Scoase de acolo Coltul 45, 
două încărcătoare pline şi bine întreţinute, patru 
cutii cu cîte 72 de gloanţe. Trei cutii conţineau 
muniţie cu înveliş de oţel şi una cu înveliş de 
plumb. La muniţia de plumb, folosită în mod 
normal numai la revolvere, crestase baza 
cartuşelor în aşa fel încît le putea cuprinde şi 
ejectorul unei arme automate. În felul acesta 
muniţia de plumb putea fi folosită şi la pistoale. 

Boyd Fletcher prefera cartuşele de plumb celor 
de oţel, pentru simplul fapt că trăgea numai atunci 
cînd intenţiona să ucidă. Acesta era unul din 
principiile sale. 

Pilite la vîî şi cu două crestături în cruce, 
cartuşele de plumb ucideau fără greş, avînd efectul 
unor gloanțe  Dum-Dum.  Rotaţia imprimată 
cartuşului de ghinturi se transforma într-o mişcare 
basculantă. Cînd  pătrundea  cartuşul, rana 
provocată era de grosimea unui deget, iar la ieşire 
cît un pumn. În locul unde nimerea, cartuşul Dum- 
Dum făcea ravagii ca un mixer rotativ. 

Bineînţeles, dacă nimereai. lar Boyd Fletcher 


avea intenţia să-şi nimerească victima înainte ca 
aceasta să-l doboare. 

Înfăşură arma şi muniţia într-o trusă de piele 
pentru scule. Între timp dădu în clocot şi cafeaua. 

Bău o ceaşcă mare pînă la fund. Luă apoi rondela 
din dulap şi-şi făcu un suport de carton. 

înainte de a pleca la Everglades pentru 
antrenament, îşi pregăti valiza. Puse trei cămăşi, 
costumul închis, lenjerie pentru trei-patru zile şi un 
ciorap de nylon. Apoi scrise un bilet: „Mă întorc 
pînă la unsprezece”. Biletul îl lipi pe geamul 
dinăuntru de la uşa atelierului. 

Nu-şi luă Dodge-ul, ci motocicleta pentru acest 
drum spre locul singuratic de tragere. Drumurile 
prin hăţişul de stuf erau atît de înguste, încît nici 
un fel de maşină nu putea trece pe acolo. Cărările 
erau numai pentru vînători şi pescari şi nici chiar 
pentru ei, dacă nu cunoşteau locurile. 

Boyd Fletcher era sigur că la ceasul acela nu se 
afla nimeni prin împrejurimi, astfel că putea trage 
fără grijă. 

Se întoarse de la Everglades exact în timpul 
prevăzut. Lui Ted Parker îi telefonă către prînz. 

— Sînt gata, îl anunţă el. 

— Atunci apucă-te şi asigură-ţi alibiul, îi sfătui 
Ted. 

— M-am şi apucat. Cit priveşte mîna mea, află că 
e mai calmă şi mai sigură ca oricînd. Treizeci de 
gloanţe — trei sute cincizeci şi patru de puncte. 
Recordul meu absolut. 

Ted se bucură. 

— În regulă, o să-l înghiţim repede, spuse el. 


— Ca pe o budincă de ciocolată, adăugă Boyd 
Fletcher. Anunţă-mă cînd se prepară budinca. 
Apoi închise telefonul. 


Jo Walker îşi prepară o nouă băutură, după o 
reţetă primită din Danemarca. Luă un pahar mare, 
turnă două treimi bere şi peste ea şampanie rece, 
pînă ce spuma se revărsă peste buza paharului. 

Însetat, se pregătea să ducă paharul la gură, cînd 
zbîrnii telefonul. Jo îl lăsă să sune pînă ce simţi sub 
bere stratul ele şampanie rece şi constată că 
invenţia nu e rea. Abia după aceea ridică 
receptorul. 

Ca de obicei răspunse cu un mormăit, semn al 
bunei dispoziţii. Prietenul său, Tom Rowland, 
denumise acest mormăit amestec de bondar 
sălbatec cu motor de automobil de curse. 

— La dracu, spuse căpitanul Rowland, sînt sigur 
că miroşi de la o poştă a whisky! 

— Cine-o fi făcut din tine criminalist? întrebă Jo. 

Era clar după primele cuvinte că în ziua aceea 
Tom nu e dispus să fie tachinat. 

— Astupă sticla! Trebuie să-ţi vorbesc! se răsti 
căpitanul. 

— Nu-i nevoie! Sticla e goală. 

— Atunci pune-te în rabla ta şi vino la cartierul 
general, dacă mai poţi conduce! 

— N-a fost decit o sticlă de bere, spuse Jo. 

— Cu atit mai bine. Te aştept într-o oră. 

— Dar cine ţi-a spus că am intenţia să mai ies azi 
din casă? întrebă Jo cu glas mieros. 

Tom respiră adînc. 


— A, aşa? fornăi el. Maestrul nu se mai grăbeşte, 
hm? 

— Depinde pentru ce! 

— Ei bine, rămii unde eşti! Îţi trimit miine prin 
poştă telegrama care a sosit azi din greşeală 
pentru Jo Walker, Cartierul General New York. 

— Mersi, dar poţi să-mi comunici textul şi 
expeditorul. 

— În primul rînd, mormăi căpitanul, un agent al 
poliţiei nu violează secrete poştale, în al doilea rînd 
n-am de ce s-o fac. 

Apoi închise aparatul. 

Lui Jo nu-i rămase altceva de făcut decit să plece. 
Raționamentul său era următorul: 

Prietenul său, Tom Rowland, n-ar fi telefonat dacă 
textul telegramei n-ar fi fost important. Deci Tom 
cunoştea conţinutul. Însă chiar dacă ar fi fost o 
ştire importantă, Tom i-ar fi citit totuşi textul la 
telefon. Tom insista însă ca Jo să vină la cartierul 
general, ceea ce înseamnă că chestiunea nu-l 
interesa numai pe el, ci mai mult sau mai puţin şi 
poliţia. Aşadar, o misiune. Dacă exista ceva care să 
stirnească furia lui Jo, acest lucru erau cazurile 
captivante nimerite în zilele călduroase de vară 
tirzie. 

Îşi puse cravata oliv, apoi îşi smulse un fir alb de 
la tîmple, în timp ce continua să-şi limpezească 
gîndurile. 

Expeditorul telegramei îi ştia numele, dar nu şi 
adresa. Deci, nu avusese posibilitatea să-i caute 
adresa într-o carte de telefon din New York, 
Aşadar, e posibil ca expeditorul să nu locuiască în 


statul New York, ci undeva mai departe. Se pare că 
în sud. În sud, pentru că în nordul suprapopulat 
există mijloace de comunicare mai simple decit 
telegrama. Doar în fiecare oraş există un oficiu 
telefonic cu birou de informaţii, iar o convorbire de 
la graniţa canadiană pînă la New York costă un 
dolar pentru trei minute. Expeditorul telegramei 
probabil că era de undeva din sud. 

Cam aici ajunsese Jo cu raţionamentul cînd îşi 
scotea SE-ul din garaj. Porni spre Manhattan prin 
Bronx. 

Circulaţia spre Downtown nu era prea mare. Era 
şapte seara. Jo conducea maşinal şi avea astfel 
timp să-şi continue firul gîndurilor. 

Expeditorul telegramei, se gîndi el, te cunoaşte 
după nume. Ştie că eşti colaboratorul poliţiei din 
New York, altfel n-ar fi încercat să te caute prin 
intermediul cartierului general. Ştie deci că eşti 
detectiv particular. Se pare că problemele lui sînt 
foarte importante, dacă apelează la un străin. 
Există şi în Sud detectivi scumpi! 

La intersecţia First Avenue cu strada 125 stopul 
pe roşu îl sili să oprească şi să-şi întrerupă 
labirintul raţionamentelor. 

Intoarse spre dreapta apărătoarea, pentru că 
galbenul viu al apusului de soare pătrundea pieziş 
în maşină. Işi puse ochelarii de soare şi porni. 

Mai era încă preocupat de telegramă, deoarece 
variantele posibile nu i se păreau nici pe departe 
epuizate. 

Pe baza rezultatelor obţinute, Jo îşi construi în 
continuare ipotezele: 


Există detectivi buni şi în Sud. De ce nu apelaseră 
la unul din ei? Probabil pentru că au nevoie de un 
om a cărui figură să nu fie cunoscută în oraş ca 
orice cîrciumă unde se serveşte bere vărsată. 
Poate că cel care îl chema considera că el, Jo, e 
mai uşor de pus la frigare decit ceilalţi. Dar nu 
nimerise tocmai bine cu presupunerea asta. 

„Profetul e egal cu zero în ţara sa, mormăi Jo 
pentru sine, iar aparatele de filmat japoneze sînt 
apreciate numai în străinătate.” 

Dar că şi renumele lui ca detectiv de prima mînă 
ar putea fi motivul acestei chemări în Sud, lui Jo 
nici nu-i trecu prin minte. Cînd şi cînd mai era şi 
modest. 

Ultima sa concluzie era că acest caz avea un 
amestec şi la New York. 

În timp ce se gîndea la toate acestea, ajunse in 
partea de sud a cartierului Manhattan. Părăsi 
Broadwayul la Canal Street, cu două străzi mai 
departe coti la dreapta şi îndată zări clădirea 
cenuşie a sediului prefecturii poliţiei. 

În cîteva minute va afla ce conţine telegrama şi 
de la cine e. Atunci va vedea dacă gîndeşte încă 
logic sau dacă dăduse greş cu speculaţiile lui. 


Căpitanul Tom Rowland, şeful Comisiei întîi de 
criminalistică din Manhattan, stătea după birou ca 
un viceconsul roman care s-a trecut datorită vieţii 
de trîndăvie petrecută în provinciile galice. 

Îl salută pe Jo fără să-şi mişte trupul masiv de pe 
scaun. Apoi îşi repezi brusc în sus bărbia 
proeminentă spre plicul cu telegrama aflat în faţa 


lui, pe mapa de scris. 

— Nu vrei să-l deschizi? 

Jo luă plicul şi-l pipăi. 

— Păi, ai cam avut tu. grijă de asta. 

— Scuză-mă, am făcut-o fără să-mi dau seama. 
Credeam că hirtia asta-i pentru mine. De-abia cînd 
am citit textul — nu vrei să afli ce conţine? 

— La ce bun? spuse Jo. Cunosc conţinutul. 

Puse telegrama la loc şi se desfătă privind 
consternarea lui Tom. 

Era singurul sistem cu care izbutea să-l supună 
pe Tom la cazne. Gata să tragă o înjurătură, Tom. 
izbucni: 

— Clarvăzătorule! Nu cumva berea de după masă 
îţi stimulează digestia telepatică? 

— Nu ştiu. Berea mă oboseşte, spuse Jo căscînd. 

Tom deveni acru, indispus că Jo nu arăta nici un 
interes pentru telegramă. Apoi reacţionă ca un 
public la un spectacol de circ mediocru, pe care îl 
gidili ca să rîdă. 

— Bine, aruncăm hirtia la coş! S-a şi uitat! 

— Dacă nu mă înşel, spuse Jo, telegrama vine din 
sud, probabil din Florida. Un om se teme pentru 
viaţa lui şi caută un paznic personal. Biletul de 
avion şi avansul sînt anexate. E adevărat sau am 
scrîntit-o? 

Tom miji ochii. 

— De unde ştii chestia asta cu Florida? Ai citit-o? 

— Nu, am mirosit-o, îl asigură Jo. Deci, aşa e! 

— Telegrama vine într-adevăr din Miami. 

Jo scoase foaia de hirtie din plic şi începu să 
mormăie încet: 


„Viaţa unui bărbat din New York este în pericol, 
fără ca el să ştie. Numele vă e cunoscut. Avansul 
pentru onorar îl găsiţi în strada Houston 288, 
apartamentul 20, la Shakespeare. Luaţi cît vă 
trebuie. Vă rog, veniţi! Fără dvs. F. este ca şi 
mort.” 

Jo puse telegrama pe birou. 

— Cine-i acest F.? întrebă el. 

— Asta ne întrebăm şi noi! Nu pot să-mi amintesc 
de nici unul din New York cu numele de F., care să 
fie ameninţat să termine în ştreang la Miami. 

— Expeditorul pretinde că îl cunosc pe acest 
domn. 

— Atunci fă bine şi sparge-ţi capul! 

— De ce? întrebă Jo. Vom căuta la Shakespeare, 
strada Houston 288, apartamentul 20. Nu ne-a dat 
indicaţia de pomană. 

Căpitanul se sculă şi-şi încheie cureaua de la 
pantaloni. 

— N-ai nimic împotrivă dacă viu şi eu? 

— Şi dacă aş avea ceva împotrivă? 

— Tot aş veni, îl asigură Tom, pentru că am 
impresia că asta face parte din atribuţiile mele. 

— Sau poate vrei să pleci iar în Florida pe 
socoteala firmei! 

— Şi asta, recunoscu căpitanul, dacă va fi nevoie. 
Bineînţeles, ne supunem numai necesităţilor. 

— Dar cu entuziasm, adăugă Jo. 

Casa de pe strada Houston West 288 era o 
clădire solidă, exclusiv cu apartamente, construită 
înainte de război, cu pereţi ceva mai groşi, multe 
geamuri şi fierărie. 


Urcară cu liftul. 

La etajul nouă, în faţa apartamentului al 
douăzecilea se ivi o problemă. 

— Avem voie să intrăm aşa? întrebă Tom. Adică 
procedăm legal? 

Jo rînji. 

— Sîntem robii necesităţii. Hai să încercăm întîi 
pe calea normală. _ 

Apăsă pe butonul soneriei. lnăuntru se auzi destul 
de slab cum sună. După a treia încercare, Jo 
renunţă. 

— Vaporul e fără echipaj. 

— Măcar să ştim a cui e locuinţa! 

— Du-te jos şi întreabă-l pe administrator, dacă 
asta te linişteşte, îl sfătui Jo. Pentru mine, numele 
proprietarului nu-i hotăritor. Nu-mi modifică cu 
nimic misiunea. Chiar dacă telegrama lui nu 
aminteşte de nici un nume, indică în schimb o 
misiune clară. „Duceţi-vă la locuinţa mea şi căutaţi 
la Shakespeare!” 

— Shakespeare a fost un poet englez, a cărui 
existenţă lumea o pune la îndoială,. observă Tom. 
Şi-apoi, eu unul mă îndoiesc că o telegramă 
anonimă ne dă dreptul să pătrundem într-o 
locuinţă străină, fără ca problema proprietarului să 
fie clarificată, 

— De asta te ocupi tu pînă miine la prînz, spuse 
Jo. Numai că pînă atunci poate fi prea tirziu. Mi se 
pare că aici e vorba de viaţă şi de moarte, aşa că 
în cazul de faţă ar trebui să fim mai puţin 
formalişti. Aruncăm doar o privire înăuntru şi vom 
afla într-o clipă dacă se poate stabili vreo legătură 


între Shakespeare şi locuinţa asta. Dacă nu, ne 
retragem fără să provocăm vreo pagubă, dar ne 
facem datoria. În caz că există o legătură, îi dăm şi 
de capăt. 

— Bine, cedez, mirii căpitanul. Dar de ce nu are 
tăbliță la uşă? 

— Pe oamenii într-adevăr fini îi găseşti şi fără 
carte de vizită. 

Jo forţă broasca de siguranţă cu şperaclul, apăsă 
pe mica piedică de metal. Cînd nimic nu mai opuse 
rezistenţă, broasca ţăcăni şi uşa se deschise încet. 

Jo inspiră aerul închis. 

— Nu s-a mai aerisit de un secol aici, remarcă el. 

— Miroase a morgă. 

— E apa de la flori care miroase aşa. 

Aprinseră lumina întîi în vestibul, apoi în hol. Jo. 
se întoarse şi se aplecă să ridice ceva de jos. 

— Se numeşte Sue Fox şi e o femeie, constată el 
întinzîndu-i lui Tom reclama unei case de modă din 
Fifth Avenue. 

— Plicul e adresat lui Sue Fox, spuse Tom. 

— Exact! Dar plicul n-ar fi aici, dacă ea n-ar locui 
din cînd în cînd aici. Locuinţa în care ne aflăm este 
tocmai apartamentul douăzeci. Deci, dacă nu mă 
înşel, este vorba de locuinţa din New York a unei 
femei pe nume Sue Fox, care acum se află la 
Miami. Se pare că nu-i o persoană lipsită de 
posibilităţi. Apartamentul nu-i dintre acelea de o 
sută de dolari. Mobilierul pare de bună calitate, iar 
la casa de modă din Fifth Avenue se îmbracă 
numai doamne care completează cecuri de sute de 
dolari pentru rochiile de după amiază. 


Căpitanul se opri în mijlocul holului şi făcu semn 
cu capul spre bustul de bronz de pe piedestalul în 
stil corintic. 

-— Asta-i Shakespeare? 

— Nu l-am cunoscut personal, răspunse Jo. L-aş 
lua drept Burt Lancaster. Dar scrie pe el 
Shakespeare. 

— Bine, îl acceptăm, spuse Tom, examinînd 
bustul mai îndeaproape. 

— Cum sună telegrama? 

Jo cită: „Avansul pentru onorar îl găsiţi la Shake- 
speare. Luaţi cît vă trebuie.” 

Tom înconjură bustul şi încercă să-l ridice. Nu 
reuşi. 

Apoi luă Jo în primire bustul de bronz şi îl răsuci. 
De răsucit, se răsucea. 

După ce-l rotiră pe prinţul poeţilor de mai multe 
ori în jurul axei sale, sub el apăru un şurub de lemn 
de grosimea braţului. 

Învîrtiră bustul pînă la refuz şi Jo vîri mîna în 
gaura şurubului. Cînd scoase braţul, ţinea între 
degete un teanc de bancnote cu banderolă. 

Ca totul să fie în ordine, Jo numără imediat banii. 

— O mie cinci sute; ajung opt zile, fără speze. Îi 
iau de faţă cu martori. 

_ — Ai mult simţ practic pentru bani, remarcă Tom. 
Incasezi fără să fi făcut ceva. 

— Nu sînt polițistul care trăieşte cu conştiinţa 
împăcată că serveşte binelui general în mod 
dezinteresat, spuse Jo. Şi pe urmă, plata grasă îmi 
dă aripi fanteziei. 

ÎI înşurubă pe poet la loc şi se puse pe treabă. 


La numai cîteva minute Jo Walker îşi şi adeveri 
afirmaţia că banul stimulează fantezia. Ba lui îi mai 
ascuţea şi agerimea minţii. 

Cu toate că Tom trecuse de două ori pe lingă 
fotografie, Jo fu acela care descoperi ceva. 

Luă fotografia şi o ţinu la lumină. 

— Nu-ţi sare nimic în ochi? întrebă el. 

— Doi bărbaţi şi o femeie, spuse căpitanul. 
Femeia o frumuseţe brunetă, virsta douăzeci şi 
cinci pînă-n treizeci de ani. Domnul din stînga ar 
putea fi soţul ei. Amîndoi poartă verighete. Din 
felul greoi şi familiar în care pune braţul pe ea 
rezultă că sînt căsătoriţi. Bărbatul din dreapta ar 
putea fi fratele celui din stînga. Au aceleaşi feţe 
încăpăţinate, aceleaşi capete mici şi ochi 
scrutători. 

— Da, ochi destul de pătrunzători, sublinie Jo, aşa 
cum vezi la dictatori, dar şi la beţivi. Altceva nu 
mai vezi? 

— Nu, spuse cu regret căpitanul. 

— Tipic, spuse Jo, tipic pentru un absolvent ai 
academiei superioare de poliţie. Recunoaşte ceea 
ce poate fi văzut, dar nu mai mult. 

— Pentru că restul se bazează pe presupuneri. 
Numai că orice criminalist ar trebui să evite 
presupunerile. În meseria noastră, e un principiu 
de fier. 

— Nici un fel de principiu, ci o cămaşă de forţă 
pentru funcţionarul mediocru. Ce-i drept, nu face 
greşeli, dar nici nu înaintează mai repede decit un 
melc, Te întreb încă o dată, căpitane, vezi în 
fotografie Ceva mai mult decît trei persoane 


străine? 

— Îmi pare rău, nu, spuse Tom. Tu, bineînţeles, 
vezi mai mult. Tu vezi în spatele aparenţelor, chiar 
şi prin tabla unei căzi de baie, dacă Venus ar fi în 
ea. 

— Ai dreptate, în cazul de faţă văd mai mult decît 
tine! Te rog să n-o iei drept o măgărie dacă susţin 
că bărbatul din dreapta femeii e procuror. 

Tom Rowland smulse fotografia din mîna lui Jo şi 
o ridică încă o dată în bătaia luminii, aşa fel ca 
hîrtia lucioasă să nu aibă reflexe. Apoi dădu din 
cap. 

— Ai dreptate! Unde mi-au fost ochii? 

— La fată. 

— E procurorul Lynn Fox. 

— De la curtea cu juri, adăugă Jo. 

— Nu-i de mirare că l-ai recunoscut. Fox e unul 
din cei mai mari admiratori ai tăi. 

— Cel mai bun duşman al meu, preciza Jo. 

— Uneori e acelaşi lucru. Fox te admiră atît de 
mult încît turbează de furie numai cînd îţi aude 
numele. Aşa că-ţi cunoşti prea bine adversarii. 

Jo puse ginditor fotografia la loc.. 

— Tocmai pe acest om, Lynn Fox, să-l scap din 
încurcătură? Grozavă îi va fi recunoştinţa! 

— Se pare că habar n-are de prăpastia lîngă care 
se află. ` 

— Lynn Fox? întrebă Jo sceptic. Fox ştie totul. Işi 
calculează fiecare pas. Lynn ne e superior tuturor. 
A dovedit-o de nenumărate ori. În fața instanței, de 
exemplu. 

— La tribunal poziţia sa îi crează un avantaj, 


spuse Tom. Numai că la Miami e o simplă persoană 
particulară. Nu rămîne mare lucru dintr-un procuror 
acolo. De fapt, de unde ştii că e vorba de Lynn Fox 
şi nu de celălalt tip din fotografie? 

— În telegramă scrie F. 

— Celălalt se numeşte tot Fox, dacă-i fratele lui. 

— Nu-i greşit, dar putem presupune că telegrama 
vine de la proprietarul acestei locuinţe, deci de la 
Sue Fox sau de la soţul ei. Amîndoi s-ar fi exprimat 
mai clar, dacă ar fi. vorba de ei înşişi şi nu de 
procuror. Cred că Fox se poartă cu rudele lui la fel 
de-al dracului ca şi cu acuzaţii săi. M-au chemat pe 
mine, pentru că avertismentele n-au nici un efect 
la un om din ăsta. Tocmai pe mine m-au găsit. 

— Procurorul Fox în încurcătură! mirii Tom 
clătinînd din cap. De necrezut! Fox e-un amestec 
de vulpe cu drac. De cînd ajung corcituri din astea 
în primejdie? Şi-apoi, ce caută în Florida? Nu-i 
domeniul său. Trebuie să fie doar o călătorie de 
agrement. 

— Asta rămîne s-o aflu. 

— Nimic mai simplu, îl asigură căpitanul. 

Tom Rowland credea că nu au decit să telefoneze 
la biroul lui Lynn Fox, ca să obţină informaţia 
dorită. 

Se dovedi însă că chiar şi pentru şeful Comisiei 
întîi de criminalistică din New York nimic nu e mai 
greu decit să afle adevăratul motiv al călătoriei 
procurorului în Florida. 


Mai bine zis, Tom Rowland nu rezolvă absolut 
nimic. Trînti receptorul în furcă şi înjură. 


— Poftim! Biroul lui Fox! O instituţie de surdo- 
muţi! 

Jo trase telefonul spre el şi formă din nou acelaşi 
număr. De astă dată răspunse cineva. 

— Alo, doctore, spuse Jo, trebuie neapărat să 
vorbesc cu procurorul Fox! 

— Azi lipseşte, auzi răspunsul. 

— Ştiu, replică Jo. Nu aici vreau să vorbesc cu el, 
ci în Florida. Noaptea asta plec cu avionul la Miami. 
Crezi că-l găsesc acolo? Trage, ca de obicei, la 
hotelul „Hilton”? 

— Nu ştiu, domnule. 

— Că Fox locuieşte la „Hilton” în Miami? 

— Nu, nici măcar nu ştiu că-i plecat. 

— Atunci, întîmplător, eu ştiu mai multe decit 
dumneata, spuse Jo şi schimbă cursul discuţiei. Aş 
mai avea o întrebare. Lynn Fox are un frate? 

— Cred că da, domnule. 

— Are cumva fratele lui un apartament la New 
York? 

— Nu sînt informat. 

— Mi-ai putea spune însă dacă procurorul 
locuieşte în strada Houston 288? 

— Nu, absolut sigur nu locuieşte acolo. 

— Mulţumesc! Domnul Fox nu e bolnav, nu-i aşa? 

— Nu, domnule, în nici un caz. 

Abia acum urmă surpriza. 

— Şi-a luat concediul pe anul ăsta? 

— Cred că da. 

Apoi Jo formulă şi ultima întrebare, bine ticluită: 

— Cred, doctore, că indicaţiile de păstrare a 
secretelor de serviciu se dau tocmai ca să le 

păstrezi. Deci călătoria în Florida e secretă. 

— Strict secretă, îl asigură celălalt fără să 
observe că a căzut în cursă. 

— Mulţumesc, încheie Jo. Voiam să ştiu numai 
dacă e plecat în interes de serviciu. 

Inchise, iar Tom puse şi el casca în furcă. 

— Aşa se face treaba! spuse Jo. 

— Deci, Fox e plecat în interes de serviciu în 
Florida. 

După o scurtă pauză, Jo puse întrebarea care-i 
stătea pe limbă: 

— In ce constau îndatoririle de serviciu ale unui 
procuror, cînd se află la o mie cinci sute de mile de 
sfera sa de acţiune? 

— Trebuie să fie nişte cercetări importante. 

Era tocmai punctul de plecare al lui Jo. 

— Perfect. Procurorul a plecat la Miami într-o mi- 
siune strict secretă. Ce să însemne asta? 

— Este vorba de nişte cercetări care-i dau de 
furcă şi care, în cazul că ar fi dezvăluite în presă, ar 
trebui muşamalizate. 

— Dar cei care ameninţă cu muşamalizarea nu 
pot fi trimişi în spatele gratiilor, pentru simplul 
motiv că nu se ştie cine sînt. 

Tom se mulţumi să dea din cap. 

— Se pare că respectivii îl aşteaptă pe Lynn Fox, 
iată de ce consideră rudele lui că viaţa îi este în 
pericol, continuă Jo. 

— Da, asta-i concluzia care se desprinde. Am fi de 
o indolenţă condamnabilă dacă n-am ţine cont de 
asta. 

— Deci, n-avem altceva de făcut decit să-l luăm 


pe Lynn Fox sub ocrotirea noastră. Mi-am dat 
seama de la început. Un singur lucru este clar: nu-i 
o călătorie de amorul artei. Unde miroase 
procurorul o urmă, nu rămîne nici frunză, nici iarbă. 

— Din păcate, spuse Jo. Îl cunosc. Cînd Fox îşi 
arată colții, atunci e vorba de închisoare pe viaţă, 
cel puţin! II cunosc eu! 

Jo pescui pălăria din cuier, îşi aprinse o ţigară şi 
dispăru. 

In uşă mai spuse o dată: 

— Il cunosc eu! 

Suna însă ca o prevestire rea. 


Deoarece nu mai era nici un loc pentru cursa de 
dimineaţă, fură nevoiţi să plece cu turboreactorul, 
care decola de la aeroportul Kennedy îndată după 
miezul nopţii. Aveau timp o oră ca să-şi facă 
bagajele. Jo îşi aranja ustensilele printre cămăşi: un 
încărcător de rezervă plin, garnitura ID, lupa şi 
trusa de toaletă, al cărei conţinut era bun pentru 
repararea unui tanc Sherman. În sfîrşit, îndesă şi o 
sticlă de whisky, căci nu socotea potrivit să 
comande imediat băutură într-un hotel necunoscut, 
atunci cînd dorea să-şi curețe gitlejul de praful unei 
călătorii. 

La 22,30 claxonă maşina de serviciu a lui Tom. 

— Te-au detaşat deci la Miami, spuse Jo în timp 
ce se urca în maşină. 

— Da, răspunse Tom scurt, n-a fost nici o 
problemă. Din contră, ar fi fost mai greu să-i 
conving că nu vreau să plec. 

— Ţie îţi face însă plăcere să mergi la Miami, nu-i 


aşa? 

— Acum nu, răspunse Tom. 

— Nu demult erai de altă părere. 

— Da, dar nu acum. 

Tom viri mîna în buzunar şi scoase o foaie 
galbenă din hîrtie de mătase. Era a patra copie a 
unui telex de la poliţie. 

— Citeşte! 

Jo îşi aruncă privirea pe hirtie. 

— Prea tirziu, spuse încet. 

Vestea le dădea toate planurile peste cap, le 
smulsese din rădăcină. 

Un singur lucru rămînea neschimbat. Trebuiau 
neapărat să plece la Miami. Pentru că... unde-i 
crimă, nu-i de glumă. 


În seara de 24 septembrie, imediat după buletinul 
de ştiri pe care-l ascultase Boyd Fletcher, sună 
telefonul. 

Cel ce chemase rosti doar două cuvinte: „E aici” 
şi închise. 

Era parola stabilită. 

Din acest moment, Boyd intră sub tensiune. 
Învăţase însă să se stăpînească în aşa măsură, 
încît pînă în clipa decisivă nu se putea observa 
nimic. Tensiunea avea să-i dispară abia după 
douăzeci şi şapte de ore. Fură însă lungi aceste 
douăzeci şi şapte de ore. 

După telefonul lui Ted, Boyd Fletcher se aşeză din 
nou la masă, să cineze. Işi pregăti un muşchi 
tartar, cu ceapă şi ouă, la tigaie. Luă tocătura 
fierbinte din tigaie, turnă peste ea sosul picant şi 
deschise o sticlă de bere. 

În timp ce muşca din felia de piine şi lua tocătură, 
se uita la televizor. 

Era un film despre pescuitul tonului în Marea 
Caraibilor. Bine dispus, Boyd Fletcher găsea că 
sportul acesta e cu totul deosebit. Bărbaţii pleacă 
în larg cu ambarcaţii rapide, lansează cîrligele şi nu 
mai ştiu încotro e purtată nada cînd se scufundă în 
apă. Acolo în adîncuri înoată un peşte puternic, 
maiestuos şi neştiutor. Inoată spre ceea ce i se 
pare a fi o hrană bună, întinde botul spre ea şi i se 
înfige în cerul gurii o bucată ascuţită de oţel lungă 


de doi țoli. Orice ar face, nu mai poate scăpa. 
Atîrnă de un cîrlig, cîrligul de o funie de nylon şi 
astfel începe lupta pe viaţă şi pe moarte. Peştele 
nu-l cunoaşte pe om. Acesta nu l-a văzut niciodată 
pe puternicul peşte şi totuşi îl omoară. In scurt 
timp fiinţa superioară o învinge pe cea inferioară, 
făcîndu-şi din asta o plăcere. 

Comentatorul nu dădea nici o explicaţie ce se 
petrece la acest sport, dar Boyd Fletcher o simţea, 
pentru că el însuşi era vinător, e drept, abia de 
cinci minute. 

Nu se mai uită la înapoierea ambarcaţiilor cu 
peştii morţi la pupa. Se gindea la ziua ce vine, la 
noaptea ce urmează. 

Dar în acelaşi timp se pomeni cu o întrebare pe 
care nu şi-o pusese niciodată pînă acum. Oare cine 
va fi de data asta peştele şi cine pescarul? 

Închise televizorul. Punctul luminos de pe ecran 
se stinse. Era atita linişte în locuinţă, încît se 
auzeau maşinile de pe Highway şi se făcuse atit de 
cald, încît Boyd puse regulatorul de temperatură 
de lingă fereastră la „foarte rece”. 

Trase lampa sub masă şi scoase Coltul din cîrpa 
îmbibată cu ulei. Apoi scoase afară încărcătorul, 
săniuţa şi desfăcu întregul mecanism de repetiţie şi 
cel al trăgaciului. Curăţă peste tot urmele de 
pulbere, verifică percutorul şi ţeava. După aceea 
montă din nou arma. Băgă apoi fiecare cartuş în 
magazie şi magazia în patul puştii. 

Puse arma, încărcătorul de rezervă şi amortizorul 
de zgomot în despărţiturile trusei de unelte. 

Valiza şi trusa de unelte le aşeză într-un sac 


vechi, pe care îl duse în garaj şi îl băgă în maşină. 

Cînd reveni sus, îi telefonă sergentului Closter. 
Closter îşi făcea serviciul la comisariatul din vest. 
Boyd îl cunoştea bine pe Closter. 

— Closter, spuse Fletcher cînd îl auzi pe sergent 
în receptor, cum îţi mai merge căruţa? 

— Foarte bine, spuse polițistul, sînt de-a dreptul 
încîntat. Nici unul nu le-a venit pînă acum de hac 
celor patru carburatoare. Dar tu ai putut s-o faci. 

— Mă bucură. Closter, deunăzi am vorbit de barca 
ta cu motor. Aş vrea să petrec un week-end mai 
lung. Poţi să mi-o împrumuţi? 

— Cu plăcere, răspunse sergentul. Şi-aşa sînt de 
serviciu sîmbătă şi duminică. 

— Sora ta ştie de barcă, nu? 

— Incă nu, dar am să-i telefonez. 

— Te rog! 

— Cînd porneşti? se interesă sergentul. 

— Păi, aş vrea să ajung miine în zori la Canal 
Point. 

— Atunci o anunţ imediat pe Lilly. Ai adresa ei: 
Beach Road 13/14. iți dă ea cheia de la baracă. 
Barca e în regulă. Mai sînt încă vreo patruzeci de 
litri de benzină în butoiul din şopron. S-ar putea să 
te lase bateria, dar poţi porni motorul şi cu 
manivela. Foloseşte iar bateria după o jumătate ele 
oră de mers. ` 

— Mulţumesc, Closter. Iți stau oricînd la 
dispoziție. 

— Nu face caz de falsă modestie, îi spuse 
sergentul. Eu îţi sînt îndatorat, omule! 

— Nu prea ştiu cu ce, spuse Fletcher. Atunci pe 


luni! Am să te anunţ cînd sosesc. 

— Petrecere frumoasă! îi ură sergentul şi închise 
telefonul. 

Băiat simpatic, gîndi sergentul. N-avea nici cea 
mai mică bănuială în legătură cu Fletcher. N-ar fi 
crezut nici în ruptul capului că acesta împrumută 
barca numai ca să-şi făurească un alibi. S-ar fi lovit 
eu mîna peste frunte şi s-ar fi gîndit că are de-a 
face cu un nebun, dacă în acel moment cineva i-ar 
fi spus că prietenul lui e un ucigaş şi că duce o 
viaţă dublă. 

La fel ca sergentul Closter gindeau şi toţi ceilalţi 
care-l cunoşteau pe Boyd Fletcher. Il cunoşteau 
sub adevăratul lui nume, nu sub cel de Boyd 
Fletcher, Nu erau ei de vină că nu-l ştiau de ucigaş. 
Boyd Fletcher avea o faţă veşnic zimbitoare şi nu 
spunea nimănui că are şapte oameni pe conştiinţă. 


Fox e al optulea, gîndi Fletcher, după ce stinse 
luminile în locuinţă şi se duse în garaj pe întuneric. 
Se strecură pe lîngă Dodge pînă la uşă, deschise şi 
scoase maşina, Apoi închise uşa, dar n-o încuie. De 
altfel, în acest cartier nimeni nu-şi încuia casa. 
Lucru cît se poate de firesc, căci, oricum, nu exista 
nici o broască, de siguranţă care să reziste unui 
spărgător cu experienţă. 

In dimineaţa asta Boyd se vîntură un pic prin 
oraş. Merse o bucată prin Sunshine State Park spre 
nord. După zece mile, coti. Şoseaua spre Canal 
Point trecea pe un şes învăluit în ceaţă. Dar cum 
perdeaua de ceaţă plutea la doi metri deasupra 
şoselei, nu-l deranjă pe Fletcher. Avea impresia că 


zboară foarte aproape de nori. 

Deschise aparatul de radio, Numai unul din 
posturile de la Palm Beach transmitea muzică. 

Probabil că miine la aceeaşi oră vor avea ce să 
difuzeze. Asasinarea unui procuror nu era un 
eveniment de fiecare zi. Poliţia va pune totul în 
mişcare ca să-i prindă pe făptaşi chiar în primele 
douăzeci şi patru de ore. Ştiau foarte bine că 
şansele lor de a-i descoperi pe asasini scădeau 
rapid, cu fiecare ceas, şi că după patruzeci şi opt 
de ore perspectivele reuşitei se  reduceau 
vertiginos, pînă deveneau nule. 

Intotdeauna primele douăzeci şi patru de ore 
erau cele mai încordate. Aşa că alibiurile erau 
extrem de importante. 

3,30 era o oră matinală, dar nu pentru un om 
care pleca la pescuit pe lac. 

Cam atit era ceasul cînd Boyd Fletcher coti pe 
Beach Road şi ajunse în faţa casei cu numărul 
13/14. În casă toţi dormeau încă. Boyd Fletcher îşi 
încălţă liniştit cizmele de cauciuc şi-şi îmbrăcă 
mantaua. Nimeni nu mai putea bănui că păstrase 
pe dedesubt costumul, de stradă. Scoase din valiză 
sacul şi uneltele de pescuit. Dădea impresia că în 
sac sînt cortul şi hrană pentru două zile. 

Fletcher rezemă sacul şi undiţele de stilpul din 
verandă şi apăsă pe sonerie. Era pregătit să 
aştepte cu răbdare şi bănuia că-i va deschide o 
persoană cu bigudiuri pe cap, morocănoasă şi cu 
ochii lipiţi de somn. 

Se înşelă însă. Sora sergentului Closter era deja 
trează şi de fel morocănoasă. Arăta bine în rochia 


de casă parcă proaspăt călcată şi cu părul aranjat. 

— Desigur că sînteţi... spuse ea. 

Fletcher aprobă din cap. 

— Da, chiar eu! Am vorbit cu Closter să-mi 
împrumute barca, 

— Mi-a telefonat, explică tinăra. Ştiam că veţi 
veni devreme, 

— Sper că nu v-aţi sculat din cauza mea? 

— Nu, nu din cauza dumneavoastră, spuse ea 
rizind. Lucrez în schimbul unu la fabrica de 
conserve, începem serviciul devreme. 

Fletcher îi dădu cheia de la maşină. 

— Poate vă incomodează unde-am parcat Dodge- 
ul. 

Ea se uită în stradă peste umărul lui. 

— E bine aşa! 

Atrăgătoarea blondă luă din cuier un inel cu două 
chei şi i-l dădu lui Fletcher. 

— Una-i de la barcă şi una de la lacătul lanţului. 
Fratele meu e totdeauna prevăzător. 

Nu-i de mirare, doar e poliţist! 

Boyd luă cheile şi dădu prietenos din cap. Mirosul 
de cafea îl gîdilă în nări. Lilly Closter pricepu 
imediat. 

— Doriţi o ceaşcă? 

El refuză dînd din cap. 

— Nu, mulţumesc. Voi fi propriul meu bucătar 
timp de două zile. Sînt echipat cu de toate. 

— Încotro vreţi să mergeţi? 

— Să pescuiesc la insule. 

— Ei, atunci pradă bogată! 

— Vă place plătica? întrebă din mers. 


— Vara da, atunci mai are ceva carne pe ea. 

— O să vedem! spuse Boyd şi porni cu paşi 
apăsaţi spre baracă. 

După o jumătate de oră alimentase motorul şi 
umpluse canistra de rezervă. Barca plutea în voie, 
iar motorul de bord zbiîrnîia încetişor. 

Fletcher aruncă sacul în barcă, se aşeză în spate, 
la cîrmă şi ambală motorul. 

Ghidîndu-se după busola de mînă, se îndreptă 
spre mijlocul lacului. 

La opt şi cîteva minute intra cu barca în stufărişul 
de la Clewiston. Fletcher găsise imediat locul 
stabilit. Parker era deja acolo şi-l aştepta. 

Fletcher lăsă în barcă mantaua, cizmele de 
cauciuc şi uneltele de pescuit şi aruncă în Chrysler- 
ul lui Ted doar mica valiză. 

Porniră imediat. 

— Alibiul tău? îl întrebă Fletcher. 

Parker, mic de statură, dădu din cap rînjind. 

— Este! Acum sînt în zbor spre New York la 
expoziţia mondială. 

— Nu mai spune! 

— Azi şi miine vizitez panoramele de-acolo, iar 
duminică sînt înapoi. Îi trimit chiar o vedere 
vecinului meu. 

— Cum asta? întrebă Fletcher. 

— Foarte simplu. Un cunoscut mi-a trimis o 
vedere de la expoziţia mondială. Adresa a scris-o 
cu creionul şi am şters-o cu guma foarte uşor. La 
ştampilă am adăugat o cifră doar, şi anume un doi. 
Ştampila din 6 septembrie s-a transformat în 26 
septembrie. Vederea o am la mine. 


Ted puse mina pe haină în locul unde-şi ţinea 
portofelul. 

— Dar cum o primeşte vecinul tău? 

— Poimiine noapte o pun în cutia lui de scrisori. 
Se ştie că avioanele circulă mai repede decit poşta. 
Nu se va mira nimeni că vederea ajunge mai tîrziu 
decît mine. Cînd sună poştaşul, vor scoate ilustrata 
împreună cu restul poştei. 

— Genial, recunoscu Boyd Fletcher. 

— Nici trucul tău nu e mai prejos. 

— Deocamdată, cel mai important lucru rămîne 
ca la Miami să nu dăm peste vreun cunoscut. 

— Am avut eu grijă de asta. 

Parker arătă spre o cutie. 

Boyd Fletcher văzu o cutie de tutun din tablă 
roşie. Or, Ted Parker fuma ţigări, aşa că în cutie 
trebuia să fie altceva decit tutun. 

— Deschide-o! 

Fletcher găsi în cutie două perechi de ochelari de 
soare şi două bărbi false. Apoi mai zări, o mustață 
şi o barbă falsă. 

— În plus, pălăriile de pai şi costumele închise. 
Nici dracu nu ne mai recunoaşte, spuse Parker. 

Ajunseră la Strada nr. 80. Ted Parker acceleră. 

— Peste două ore sîntem la Miami, spuse el. 

Boyd Fletcher îşi masa degetele întocmai ca un 
pianist. 

— Ei, acum putem da bătaie! Omul nostru se va 
îneca în plumb. 


După ce părăsi arhiva palatului de justiţie din 
Miami în jurul orei patrusprezece, procurorul Lynn 


Fox luă un taxi pentru a merge la o întîlnire pe care 
o avea la clubul „Atlantic”. 

Nu observă că îl urmăreşte un Chrysler alb. 
Maşinile de culoare deschisă predominau, datorită 
căldurilor din Florida. 

— Prea aproape! îşi avertiză Fletcher complicele. 
Lasă să treacă o maşină între el şi noi. 

— La următoarea intersecţie te muţi tu la volan, 
miîrîi Parker ştergindu-şi de un mic prosop mîinile 
umede. 

În ciuda faptului că foloseau toate posibilităţile de 
aerisire, termometrul arăta 38 de grade. 

— Deci nu locuieşte la „Hilton”, remarcă Fletcher. 

— Nu, ci undeva într-o vilă în afara oraşului. 
Centrala nu ştie exact unde. 

— În rest însă e bine informată. 

— De data asta treaba e foarte serioasă. Centrala 
a telefonat azi-noapte pentru ultima oară. De azi 
înainte — tăcere, tăcere absolută. Şeful s-a retras. 

— Un alibi, bun e mai presus de orice, spuse Boyd 
pe gînduri, masîndu-şi mustaţa din centru spre 
vîrfuri. Nu ştiu de ce, dar am impresia că mustaţa 
asta se răsuceşte la virfuri. 

— i se pare, spuse Parker. Nu te mai gîndi la 
asta, mai bine uită! 

Semaforul era pe roşu la intersecţia următoare. 
Opriră şi schimbară în grabă locurile. Acum 
conducea Fletcher. Avea mai mult simţ practic 
decît Parker. 

Urmărea fără nici un efort taxiul în care se afla 
Lynn Fox, chiar dacă între el şi taxi se strecurau 
alte maşini, 


— Încotro o ia? întrebă Fletcher după un timp. 

— Bănuiesc. A răscolit toată dimineaţa în arhivă 
printre actele vechi. Acum vrea să tragă 
concluziile. 

— Poate că şi-a dat întîlnire cu martorii de atunci. 

— Cu martorii oculari? 

— De ce să nu existe?! 

— Cam unde ţi-ai da întîlnire în Miami la această 
oră? 

— Într-un club lîngă plajă, cu aer condiționat și 
băuturi reci. 

Taxiul din fața lor coti de pe Washington Avenue 
spre est. Strada 22 era atît de dreaptă încît la 
capătul ei se vedeau doar cerul şi orizontul 
deasupra mării. 

Cauciucurile se afundau în asfaltul moale; mirosul 
puternic de gudron se amesteca cu cel de alge şi 
sare. 

— Exact cum am spus! Se îndreaptă spre plajă, 
remarcă Parker. 

— Plaja e foarte potrivită, dar nu-mi convine ora. 
Ora prînzului nu-i chiar de loc indicată; prea multă 
lumină, prea puţină umbră. 

— Răbdare, spuse Parker. Cu cît scăpăm de el 
mai repede, cu atit mai bine. Aş vrea să fi terminat 
deja cu el. 

— Crezi că mie îmi place că abia începem? 

Fletcher încetini. Taxiul din faţa lor o luă spre 
clubul „Atlantic” şi opri sub palmieri. 

— Aha, spuse Parker din colţul său, deci aici se va 
petrece ceva. Pregăteşte-te să-l aştepţi două 
ceasuri pînă se întoarce. Nici măcar procurorii din 


New York nu lucrează la prînz. 

— O să ne distrăm bine prăjindu-ne pe căldura 
asta. 

— Lasă, gindeşte-te pentru ce sîntem aici! 

Fletcher aprobă din cap şi-şi trecu batista pe 
după git. 

— Pentru ăsta din faţa noastră! 

— Ei, bine! Ca să-l dăm gata transpir cu plăcere 
pînă ajung ud leoarcă, altfel whisky-ul nu are gust, 
băiete. 

— Eşti dat dracului! spuse Fletcher, îndreptîndu- 
se cu Chryslerul spre o adîncitură a parcului. 

Aşteptară pînă ce Lynn Fox dispăru în „Atlantic 
Club”. Apoi cumpăniră ce-i de făcut. 

— A dat cumva centrala vreo dispoziţie specială? 

Parker spuse: 

Să-l reducem cît mai curînd la tăcere, adică mai 
bine azi decît miine, mai bine acum decit diseară. 
Asta pentru că Lynn Fox e unul dintre aceia care 
ştiu ce vor. Dacă a dat de o urmă, o valorifică şi nu 
se dă în lături de la nimic. Asta înseamnă că 
trebuie să-l împiedicăm să acţioneze înainte ca el 
să adulmece urma. O scurtă discuţie, o notiţă pe 
un act, un cuvînt spus unui om de-al lui ne pot 
zădărnici eforturile. Trebuie să moară înainte ca să 
obţină vreo confirmare a bănuielilor sale, înainte ca 
să le vorbească altora despre aceste bănuieli. Ai 
înţeles, Fletcher, ce se întîmplă dacă lucrăm prea 
încet? 

— E clar, înseamnă că preiau alţii treaba acestui 
cine şi nu ne-ar rămîne decit să exterminăm 
întreaga justiţie din Florida ca să avem în sfîrșit 


linişte. 

— Aşa e! 

Hotărîră ca unul din ei să-l urmărească pe 
procuror. 

Parker intră la „Atlantic Club”, îndreptindu-se 
spre bar. Bău bere stînd la o masă nu departe de 
cea a lui Lynn Fox. Procurorul şedea la masă cu un 
necunoscut. 

După scurt timp Fox părăsi barul. Parker crezu că 
se întoarce imediat, dar trecură zece minute şi 
procurorul nu apăru. Intră în schimb Boyd Fletcher, 
care se aşeză lingă el. 

— Bea, că ţi se răceşte berea, şopti Fletcher. Fox 
nu se mai întoarce. L-am văzut vînturindu-se pe 
plajă în chiloţi de baie. 

— Ca şi cînd ar fi mirosit ceva, scîrbosul! se răsti 
Parker. Cum e plaja? 

— Destul de liniştită, la ora asta. 

Parker plăti şi-l urmă pe Fletcher. 

— De ce nu s-ar îneca un procuror cînd înoată? 

— Sigur, cu o gaură în burtă! 

— Ai arma la tine? 

Boyd Fletcher îşi trecu mîna peste haină în partea 
dreaptă. 

— Ca întotdeauna, spuse el. 


Umblau pe renumitul nisip de aur de la Miami. 

Parker era în slip, la fel şi Fletcher, care însă avea 
şi un prosop pe mîna dreaptă. În prosop era Coltul 
45, cu amortizorul înşurubat. 

Ar fi fost o impertinenţa din partea lor să pretindă 
hazardului ca Lynn Fox să înoate în larg chiar în 


acel moment, fără ca ochi străini să-i observe. 

Parker încetini pasul. 

— Uite-l! spuse printre dinţi. 

— Dracu să-l ia! înjură Boyd. 

Fox stătea între două movile de nisip. Părea că 
venise acolo fără nici o treabă. Lîngă el, pe halatul 
de baie, stătea lungită o frumuseţe cu forme 
desăvirşite. 

O femeie pe care o puteai aprecia dintr-o singuri 
privire. 

Merseră mai încolo, spre apă. Perechea se pare 
că nu era în relaţii intime. 

Fletcher şi Parker schimbară direcţia; nu ţineau 
să li se vadă feţele. O făceau din instinct, în ciuda 
ochelarilor şi a bărbilor false. 

Primul procuror are gust, mirii Parker cînd se 
îndepărtaseră şi nu mai puteau fi auziţi. 

— Nu-i de lepădat păpuşica, şi-ai să vezi cînd se 
ridică în picioare şi începe să se mişte. 

— Da, are stofă, îl aprobă Parker. 

Rămaseră aproape de apă. Hula marină a 
Atlanticului se rostogolea înspumată, lovindu-le 
pulpele. Apoi merseră vreun sfert de milă mai 
departe, prin apă. 

— Intrerupem acţiunea, spuse Parker. 

— Da, n-avem încotro! N-avem dispoziţie pentru 
brunetă şi nici nu ştiu dacă mîna mi-ar fi la fel de 
sigură ca la foxterierul ăsta. Pentru Fox mîna mi-e 
precis sigură, ca de fier. l-ai văzut faţa? 

— N-am putut, spuse Parker. 

— Ochii ca sticla, bărbia ca tăiată în piatră, gura 
ca un vorbitor. Într-un cuvînt — procuror. Să 


bănuiască oare ceva? 

S-ar putea ca procurorii să aibă şi simţuri de 
copoi, dar nu şi sentimente. 

Se întoarseră şi porniră agale printre dune spre 
club. Se spălară cu apă dulce, se îmbrăcară şi 
rămaseră în maşină pînă la ora 18. 

În sfîrşit apăru şi Fox. Zeița cu părul negru nu mai 
era cu el. 

Urmăriră taxiul în care era Fox şi aşteptară pînă 
la ora 19 în faţa sediului poliţiei. Nu se opriră chiar 
acolo, ci făcură uz de puţină fantezie. 

Parker aşteptă la pîndă pe o bancă timp de 
patruzeci de minute, apoi îl înlocui Fletcher. 

La ora 18 Parker înaintă cu maşina şi trase cu 
ochiul peste ziarul său spre Boyd, pînă ce li se 
încrucişară privirile. 

— Nici urmă de Fox, spuse Parker pe un ton acru. 

— E harnic omul! 

— Numai că oricui i se face foame pînă la urmă! 

Nu mai stăruia zăduful de la prînz, dar căldura 
era totuşi apăsătoare. Cei doi nu simțeau nici 
căldură, nici oboseală. 

— Sper că azi îi venim de hac, spuse Fletcher. Se 
trînti în maşină lîngă Parker. În timp ce aşteptau şi 
aprindeau ţigară după ţigară, soarele se lăsa spre 
apus. Umbrele se lungeau pînă cînd palmierii şi 
casele rămaseră deodată fără umbră. 

— Îi trebuie al dracului de mult timp. O fi prins 
rădăcini acolo, foxterierul ăsta? 

— Poate că a şters-o, remarcă Parker după o 
tăcere lungă. Un sediu ca ăsta are mai multe uşi 
decit avem noi ochi. 


În aceeaşi clipă Fletcher îl apucă de braţ pe 
complicele său. 

— Ce-i asta? 

— Tu mă-ntrebi, care eşti specialist? Un Impala! 
O maşină decapotabilă azurie se îndrepta pe 
partea cealaltă spre intrarea poliţiei. 

Tapiţeria, de culoare albastru închis, era în ton cu 
părul fetei oare conducea maşina. 

Toată făptura aceea era numai nuanţe de roz: 
rochie roz cu un decolteu adînc, clipsuri roz la 
urechi, banta roz în păr şi mănuşi roz. 

— Îi simt pînă aici parfumul, spuse Parker. 
Trebuie să fie Rosa Rosée. 

Fata nu aşteptă nici măcar jumătate de minut. 
Fox se grăbi spre portieră şi-şi azvirli servieta cu 
acte în spate. Maşina porni cu amîndoi. 

Chryslerul adulmeca urma ţinîndu-se după ţeava 
de eşapament ca un dulău în spatele unei căţele în 
călduri, 

— Ca la vînătoare, spuse Parker. Trebuie numai 
răbdare, că pe urmă apare el cerbul cel mare în 
bătaia puştii! 

Fletcher privi spre cer şi spuse: 

— În curînd vom acţiona. 


Întunericul îi ajuta. Boyd Fletcher considera 
condiţiile minunate. 

Se pitiră la marginea locului de parcare al 
restaurantului „Casa Marina”, aproape de malul 
mării. 

Localul şi o treime din locul de parcare erau 
luminate de razele unei lămpi cu neon. 


Locul de parcare avea două căi de acces. Una jos, 
în partea dinspre ştrand, cealaltă, sus, se continua 
pe asfalt pînă la Şoseaua Federală nr. 1. 

Parcară Chryslerul pe un drumeag lateral cu 
această cale de acces particulară. Ei înşişi erau 
bine ascunşi după nişte tufişuri. 

Fletcher numără maşinile. 

— Pînă acum — paisprezece bucăţi. 

— Ora douăzeci şi două, spuse Parker. Vremea 
cinei a trecut de mult. Nu mai vin clienţi. Cel mult 
cîţiva întîrziaţi. Fox şi femeia lui de vis au intrat 
printre primii. Dacă nu mănîncă pînă plesnesc, vor 
fi şi primii care pleacă acasă. Sînt de nouăzeci de 
minute înăuntru. 

Briza bătea peste acoperişul restaurantului şi 
aducea un miros de ceapă, de condimente şi de 
grătar. 

— Mă poţi considera vegetarian, dar chiar aşa 
fiind, n-aş băga nimic în gură acum, spuse 
Fletcher. 

— Ceva mai încolo, spuse Parker, aş mînca însă 
ceva. 

— Da, dar mai avem de străbătut două sute de 
mile în noaptea asta, mormăi Boyd. 

Îşi şterse mîinile de transpiraţie şi puse iar mîna 
pe armă, care îşi schimbase centrul de greutate din 
cauza amortizorului de zgomot. 

— Ascultă, şopti Parker ţinînd ţigara Camei în aşa 
fel încît să nu se vadă virful aprins, trebuie să fie 
un telefon aici şi cu siguranţă că vor chema 
imediat copoii. Dar nu ne pasă. li înfigem frumuşel 
un fitil între coaste şi ne întoarcem imediat la 


Miami. Apoi spălăm putina, 

— Ne întoarcem de-a lungul plajei? 

— Nu, pe şoseaua principală. Controlul se face 
abia cînd se confirmă oficial crima. Au nevoie întii 
de confirmare. Noi o să profităm de această clipă 
de răgaz. 

— S-a făcut! Dar păpuşica? Ce facem cu ea? 

— Trebuie să cădem la învoială în privinţa ei. 

Uşa de la „Casa Marina” se deschise şi le curmă 
discuţia. Dinăuntru se revărsa lumină. În raza 
luminii stătea o pereche. 

— Nu sînt ei! 

Perechea, un bărbat înalt şi o femeie graţioasă, 
se duse la prima maşină si plecă imediat. 

— Se grăbesc, nu glumă! 

După un minut apăru şi Fox cu frumoasa-i creolă. 
Mergeau agale spre Impala, păstrind între ei 
distanţa cuvenită. 

— Acum, tăcere absolută! şopti Parker. 

Fletcher îşi şterse degetele pentru ultima oară, 
apucă patul armei, o ridică; ridică totodată şi braţul 
stîng şi-l îndoi la înălţimea ochilor. 

Fixă şi amortizorul ele zgomot şi aşteptă să poată 
ochi. 

— Ai cartuşe fără fum? îl întrebă Ted. 

Da, dar asta n-are importanţă. Explozia va fi la o 
distanţă mai mică de douăzeci de centimetri. 

— Numai să-l nimereşti! 

— Îl nimeresc! 

— Tăcere, şopti Parker încă o dată. Apoi. Începu 
să raporteze complicelui său tot ce vedea, ca un 
observator de artilerie pe poziţie înaintată, ca şi 


cînd tovarăşul său n-ar fi putut să vadă noaptea. 

— Acum se-ndreaptă spre Impala! 

— Bineînţeles, unde altminteri? 

— Distanţă de tragere, spuse Fletcher abia 
perceptibil. 

Procurorul şi partenera sa se despărţiră în spatele 
maşinii albastre, apoi fiecare merse pe lingă aripa 
din partea lui pînă ajunse la portieră. Deschiseră 
portierele aproape în acelaşi timp. 

Fox se aşeză mai repede decit creola. 

— Acum! zise Parker. 

Fletcher părea că încremenise. Duşmanul era 
chiar în raza de ochire. Crestătura înălţătorului şi 
cătarea armei erau în linie dreaptă cu tîmpla 
procurorului. Linia era ca fixată între fălcile unei 
menghine. 

Fox se aşeză comod la volan, se aplecă puţin ca 
să bage cheia în contact. 

Se aprinse o lumină roşie. Fox îşi întoarse faţa 
spre însoţitoarea lui. Spuse ceva. 

Nu se putea auzi ce spune. 

Fletcher îşi luă poziţia de tragere. Apoi trase. 

„Pif!” făcu încărcătura în amortizor. 

În clipa cînd o auzi, Parker îşi şi văzu victima 
chircindu-se ca doborită de un şoc electric. 

— L-ai ochit! 

Parker tocmai voia să dispară în tufiş, cînd îl văzu 
pe Fletcher încărcînd din nou. Al doilea „pif!”, 
totuşi Fletcher nu părea sigur de izbîndă. 

La al treilea „pif!” Fox îşi repezi braţele în aer şi 
se prăbuşi. Fata ţipă disperată. 

Avură nevoie de zece secunde ca să priceapă ce 


se întîmplase. Tot de zece secunde avu şi Fletcher 
nevoie ca să facă dintr-un procuror în viaţă unul 
lipsit de viaţă. 

Fata din luxoasa maşină se aruncă peste mort. O 
auziră văitîindu-se şi ţipînd disperată. 

Cei doi trecuseră de tufiş şi se îndreptau în grabă, 
dar fără să alerge, spre Chryslerul parcat în susul 
străzii. 

Nu auziră nimic deosebit dinspre „Casa Marina”. 
Totuşi închiseră portierele cu grijă şi Fletcher îşi 
dădu silinţa ca turaţia motorului să fie cît mai mică 
la pornire. 

Acceleră abia pe Şoseaua Federală. 


Nimic nu le modifică planul. 

Părăsiră Miami după cina pe care o luaseră la 
Sunshine Parkway. 

La radioul de bord urmăriră comunicatele pe 
lungimea de undă a poliţiei. Erau ca fulgerele unei 
furtuni îndepărtate, la orizont. Se vedeau doar 
fulgerele, fără să se audă şi tunetele. 

Auziră şi de măsurile care se luau, dar ei se aflau 
acum în afara razei lor de acţiune. 

Ajunseră la lacul Okcechobee pe la unu noaptea. 
Ted Parker îşi parcă maşina ca de obicei pe limba 
de pămînt din apropiere. Visliră apoi pînă la locul 
unde era ascunsă în stufăriş barca cu motor. 

Luminară barca şi constatară că este neatinsă. 
Erau siguri că n-o văzuse nimeni. Remorcară 
canoea lui Parker la barca cu motor şi veniră la 
cabană. 

Se aruncară imediat în paturile de campanie şi 


dormiră pînă în zori. 

La micul dejun analizară încă o dată întreaga 
acţiune, ca să descopere eventuale greşeli. Nu 
găsiră nici una, 

Ted Parker întrebă la sfîrşit ce este cu cămăşile 
cartuşelor. Fletcher vîri mîna în trusa de piele, în 
care păstra arma, muniţia şi amortizorul. 

— Uite cele trei cămăşi. Am tras trei gloanţe. 
Toate trei au fost în încărcător. Te-ai liniştit? 

— Intîi aruncă-le şi pe urmă mă liniştesc, spuse 
Parker. 

Fletcher ieşi pe verandă şi merse la apă, intră în 
apă cîțiva paşi şi înfipse adînc tuburile în nămolul 
de pe fund. 

— Nimeni nu le mai găseşte, spuse el cînd reveni 
şi se aşeză iar în faţa tigăii cu omletă. 

Vremea începuse să se strice — postul de radio 
din Palm Beach anunţa ploaie pentru după amiază. 
Hotărîră ca Boyd Fletcher să se întoarcă spre scară 
la Canal Point. 

— Eu rămîn pînă poimiine dimineaţă, spuse 
Parker. Din păcate sînt la expoziţia mondială din 
New York. 

Cînd cerul se întunecă vizibil dinspre mare, 
Fletcher visli în larg, ca să prindă ceva peşte 
pentru un prînz ca lumea. Aerul era înăbuşitor, iar 
musculiţele mişunau deasupra apei. Destul de 
repede se prinseră de cîrlig trei lipani graşi. Boyd 
lăsă unul pentru Parker, iar pe ceilalţi doi îi înveli în 
frunze umede. 

Cînd sosi cu barca cu motor la Canal Point, la ora 
18, era întuneric ca noaptea şi ploua foarte tare. 


Boyd Fletcher duse barca sergentului Closter 
înapoi în şopron şi se îndreptă în fugă spre casă. 

— lată cei doi rechini pe care i-am promis, îi 
spuse sorei lui Closter. Proaspăt comandaţi pentru 
dumneavoastră. 

— Aţi avut ghinion cu vremea, spuse blonda şi luă 
peştii înveliţi în frunze. 

— Pentru mine, au fost totuşi două zile frumoase, 
spuse Fletcher. Mai e nevoie şi de destindere. 
Citeodată simţi nevoia să faci ceva cu totul 
deosebit faţă de viaţa zilnică. 

— Da, e-adevărat, trebuie! îl aprobă ea 
neştiutoare. 

La ora 20 Boyd îi telefona, de acasă sergentului 
Closter. 

— Alo, Closter, spuse el bine dispus, din vaporul 
tău n-am făcut nici submarin, nici nu l-am găurit şi 
nici nu l-am scufundat. Totul este O. K. Am fugit de 
forţele naturii. 

— Se pare că va fi furtună, mare, răspunse 
Closter. In definitiv, nu mai sîntem de douăzeci de 
ani. 

— Cu toată dragostea pentru sport, prefer să 
petrec astfel de nopţi acasă în pat. 

Mai schimbară citeva glume şi-şi spuseră la 
revedere. 

Boyd Fletcher făcu un duş şi-şi schimbă lenjeria. 
Dădu drumul la televizor în timp ce-şi savura cina. 

Dispăruse şi ultima fărimă de încordare. De data 
asta ştia cine-i peştele şi cine pescarul. Acum 
cunoştea sfîrşitul luptei. Peştele fusese tras pe 
uscat şi murise înainte ca să priceapă că un cîrlig 


se înfipsese în botul său. Ochii i s-au stins înainte 
de a-şi vedea ucigaşul. 


Boeingul cu patru motoare porni de la New York 
spre sud cu o forţă de propulsare de treizeci de mii 
de kg. După două sute de minute de la decolare 
coboriră iar pe pămînt, la Miami. 

Era dis-de-dimineaţă şi era răcoare. De la 
aeroport se duseră la hotelul „Claridge”. 

Căpitanul Rowland telefonă imediat la sediul 
poliţiei şi ceru comisia de criminalistică. 

După o discuţie scurtă, puse receptorul în furcă. 

— Treaba este adevărată. Venim prea tîrziu. 
Procurorul Fox a fost împuşcat ieri seară puţin 
după ora douăzeci şi trei pe locul de parcare al 
unui restaurant de lux de pe țărm. Acum e la 
morgă. Dacă ţii să... 

Jo dădu din cap. 

— Trebuie. Să sfirşim înainte de micul dejun. 

— Atunci îl anunţ pe medicul legist. 

Jo îşi refăcu forţele cu o înghiţitură de „Vat”, în 
timp ce Tom telefona încă o dată. Merseră cu taxiul 
la spitalul Sf. Anna. Fox zăcea acolo, la subsol, într- 
una din acele încăperi reci, cu pereţii de faianţă 
albă. 

Medicul era deja acolo şi îi aştepta. Trase 
cuvertura de nylon descoperind cadavrul. 

— Da, e Fox, spuse Jo Walker. 

— Trei gloanţe, începu medicul scurta expunere, 
dintre care două au pătruns dincolo. Unul dintr-o 
ureche în cealaltă, al doilea prin git, al treilea 


imediat sub omoplatul stîng. Calibru 45, plumb. 

— Lovitură în inimă, nu-i aşa? 

— Da, această rană i-a adus sfîrşitul. S-a tras de 
la circa optsprezece metri. Bineînţeles că nu sînt 
nici un fel de urme ele arsură. 

— lar gloanţele? 

Unul s-a înfipt în speteaza scaunului de lingă 
conducător, raportă medicul, al doilea l-am scos 
din rană, al treilea nu-i de găsit. Proiectilele erau 
prevăzute cu siguranţă. 

— Dacă v-am înţeles bine, gloanţele din lovitura 
de la git şi cea din inimă le-aţi găsit. 

— Exact. 

Jo se roti în jurul mesei şi-l privi pe Fox din partea 
dreaptă. Îl interesa în special porţiunea de la git. 

— Rana de la intrarea glonţului şi cea de la ieşire 
sînt de mărimi diferite. 

— Prima este cam de trei ori mai mare decit 
cealaltă. 

— Canalul rănii are forma unei pilnii, adăugă Jo. 

— Munitie Dum-Dum, spuse căpitanul încet. 

Medicul aprobă dînd din cap: 

— Am bănuit asta de la început. Pentru a înlătura 
orice îndoieli, am mai făcut o autopsie în cursul 
nopţii 

— Mulţumesc, doctore! spuse Jo. 

În taxi, Jo rosti doar un cuvînt, care însă era 
punctul de pornire pentru celelalte deducţii ale 
sale. Acest cuvint fixa direcţia în care trebuiau 
întreprinse cercetările în cazul de faţă. 

— Ucigaş, spuse Jo convins. 

— Amator sau de profesie? 


— Asta voi şti exact după ce voi vedea raportul 
poliţiei şi locul crimei. Mă şi încearcă o bănuială. 
Cred că-i ucigaş de profesie. 

— Pe ce te bazezi? 

— A tras de la o distanţă cam de douăzeci de 
metri. Asta a afirmat-o medicul, deci aşa trebuie să 
fie. Cînd cineva nimereşte excelent ţinta de trei ori 
la rînd de la o distanţă de douăzeci de metri cu o 
armă de mînă de calibrul patruzeci şi cinci, atunci e 
un maestru în acest domeniu. 

— Deci, presupunem că îndemiînarea 
respectivului este ieşită din comun, 

— Mai mult decit atit, întări Jo. Tu ai tras destul 
de des cu un Colt 45, aşa că ştii ce fel de recul au 
astfel de arme. Şi eu sînt un trăgător cu 
experienţă, dar cu un Colt 45 nimeresc de la 
douăzeci de metri doar pe la jumătatea cercului. 
Din o sută de ţintaşi, doar unul dacă poate să tragă 
drept în punct. Ţine cont că era şi întuneric. Băiatul 
trebuie să aibă un talent înnăscut sau se antre- 
nează neîntrerupt de ani de zile, în cazul în care 
am apreciat corect distanţa de tragere. Ţinînd cont 
de toate astea, se pare că avem totuşi de-a face cu 
un ucigaş de profesie. 

— Aşa e, îl aprobă Tom. Nu mergem să luăm 
micul dejun? 

— Nu, înainte de orice aş vrea să ştiu dacă presu- 
punerile mele sînt adevărate. Propun o discuţie cu 
comisia de criminalistică. Acelaşi mic dejun pentru 
care la hotelul „Claridge” plătim patru dolari, ni se 
serveşte la alt restaurant, chiar şi după două ore, 
cu nouăzeci de cenți. 


Tom Rowland, care-l cunoştea pe prietenul său Jo 
de zece ani, se şi împacă cu gindul că n-o să mai 
apuce micul dejun. 


Şeful comisiei de criminalistică din Miami era un 
anume Sarasto, locotenentul Sarasto. Un tînăr 
descurcăreţ, dar îmbrăcat ca un filfizon. 

Avea un costum albastru deschis, de o croială 
impecabilă. Cravata verde, asortată la costum, lăsa 
să se creadă că nu are pic de gust. Pe deasupra, 
Sarasto purta pantofi albi, cu bot ascuţit şi talpă de 
crep. 

—  Exceptind aspectul exterior, mi-e simpatic, 
spuse Tom printre dinţi, cînd intrară în laborator în 
urma locotenentului. 

— Nu poţi fi înzestrat cu de toate, spuse Jo. 
Important e că se arată un băiat destoinic şi 
cumsecade. Bunica mea spunea întotdeauna: 
„închide ochii, dacă te dor!” 

— Am impresia că Sarasto suferă de daltonism. 

— Ca şef al unei comisii de criminalistică? 

— Am să-l întreb dacă sîngele îl vede galben 

Sarasto se întoarse spre ei. 

— Aţi spus ceva, colega? 

— Sîntem curioşi să vedem gloanţele, răspunse 
Jo, alias Comisarul X, politicos. 

După un minut Jo avea în mînă primul glonţ, care 
era în stare bună. 

— Puțin deformat, spuse Jo răsucindu-l sub lupa 
de ceasornicar. 

— Păcat că al doilea e complet deformat, spuse 
balisticianul. A intrat prin tapiţeria spetezei şi s-a 


turtit de o bară de oţel. 

— Pot să-l văd? 

Jo privi şi al doilea glonţ prin lupă. Era tot de 
calibrul 45, din plumb. Abia se mai putea ghici 
vîrful pilit, cu crestătura în formă de cruce, în 
schimb ghinturile se distingeau clar. 

— Aceeaşi armă, remarcă Jo. Ghinturi spre stînga, 
şase focuri. 

— Şi eu sînt aproape sigur, confirmă specialistul 
în balistică. 

— Şase focuri, ghinturi spre stinga, calibrul 
patruzeci şi cinci — numai vechiul model e 
construit aşa, continuă Jo. 

Spre stupefacţia balisticianului, Jo se dovedi a fi 
chiar mai bine informat decit el. 

— E un model care nu se mai fabrică de ani de 
zile, continuă Jo. Prin urmare, e o armă foarte 
veche. 

— Cu asta teoria noastră primeşte un bobirnac, 
miîrîi Tom Rowland. De obicei ucigaşii de profesie 
sînt la curent cu ultimele noutăţi în materie de 
arme. Piloții de concurs nu se mai duc la raliu cu 
maşini vechi. 

Jo ţinea gînditor glonţul între arătător şi degetul 
mare. După un timp spuse: 

— Numai că între automobilişti şi ucigaşi există o 
mică deosebire. Şi unii şi ceilalţi ucid din cînd în 
cînd oameni, dar în timp ce la primii e un sport, la 
ceilalţi e o meserie. Şi încă ceva! Automobilele de 
curse nu pot fi ascunse, pe cînd armele da. Şi cum 
în ţara noastră un ucigaş nu poate fi condamnat 
fără arma cu care a comis fapta, fiecare ucigaş se 


străduieşte s-o îndepărteze. Pe de altă parte, îşi 
alege din capul locului o armă după care să nu 
poată fi identificat, una furată sau procurată pe căi 
secrete. Din moment ce reuşeşte să-şi procure o 
asemenea armă, ucigaşul o foloseşte mereu, la fel 
cum oricare alt criminal foloseşte în general 
aceleaşi trucuri. Dacă arma s-a dovedit 
corespunzătoare în mîna lui, ucigaşul se desparte 
foarte greu de ea, chiar dacă ştie că se poate trăda 
cu fiecare nou glonţ tras. 

Jo puse glonţul jos şi băgă lupa în buzunar. 

— Aţi văzut şănţuleţul între ghintul al treilea şi-al 
patrulea? îl întrebă pe balistician. 

— Bineînţeles, domnule. 

— N-a fost făcut în laborator, nu-i aşa? 

— Absolut sigur nu. 

— Atunci nu poate proveni decit dintr-o 
deteriorare existentă la capătul ţevii. 

— Aşa se pare. Se ştie că, datorită presiunii 
încărcăturii, gloanţele de plumb se dilată foarte 
mult înainte de a ţişni din ţeava şi li se imprimă pe 
suprafaţă orice neregularitate a ţevii. 

— Din fericire, spuse Jo, căci altfel nu s-ar fi 
descoperit niciodată procedeul de comparare a 
armelor de foc. 

— Mai aveţi vreo întrebare? se auzi vocea cam 
nerăbdătoare a locotenentului Sarasto. 

— Aici, nu! spuse Jo. 

Atunci putem lua micul dejun, spuse Tom 
răsuflînd uşurat. 

— Aş vrea să văd mai întîi locul crimei, spuse Jo 
fără grabă. 


Merseră de-a lungul coastei. Marea strălucea cu 
reflexe albastre închise. 

— Trebuie să înţelegi, i se adresă Jo lui Tom, că 
am ceva experienţă în materie de metode de lucru 
în regiunile calde. E bine să te mişti cît timp mai 
este răcoare. Peste o oră fiecare pas ne va costa o 
serioasă doză de. transpiraţie. 

Apoi Jo se adresă locotenentului. 

— Cum de s-a putut întîmpla asta, Sarasto? Fox s- 
a lăsat pur şi simplu ciuruit de gloanţe, ca la tir. 

— Doriţi să citiţi raportul? întrebă Sarasto. 

— Mai degrabă te ascult pe dumneata. 
Rapoartele orale sînt mai colorate. 

Căpitanul, care stătea în spate, tuşi uşor la 
cuvîntul „colorate”. 

Jo ştia de ce tuşise, dar faţa îi rămase nemişcată. 

Locotenentul începu: 

— După spusele martorei, amindoi au părăsit 
„Casa Marina” la ora douăzeci şi trei şi s-au dus la 
maşină. Martora i-a dat lui Fox cheia. S-au urcat. 
Fox a făcut contactul. Apoi l-a văzut zvicnind de 
trei ori. Martora nu-şi aminteşte să fi auzit 
împuşcături. 

— Amortizor de zgomot, comentă Jo. Păi, nu-i 
ucigaş de profesie? 

— S-a îndoit cineva? 

— Da, domnul din spatele nostru, locotenente, 
spuse Jo. Dar nici el n-o ia în serios, numai că nu 
poate pronunţa cuvintul „Killer”!. Ştii, nu are dinţi. 


1 Ucigaş. 


şi caută să aleagă numai cuvinte fără „r”. Asta e! 

— Serios? întrebă Sarasto. 

— Să nu credeţi nici un cuvînt, mormăi căpitanul. 

Jo reveni la fapte. 

— Cine e martora? 

— A fostă cîntăreaţă de bar de noapte şi regina 
frumuseţii din Florida, spuse locotenentul. 

Căpitanul se învioră brusc. Se aplecă spre cei doi 
bărbaţi care stăteau în faţă. 

Continuă, locotenente! 

— Cu ce să încep? Cu anatomia ei? 

— Cu numele, interveni Jo morocănos. 

— Se numeşte Sue Fox! 

Nu se aşteptaseră la aşa ceva. O clipă rămaseră 
consternaţi. 

— Sora lui? 

— Nu, cumnata, spuse Sarasto. Are o vilă aici, 
undeva prin apropiere. 

— Nici n-am ştiut că Fox are rude la Miami, 
remarcă Tom. 

— Nici eu nu ştiam, spuse Jo, dar mi-am închipuit. 
Fox e originar din Florida. Ciîţiva ani a fost aici al 
doilea procuror. 

— Exact, confirmă Sarasto, Fox a venit la Miami 
după ce a terminat dreptul şi şi-a început aici 
cariera avansînd. vertiginos. După numai doi ani a 
fost ales procuror. Nu era unul dintre aceia fără 
sare şi piper. Dacă ura ceva, erau dosarele închise 
peste cazuri nerezolvate. După cîțiva ani, 
activitatea de aici i s-a părut prea provincială. S-a 
mutat la New York. Oricum, acolo se întîmplă mai 
multe în materie de infracţiuni. Acolo un procuror 


capabil avansează repede în funcţia de procuror 
general. 

— Da, probabil că ar fi ajuns asta la anul, spuse 
Jo. Să revenim, însă, la femeie. După cite ştiu, Sue 
Fox şi soţul ei au o locuinţă la New York. 

— Cred că-şi petrec acolo sezonul de iarnă, spuse 
locotenentul. 

— S-ar putea, spuse Jo fără să amintească că 
fusese informat asupra acestui caz printr-o 
telegramă, pe al cărei expeditor începu să-l 
întrezărească încetul cu încetul. 

— Sue Fox a declarat în scris că aici la Miami se 
întilnea zilnic cu cumnatul ei. Dar motivul pentru 
care a fost ucis rămîne şi pentru ea o enigmă. 

— Ştia Sue Fox ce treabă avea cumnatul ei la 
Miami? 

— Dumneata ştii cumva, locotenente? întrebă 
Tom din spate. 

— Nu-i de competenţa mea, spuse Sarasto. Cred. 
însă că făcea cercetări în arhiva tribunalului. 

— Sue Fox e căsătorită? se interesă Jo în 
continuare. 

— Da, cu fratele lui Lynn Fox, pe care îl cheamă 
George Fox. 

— Profesia? 

— Habar n-am, spuse locotenentul Sarasto cu 
regret. Ştiu însă că n-a avut niciodată de-a face cu 
poliţia. De aceea, n-am considerat necesar să ne 
ocupăm de el. Mi se pare că a studiat ştiinţele 
economice şi că se pricepe să umble cu banii. Se 
pare că se străduieşte să administreze şi să 
sporească averea soţiei sale, după posibilităţi. 


— Frumoasă ocupaţie, remarcă Tom cu ironie. 

— Intr-adevăr, frumoasă, dacă te pricepi! 

— In ce fel de relaţii erau cei doi fraţi, adică Lynn 
şi George? sondă mai departe Jo. 

— Cred că înainte nu se prea agreau. După 
căsătoria lui George, situaţia s-a mai îmbunătăţit. 

Mai mult nu putea scoate de la locotenent. 
Informaţiile pe care le dădea sunau nesigur, ca şi 
cînd le-ar fi aflat chiar în cursul cercetărilor din 
noaptea aceea. 

Merseră spre locul de parcare. Jo îl rugă pe 
Sarasto să aşeze maşina de serviciu în poziţia 
Impalei, atunci cînd gloanţele îl nimeriseră pe Lynn 
Fox. Apoi procedară la reconstituirea faptelor. 

După poziţia cadavrului, se putea deduce foarte 
uşor direcţia din care s-a tras. 

Jo cercetă tufişul de alun de la marginea locului 
de parcare şi găsi urme pe pămînt. Atita că 
pămîntul era prea uscat ca să rămînă urmele 
pantofilor, însă în cîteva locuri stratul arid păstra 
uşoare răsături de forma unor dungi. 

Jo se lăsă pe vine, trase picioarele sub el şi le 
arătă celorlalţi cum se formaseră aceste dungi. 
Erau lăsate de tocuri care zgiriaseră pămîntul 
argilos. 

— Aici au stat ucigaşii, spuse el. Absolut precis! 

— Ucigaşii?! întrebă Sarasto. Credeam că e vorba 
de unul singur. 

— Nu, au fost doi. Se vede foarte clar. Urmele 
arată că s-au frămîntat patru tocuri ale unor domni 
cam nervoşi. 

— Putea fi unul care şi-a schimbat locul. 


— Puțin probabil, spuse Jo hotărît. Ca să laşi nişte 
urme ca astea trebuie să te foieşti mai bine de o 
oră. Pantofii alunecau într-una, din cauză că 
povîrnişul e abrupt. Nu, au fost doi! Aveţi legătură 
telefonică în maşină? 

— Bineînţeles. 

— În locul vostru aş cere cîţiva cîini poliţişti. 

Jo şi Tom traversară agale locul de parcare. 
Merseră în prelungirea liniei imaginare care urma 
direcţia împuşcăturii. Jo privea ţintă în pămînt, ca 
un cal obosit. Cînd şi cînd se întorcea ca să verifice 
direcţia. 

— Ce bătaie are un Colt 45? îl întrebă în treacăt 
pe căpitan. 

— Depinde! Depinde de temperatură, de 
umiditatea atmosferică şi de înălţimea la care ţii 
țeava. 

— N-o lua ca la şcoală, îl rugă Jo. Nu mă 
interesează exact. La ce distanţă crezi că poate să 
bată vechitura aia de armă? 

— Bătaia maximă a glonţului poate fi de patru 
sute de metri. 

— Înseamnă că glonţul ar ii căzut în apa! 

— Şi nu-l mai vedem niciodată. 

— Uiţi că amortizorul de zgomot micşorează 
viteza iniţială şi totodată scurtează traiectoria. Al 
treilea glonţ a trecut prin capul victimei, de la o 
ureche la alta. 

— În cazul ăsta bătaia poate fi de maximum două 
sute de metri. 

— Da, aproximativ doua sute de metri, calculă Jo 
şi se apleca spre virful pantofului drept. 


În faţa pantofului zăcea ceva in praf care semăna 
cu o pietricică lunguiaţă. După ce o curăță de praf, 
văzu că are în mină al treilea glonţ. Din toate trei, 
era cel mai bine conservat. 

Chiar atunci intră la locul de parcare o maşină de 
serviciu. Cobori un bărbat însoţit de un cîine masiv. 
Dădu drumul lesei şi cinele începu să adulmece pe 
lîngă tufişuri. Dădu de o urmă şi o porni glonţ. 

— A dat de urmă, spuse Sarasto atît de 
entuziasmat de parcă ei ar fi descoperit-o. 

Se luară după dresorul cîinelui. Două sute de 
metri mai în sus cîinele părăsi pasajul asfaltat şi îl 
trase pe poliţist spre un drum lateral. Acolo se 
învîrti pe loc schelălăind. 

— Urma se termină aici, anunţă polițistul. 

— Probabil că aici s-au urcat în maşină, spuse Jo. 

Găsiră urmele cauciucurilor şi stabiliră lăţimea 
lor. 

Găsiră şi două pete negre pe nisip. Se aflau cam 
pe la mijlocul urmelor lăsate de roţi, dar la o 
depărtare de cîțiva metri una de alta. 

— A pierdut aici cîteva picături din uleiul de la 
motor, stabili Tom. 

— Ulei de la motor şi de la cutia de viteză, fu de 
părere Jo. 

— Le luăm, hotărî Sarasto. 

— Nu uita să notezi distanţele! 

Măsurară lăţimea unei urme de roată şi făcură o 
schiţă de profil a cauciucului, care însă nu prea era 
reuşită. 

Exploataseră tot ce se putea găsi la locul crimei. 
Cam puţin! 


— Ce-ai zice de un mic dejun? întrebă în sfîrşit 
căpitanul, apăsîndu-şi palma pe stomacul ce-i 
ghiorăia. 

—  Locotenente, se adresă Jo lui Sarasto, ce 
părere ai de un om care se gîndeşte tot timpul 
numai la mîncare? 

Sarasto ridică din umeri. 

— În ceea ce priveşte necesităţile mele, sînt 
foarte modest, recunoscu el. Mă descurc cu citeva 
sandvişuri de la cantină. Prefer o cravată nostimă 
unei mese copioase! 

— Una verde, spuse Tom. 

— Nu, prefer roşu! Roşu aprins, spuse 
locotenentul, ca asta! 

Se admiră singur, mîndru de cravata. 

— Ai perfectă dreptate! spuse Tom stăpiînit. Nimic 
nu mai contează în faţa unei pasiuni. 

— Unde să vă conduc, dacă-mi permiteţi? întrebă 
Sarasto, Ştiu pe-aici un local extraordinar. 

— Du-ne la arhiva tribunalului, îl rugă Jo. Nici ăla 
nu-i un local prost. 


Jo Walker lucra ca o maşină, ca un alergător de 
maraton, care nu se mai poate opri după cei 
patruzeci şi doi de kilometri, pentru că picioarele i 
se mişcă mai departe, independent de voinţa lui. 

În schimb, arhivarul era un om cît se poate de 
rece. Le declară că cercetările procurorului Lynn 
Fox sînt strict secrete şi că nu are voie sa dea 
informaţii, nici măcar despre actele solicitate de 
FOX. 

— Dacă vreţi să aflaţi ceva, spuse el, întrebaţi-l 


pe Fox personal. 

— Mă tem că Fox nu ne va spune nimic, răspunse 
Jo. 

— Atunci cum de speraţi să aflaţi de la mine? se 
burzului încruntatul funcţionar. 

— Avem motive să sperăm, interveni căpitanul. 

— Regret, spuse arhivarul pe un ton hotărit. 

Jo însă nu se lăsă intimidat. Rămase locului, 
nemişcat ca o stană de piatră. 

— Dumneavoastră nu ştiţi, deci, că procurorul 
Fox a fost împuşcat azi-noapte? 

— Mortal? 

— Am spus, împuşcat! 

Arhivarul se mai gîndi puţin şi luă o hotărîre pe 
care-o comunică marţial. 

— Îmi pare rău, domnilor, dar asta nu schimbă cu 
nimic păstrarea secretului asupra cercetărilor 
domnului Fox. 

— E-adevărat, spuse Jo, dar noi sîntem aici ca să 
lămurim moartea sa şi sîntem aproape siguri că a 
murit din cauza acestor cercetări misterioase. Ele 
au fost microbul care i-a provocat moartea, ca să 
zic aşa. Nu putem renunţa cu uşurinţă la indicii mai 
precise, doar trebuie să-l găsim pe făptaş şi să 
aflăm mobilul crimei. 

Jo asaltă încă de două ori această cetate a 
conştiinciosului funcţionar, pînă cînd îi dărimă 
zidurile birocraţiei. 

— Mă rog, dacă mi-aţi confirmat justeţea acestor 
afirmaţii, atunci e altceva, se decise arhivarul. Doar 
nu sîntem lipsiţi de înţelegere. 

— Nu-ncape îndoială, spuse Jo sec. 


La rîndul său, Tom îşi arătă legitimaţia. După 
zece minute de aşteptare apăru un funcţionar de la 
arhivă cu un cărucior de acte. 

Şapte dosare groase zăceau unul peste altul. Jo le 
aprecie pe fiecare la vreo trei sute pînă la patru 
sute de pagini bătute la maşină. 

Cînd se gîndi că trebuie să scormonească prin 
ele, îl străbătu un fior rece. 

— Actele pentru procurorul Fox, anunţă 
funcţionarul. 

Arhivarul arătă spre morman, 

— Vă rog, serviţi-vă, domnilor! 

— Hm! Nu ne puteţi spune în cîteva cuvinte 
despre ce este vorba în acest război de hirtii? 
întrebă Jo. 

— Desigur, răspunse amabil arhivarul. Aveţi aici 
toate actele de procedură pe tare ni le-a solicitat 
telegrafic domnul Fox şi pe oare ieri şi alaltăieri le- 
a examinat în fugă, 

— Nu cunoaşteţi amănunte? întrebă Jo examinînd 
titlurile de pe coperte. 

Erau, în majoritate, nume care se întîlnesc în Sud. 
Din adnotările făcute pe acte, Jo putu deduce că, 
din anumite motive, nu toate cazurile ajunseseră la 
procedura finală. Aşadar, cazuri neclarificate. Era 
însă vorba de asasinate şi asta îi spori curiozitatea. 

— Aş şti cîteva amănunte, se auzi vocea 
arhivarului. După cum vedeţi, e vorba de 
asasinate, cazuri judecate de curtea cu juri din 
Miami. Crimele acestea s-au produs în decurs de 
trei ani, în anii în care Fox lucra aici ca al doilea 
procuror. În toate cele şapte cazuri motivele nu 


sînt clarificate şi nu s-au găsit nici indicii care să-i 
trădeze pe făptaşi. Domnul Fox mi-a mărturisit că 
aceste şapte cazuri l-au ros ca un cancer. În ciuda 
tuturor eforturilor, nu reuşise să adune destul 
material necesar unei acuzaţii nici măcar pentru un 
caz din cele şapte. Vă puteţi închipui ce însemna 
asta pentru un om ambițios ca Fox. Actele acestea 
i-au provocat nu numai nopţi, dar chiar ani de 
insomnie. 

— Şi? întrebă Tom, nu prea încîntat. 

— Omul, cît trăieşte învaţă, continuă arhivarul, şi 
acumulează tot mai multă experienţă. Un om ajuns 
la patruzeci de ani îşi dă deodată seama că poate 
să rezolve într-o clipită anumite probleme pentru 
care la douăzeci de ani încă nu era copt la minte. 
Fox însuşi e o confirmare a acestui lucru. De altfel, 
a fost şi cel mai conştiincios om pe care l-am 
cunoscut vreodată. Aceste şapte crime 
neclarificate l-au obsedat mereu, pînă cînd într-o zi 
a crezut că le-a găsit explicaţia. După cum am aflat 
de la diînsul, şi-a procurat de la Ministerul de 
Justiţie din Washington o aprobare specială, ca să 
verifice încă odată actele. Cred că a obţinut şi 
permisiunea să poată repune pe rol cazurile pentru 
care a găsit suficiente argumente noi. 

— Da, unde-i crimă, nu-i de glumă, spuse Jo. Vom 
reveni, domnule, dacă nu vă supără. 

— Cum doriţi, spuse arhivarul. 

Apoi Jo părăsi arhiva pe neaşteptate. Căpitanul 
căută să afle îndată motivul. 

— Acum, în sfîrşit, ştiu ce va urma, spuse Comisa- 
rul X. 


— Da, ai un motiv să te înfigi, serios în acte. 

— Nu, acum am un motiv să mă înfig în micul 
dejun, bătrîne! spuse Jo zimbind şi se luă după 
mirosul de cafea şi chifle proaspete ce venea 
dinspre colţul străzii. 


Încă de la micul dejun Jo îşi demonstra marea 
experienţă, înainte de a fi studiat măcar o pagină 
din voluminoasele dosare ale crimelor. 

— Am citit odată un articol, spuse el, dar a trecut 
mult timp de atunci. Într-o revistă de criminalistică. 
Era vorba de o serie de asasinate în Florida. Se 
menţiona numai faptul că asasinul folosise 
constant aceeaşi armă. Victimele erau întotdeauna 
bărbaţi de vază şi cu situaţie, fără cazier. Intre 
victime nu exista nici o legătură vizibilă care să 
determine un mobil clar al crimei. Autorul 
articolului voia să arate de fapt limitele în domeniul 
criminalisticii moderne. 

Căpitanul muie capătul cornului în sirop şi-l lăsă 
să se scurgă. 

— Crezi că în acest articol au fost înfăţişate nişte 
cazuri asemănătoare cu al nostru? 

Jo aprobă din cap. 

— Autorul era un anume L. Fox. 

— Asta mă miră, murmură Tom. Poate te înşeli, 
sau e o simplă coincidenţă. 

— Ştii la fel de bine ca şi mine că nu există 
coincidente absolute şi că nu mă înşel. S-ar fi putut 
să nu mă mai gindesc niciodată la acest articol, 
dacă n-am fi fost implicaţi tocmai în treburile 
astea. 


— Adică în cazuri despre care chiar Lynn Fox 
afirma că sînt în afara posibilităţilor de urmărire, şi 
de nerezolvat. 

— Nu sînt de nerezolvat, obiectă Jo. Fox n-ar fi 
încercat să le repună pe rol. Rău e că nu ştiu ce-a 
aflat Fox între timp şi ce l-a determinat la această 
nouă iniţiativă. 

— Din păcate, n-a mai trăit mult în urma acestei 
iniţiative! 

— Moartea sa ne poate însă ajuta în cercetările 
noastre. Un lucru e sigur, Fox n-a fost înlăturat din 
întîmplare. Există deci cineva care se ascunde în 
spatele acestor şapte cazuri şi care încă mai trage 
sforile. Acest necunoscut a aflat de călătoria lui Fox 
la Miami şi şi-a trimis oamenii să-l ucidă. 

Tom dădu din cap. 

— Pînă aici sînt de acord cu tine. 

— Trebuie să-i găsim pe tipii ăştia. 

— Fox a renunţat de acum trei ani. 

— Moartea lui a schimbat totul. Să presupunem 
că avem de-a face cu o organizaţie de ucigaşi. 
Atunci e sigur că ei reacţionează foarte repede la 
oricine şi-ar vîri nasul în vechile lor treburi. Nu va 
dura mult şi se vor agăța şi de noi. 

— Atunci, poftă bună! 

— Totuşi, există un om care îşi dă seama de 
primejdie. Expeditorul telegramei. Poate ştie mai 
multe. Vom împărţi deci munca. 

— În cazul ăsta dă-mi mie partea care pe cît 
posibil se desfăşoară în încăperi închise. Atmosfera 
începe încet-încet să devină explozibilă. 

— După părerea mea, deocamdată nu există nici 


un pericol, spuse Jo. Azi încă ne putem mişca 
nestingheriţi. Făptaşii încearcă mai întîi să-şi 
făurească alibiurile şi să se depărteze cît mai mult 
de locul crimei. Vor trece cîteva zile pînă ce vor fi 
din nou la curent cu evenimentele, ca s-o ia de la 
capăt. 

— Ce am eu de făcut? întrebă Tom. 

— Să te ocupi de Collins si Smyrna, spuse Jo. 

Căpitanul îl privi uluit. 

— N-am auzit încă numele acestea în timpul 
misiunii noastre. 

— Pentru că, atunci cînd ţi-e foame, îţi lipseşte 
atenţia necesară. Collins şi Smyrna sînt numele 
primelor victime. Erau menţionate clar pe primele 
două dosare cu acte. Tu vei lucra în arhivă şi-ţi vei 
nota din acte tot ceea ce ar putea fi important 
pentru noi. Eu atac în direcţia: poliţie, oficiu 
telegrafic, Sue Fox. 

— Frumoasă direcţie! remarcă Tom. Dar eu, care 
sînt mai în vîrstă, cedez. 

— Mai în vîrstă şi mai deştept, spuse Jo. 

Căpitanul porni spre arhiva tribunalului, iar Jo luă 
un taxi. 


Balisticianul de la laboratorul poliţiei din Miami 
confirmă ipotezele lui Jo. 

— A fost găsit şi-al treilea glonţ, cel care a trecut 
prin capul victimei, spuse tînărul. Deformarea e 
foarte mică. 

— Are șanțul caracteristic al ghinturilor? 

— Cel mai clar dintre toate. 

— Asta ne ajută în continuare, spuse locotenentul 


Sarasto. Cele trei gloanţe au fost trase dintr-un 
Colt 45 cu amortizor de zgomot. Arma are pe ţeava 
o deteriorare, probabil cauzată de o pată de 
rugină. Pe toate gloanţele s-a imprimat aceeaşi 
deformare caracteristică. 

— Cu toate acestea n-am ajuns prea departe, ci 
am făcut doar un pas înainte, spuse Jo. Mă tem că 
sîntem în punctul de la care a pornit Fox acum trei 
ani, cînd a plecat de la Miami la New York. Un pas 
poate fi foarte puţin cînd nu ştii cît mai e pînă la 
ţintă. 

— Eu sînt optimist, spuse Sarasto. De cînd sînteţi 
aici dumneavoastră şi căpitanul, progresăm destul 
de repede. 

— Repede! Un pas sau doi poate, şi pe urmă 
gata! Spun asta, cu toate că şi eu sînt optimist. 

— Am mai găsit ceva, îi spuse locotenentul cel 
iubitor de culori. După lăţimea urmelor lăsate pe 
drumul lateral, s-ar putea ca maşina să fie un 
Chrysler. La indicaţia dumneavoastră, am stabilit şi 
distanţa dintre cele două picături de ulei. 

— Picăturile de ulei se formează de obicei pe 
fundul băii de ulei şi a diferenţialului, deci la 
şuruburile de scurgere, interveni Jo. La o maşină 
staționată ele cad aproape vertical. 

— Am măsurat patru metri douăzeci. La noile 
tipuri de Chrysler distanţa între cutia diferenţialului 
şi şurubul de scurgere a uleiului este de patru 
metri douăzeci şi doi, conform tabelului de norme. 
Cei doi centimetri sînt o greşeală de măsurătoare. 

— Se pare deci că au fost cu un Chrysler, spuse 
Jo. 


Tocmai atunci veni chimistul cu rezultatul 
analizelor. 

— Proba numărul unu este ulei de motor, probabil 
ulei universal, timpul de folosire după gradul de 
uzură este cam de o mie de mile. Proba doi este 
ulei pentru cutia de viteze de tipul hypoid, cu un 
adaos de molibden-bisulfit. Acest amestec se 
foloseşte mai ales în lunile calde. Mi se pare că 
chiar uzinele Chrysler îl recomandă pentru 
modelele la care nu se schimbă uleiul. 

— Un Chrysler nou, deci, remarcă Jo după o 
pauză de gîndire. Cel puţin model 63. 

— Încă un pas, triumfă locotenentul. 

Jo reţinu că e vorba de un Chrysler. Cunoştea 
slăbiciunea bărbaţilor pentru o anumită marcă de 
maşină şi îşi propuse să stabilească dacă în 
dosarele celor şapte crime se menţiona vreun om 
care conducea un Chrysler. 

Inainte de a pleca, îi mai puse lui Sarasto o 
întrebare: 

— Spune, locotenente, a fost domnul Fox ieri sau 
alaltăieri la dumneata? De obicei se face o vizită de 
etichetă la sediul poliţiei înainte de a se trece la 
cercetări. 

— Da, Fox a fost pe-aici, răspunse locotenentul, 
dar nu la mine. Din acest motiv am aflat abia 
adineauri despre asta, adică în clipa în care 
colegilor mei le-a ajuns la ureche vestea crimei. 

— La ce serviciu a fost Fox? 

— La registrele de caziere. A aruncat o privire 
peste nişte liste vechi şi a lucrat cîteva ore. Din 
păcate n-a spus ce-l interesează. Cred că s-a 


ocupat în special cu listele dinainte de 1960. 

„Dacă sîntem pe calea cea bună, putem căuta şi 
altădată aici”, se gîndi Jo, care pentru moment 
avea altceva de făcut. 

— Vei mai auzi de mine, spuse Jo. Nu te lăsa 
deranjat de la cercetările dumitale zilnice din cauza 
asta. 

Jo se duse apoi la oficiul telegrafic. 

Acolo arătă telegrama pe adresa lui şi se 
legitimă. Vru să afle ceva despre expeditorul 
telegramei. 

— N-o fi căzut cumva numele expeditorului sub 
masă? întrebă Jo la serviciul de investigaţii. 

— Da de unde! spuse funcţionarul. Textul nu e de 
loc mutilat, 

— Da, numai că trebuie să existe un expeditor. A. 
T. & T. nu primeşte telegrame fără expeditor. 

— Este adevărat, recunoscu funcţionarul, dar 
oricine poate da numele care-i place. Fiecăruia îi 
cerem, să achite, dar nu şi buletinul. 

Jo insistă atît de mult, încît funcţionarul se apucă 
să caute, numai ca să scape de el. 

Constatară că telegrama fusese dată telefonic. Se 
uitară pe liste şi găsiră numărul. Identificară apoi şi 
pe posesorul telefonului. Telefonul era al lui 
George Fox, fratele procurorului ucis. 

Jo îşi notă numărul şi telefonă de la prima cabină. 
Răspunse fata din casă. 

— Aş vrea să vorbesc cu domnul George Fox, 
spuse Jo politicos. 

— E plecat! ţipă în microfon fata, puţin speriată. 

— De cînd? 


— Mai demult. Cam de o săptămînă! 

Era tot ce ştia fata. Cum însă Jo dorea să afle mai 
mult, fata îl rugă să aştepte. 

După un timp se auzi o voce destul de ştearsă, 

— Sue Fox la telefon! 

Jo îi spuse că trebuie să discute cu ea neapărat. 

— În ce problemă? întrebă ea. 

După ce îşi rosti numele, Jo îi aminti de 
telegramă. 

— Ştiţi poate, răspunse Sue Fox, că cumnatul 
meu a fost ucis ieri noapte, chiar lîngă mine. 

Cu toate că vocea ei părea liniştită, femeia avu 
nevoie totuşi de o pauză. Apoi continuă: 

— Toţi ne aflăm în faţa unui lucru de neînțeles. 
Sint nevoită să fiu foarte prudentă, pentru că 
nimeni nu ştie ce se mai poate întîmpla. Vă rog să 
înţelegeţi situaţia! 

— Bineînţeles! Trebuie totuşi să vorbesc urgent 
cu dumneavoastră, doamnă! 

— Este şi dorinţa mea, spuse ea. Poftiţi, vă rog, la 
mine. V-aş ruga însă să aduceţi şi originalul 
telegramei. Numai dacă-mi arătaţi originalul, ştiu 
că sînteţi omul care spuneţi! 

— Se-nţelege de la sine, o asigură Jo. 

Sue îi explică pe unde să vină. 

— Deci, ne vedem peste o oră, doamnă, spuse Jo 
şi închise telefonul. 

Părăsi oficiul poştal pe ginduri. Cînd trecu din 
umbră, la soare, se convinse că încep orele 
călduroase. 


Taxiul merse pe şosea spre Mar Vista, de-a lungul 


coastei. De două ori Jo avu limpede impresia că-l 
urmăreşte o maşină străină, şi nu din întîmplare. 

De cite ori era aproape sigur, maşina dispărea. 
Nu se putea urmări lesne pe şoseaua cu multe 
curbe dacă rămăsese pe undeva sau doar 
dispăruse după un cot. 

Jo se aşeză pieziş în colţul maşinii. În felul acesta 
avea curentul de aer condiţionat chiar în faţă şi 
totodată, putea avea vizibilitate şi în urmă, fără a fi 
nevoit să întoarcă mereu capul. 

Maşina gri nu mai apăru. 

„Trebuie să fi fost un Buick”, se gîndi Jo cînd 
taxiul opri la un stop. Maşina stătu numai citeva 
secunde, dar Jo zări iarăşi prin aerul încins de 
deasupra asfaltului radiatorul Buickului. 

Din păcate taxiul o luă la stînga şi urcă pe 
şoseaua în pantă abruptă de la Mar Vista. 

Jo se adresă şoferului. 

— Numărul trei, şapte, şase. Mai e mult? 

— Un sfert de milă, domnule! 

— Opreşte! Merg pe jos pînă acolo. 

Jo cobori repede, plăti şi o luă agale pe celălalt 
trotuar. Şoferul de taxi întoarse maşina ceva mai 
sus şi în timp ce cobora îl salută încă o dată. Jo se 
uită în urma maşinii, dar Buickul gri nu se vedea 
nicăieri, nici pe şoseaua în pantă, nici jos, pe cea 
care trecea de-a lungul țărmului. 

„S-ar putea să mă fi înşelat, gîndi Jo, dar 
prudenta rămîne suprema lege cînd ai de-a face cu 
praful de puşcă.” 

La unsprezece fără ceva sună la Sue Fox. 

Casa se afla pe un povirniş în pantă dulce, cu 


vedere largă spre mare. Poarta grădinii, aflată la o 
sută de metri de casă, se închidea automat şi ţinea 
la distanţă orice musafir nedorit. 

Jo vorbi în microfon şi pătrunse înăuntru. 

Înaintînd spre casă, cuprinse dintr-o privire tot ce 
i se părea important. Grădina era formată dintr-o 
peluză cu cîțiva pini şi sicomori. Se pare că familia 
Fox iubea natura, dar nu o siluia. Grădina era 
îngrijită, însă nu exagerat. 

Bazinul era destui de mare ca să poţi înota în 
voie, iar casa părea o construcţie solidă. 

Pe terasă îl întîmpină femeia pe care o cunoştea 
deja din fotografia găsită la locuinţa din New York. 

— Doamna Sue Fox, nu? spuse Jo. 

— De unde ştiţi? întrebă ea surprinsă. 

— Sînt detectiv, doamnă! 

— Uneori detectivii fac anumite afirmaţii numai 
ca să arate ce pot. In acelaşi timp speră ca ideea 
lor să facă parte din acele probabilităţi care 
corespund faptelor. 

— Cam aşa sînt şi eu, o asigură Jo nu fără ironie. 

— Da, eu sînt Sue Fox. 

Îi ceru telegrama înainte de a-i întinde mîna sau 
de a-l pofti să ia loc. 

Jo i-o înmînă. Ea o citi în fugă şi i-o dădu imediat 
înapoi. Însă fără să suridă. 

— E în ordine. Trebuie să fii prevăzător. Aşezaţi- 
vă în fotoliul de colo. E colţul cel mai răcoros. Ce 
beţi? 

— Martini. 

— Eu, oranjadă cu gin. 

— Atunci puneţi-mi la fel şi pentru mine. 


Ochii femeii clipeau puţin nervos. „Nu-i de mirare, 
se gîndi Jo, abia dacă au trecut douăsprezece ore 
de la istoria cu Lynn Fox.” 

O cercetă cu ochi de cunoscător, în timp ce ea 
prepara băuturile. 

Mişcările lui Sue o trădau îndată pe dansatoare. 
Doar lucrase ani de zile la revistă. Silueta îi era fără 
cusur, adică puţin mai suplă decit un mijloc 
normal. Pentru o femeie de genul ei, se cereau 
eforturi să-şi menţină greutatea potrivită. Era un 
gen care se îngrăşa uşor. Cele care ştiau asta, se 
mențineau mai degrabă cu citeva kilograme sub 
normele de tabel. Sue Fox făcea parte din această 
categorie. Faţa ei nu era însă trasă, ci plină şi 
tinerească, azi însă puţin  nedormită. Avea 
cearcăne la ochi. 

Oricum, fusese interogată pînă la trei dimineaţa! 

Purta o fustă albă închisă în nasturi, iar peste ea 
un jerseu bleu-pal, cu un decolteu adînc. Fusta nu 
era încheiată la toţi nasturii. Jo observă că pe 
dedesubt purta un şort foarte strimt. Cunoştea 
protocolul şi nu-şi primea musafirii în toalete de 
casă. 

Sue Fox aduse băuturile şi spuse: 

— Vă mulţumesc că aţi venit atit ele repede. 

— Din păcate prea tirziu, doamnă. 

— Aţi înţeles imediat ce se pune la cale. V-aţi luat 
banii necesari? 

— L-am uşurat pe Shakespeare de o mie cinci 
sute. 

Ea dădu din cap neatentă. Suma i se părea lipsită 
de importanţă. 


— Păcat, spuse deodată, ca şi cînd pauzele dintre 
cuvintele ei ar fi fost pline de gînduri nerostite. 
Soarta! Dumneavoastră, Jo, credeţi că aţi fi putut 
împiedica cele întîmplate? 

El dădu din umeri, apoi spuse rar: 

— Fox era, cum să spun... 

— ... un om destul de autoritar, completă ea. 

— Dar cum aţi ajuns la concluzia că e în 
primejdie, şi cum de s-a întîmplat să mă chemaţi 
tocmai pe mine? 

Ea îşi aprinse o ţigară. 

— A fost un joc al întîmplării, explică ea. Am 
reuşit cu greu să aflu de la cumnatul meu cam ce 
caută aici. Mai bine zis mi-am format ideea din 
anumite aluzii. Cred că încerca să rezolve cazuri 
mai vechi. Era omul cel mai încăpăţinat pe care l- 
am întîlnit vreodată, dar nu numai încăpăţinat, ci 
pe deasupra şi sensibil. Ştia că de data asta va 
reuşi, însă şi că se aventurează pe o creastă de 
munte, de unde se poate prăbuşi în prăpastie. 

A spus ceva în această privinţă? 

— Nu pe faţă, ci în felul său, spuse ea. A 
menţionat odată, printre altele, că ceea ce face 
este periculos şi că de fapt nu-i treabă de procuror, 
ci de detectiv. Din păcate, el nu este detectiv. 
Cunoaşte numai pe unul căruia i-ar încredința 
rezolvarea, dar nu prea se află în relaţii de 
prietenie cu el. 

— A rostit vreun nume? întrebă Jo. 

— Atunci Lynn n-a rostit nici un nume. Dar 
alaltăieri seară, cînd am plecat împreună la Miami, 
mi-a spus ceva ciudat. „Dacă voi muşca din pămînt 


din cauza acestui caz, mi-a spus, atunci cine să-l 
rezolve? Ascultă, Sue, a continuat el, dacă mi se 
întîmplă ceva, atunci vei ruga pe cineva anume să 
preia clarificarea morţii mele. Nu ne prea avem la 
inimă, el şi cu mine, dar e un om dat dracului, cu o 
voinţă de fier, şi pe ascuns îl admir. Dacă n-aş fi 
procuror, mi-ar face plăcere să fiu colaboratorul lui. 
Se numeşte Jo Walker, detectiv din New York. Deci, 
dacă mi fie întîmplă ceva, atunci să vină 
nemernicul de Walker şi să se ocupe de cadavrul 
meu, pentru că nu voi muri de moarte bună!” Cam 
aşa s-a exprimat Lynn Fox. M-am gîndit imediat că 
ar fi mai bine să vă chem înainte de a se întîmplă 
ceva. 

— Şi pentru că nu mi-aţi ştiut adresa, mi-aţi trimis 
telegrama la Cartierul General din New York? 

— Întocmai. 

— De ce n-aţi semnat-o? 

Sue Fox se gîndi o clipă. 

— Poate că aveam anumite rezerve su semnez 
Fox. Mă temeam că veţi refuza. 

Asta voise Jo să afle. Gata să se scoale, puse o 
întrebare în aparenţă fără importanţă: 

— Soţul dumneavoastră e plecat, doamnă Fox? 

— Da. 

— De mult? 

— Cam de o săptămînă. 

— Cu treburi? 

— Da şi nu. 

— Cum să înţeleg asta, doamnă? 

Ea ezită, dădu însă pînă la urmă un răspuns 
concludent. 


— Soţul meu este plecat cu afaceri. În Texas. Nu 
e vorba însă de întîlniri importante. Cred că n-a 
vrut să dea ochii cu fratele lui. 

— Nu se înţeleg? 

— Două ore se puteau suporta de minune, apoi 
gata. George şi Lynn erau cei mai deosebiți fraţi 
care se pot concepe. Cum să vi-i descriu? George 
este un om vesel, care-şi trăieşte viaţa. Lynn era 
un spartan. Ştia numai de datorie, de profesie. Nu 
bea şi nu fuma. George ţine foarte mult la whisky, 
ştie să aprecieze calităţile unei femei frumoase. 
Lynn nu s-a căsătorit... 

— Ei da, există într-adevăr o mulţime de 

deosebiri! 

— Dacă George a dat o fugă pînă în Mexic, a 
făcut-o din cauza asta. Lynn intenţiona să rămînă 
aici vreo două săptămîni. 

— Vor fi două săptămîni foarte lungi, mormăi Jo, 
care între timp aflase că Lynn Fox va fi îngropat în 
cavoul familial din Miami. 

Sue Fox îl conduse pe Jo pînă la poartă. 

— Vă ţin la curent, promise el. A, voiam să vă mai 
întreb ceva: Lynn Fox era un om cu stare? 

— Femeia se opri uimită. 

— Ce înseamnă cu stare? întrebă ea. 

— Să zicem, de la o jumătate de milion în sus. 

— Drept să spun, nu ştiu. Trebuie mai întîi să mă 
interesez, mărturisi ea. Am vorbit foarte rar despre 
bani. Lynn avea partea lui de moştenire şi George 
pe a sa. Ce-a făcut Lynn cu ea, nu ştim. Fiecare din 
noi îşi are veniturile sale. 

— Cu bine, doamnă! exclamă Jo. 


Se gîndi să se ducă de acolo la Tom. Mirosul de 
praf al actelor era cît se poate de potrivit pentru o 
fantezie prea bogată ca a lui Tom. Oricum, 
contactul cu faptele aride îşi are avantajele sale. 
Oamenii pot minţi, lucrurile neînsufleţite — nu. 


Tod Parker nu se aştepta să-şi revadă complicele 
atit de repede. Aproape de miezul nopţii îl treziră 
două faruri, care se legănau încet pe drumul de 
bîrne ce ducea spre cabană. 

Luminile se stinseră, motorul se opri brusc. 
Curînd Boyd Fletcher călca pe verandă şi scîndurile 
scîrţiiau sub paşii lui. 

Parker îl lumină. 

— Te-a lovit strechea? întrebă el. Sau ţi-ai ieşit 
din minţi? 

— Eu? Nu. 

— Atunci ce-i? 

— Telefon de la centrală. 

— Ted Parker se ridică din pat. 

— Cum? Ţi-a telefonat centrala? 

— Întocmai. 

— N-a făcut asta niciodată pînă acum! M-a sunat 
numai pe mine. 

— Pesemne că nu te-a putut găsi. 

— Era vorba că centrala s-a dizolvat. 

— Da, spuse Fletcher. Însă asta n-o împiedică să 
fie la curent cu evenimentele. Se pare că butoiul cu 
whisky se goleşte încetul cu încetul dacă nu-l 
astupi rapid cu un cep. 

— Ceva rău în legătură cu Fox? 

— Cu el, nu cu noi. Fox e mort sadea, aşa scrie în 
ziare. Dar se mai spune aşa: „Molima se 
răspîndeşte în continuare în urma insuficienţei 


instalaţiilor sanitare”. 

— Ce vrei să spui cu asta? 

— Că a apărut un altul în locul lui Fox. 

— O fi un nebun, ori unul care nu-i zdravăn la 
cap. Un om normal... 

— Tocmai că nu e normal! răbufni Boyd Fletcher 
şi se trînti în balansoar. E un detectiv, care se 
ocupa cu treaba asta încă înainte de a muri 
procurorul. Pricepi? 

— Numele? 

— Walker. 

La naiba! înjură Ted Parker. E ca un Rolls Royce 
printre automobile. 

— ÎI cunoşti? 

— Din fericire, nu. Am auzit numai de el. Ce vrea? 

— Să măniînce iarba care a crescut pe mormiînt. 

Citva timp domni tăcerea. Fletcher îşi auzi 
partenerul respirind adînc. Parker îşi găsi ţigările şi, 
cînd aprinse chibritul, Boyd îi văzu în sfîrşit faţa. 

Brusc, Ted Parker spuse cu hotărîre în glas: 

— Nu mi-e frică de Walker, chiar dacă i se spune 
copoiul copoilor. Nu mi-e frică de el. 

— Şi de ce, mă rog, dacă-mi permiţi să întreb? 

— Foarte simplu, continuă Ted Parker. Acest 
Walker, căruia ei îi spun Comisarul X sau cam aşa 
ceva, e în definitiv singurul om din cele cincizeci de 
state federale care are curajul să scoată castanele 
din foc. 

— Să ne hăituiască, vrei să spui? 

— Pentru moment nu ne hăituieşte pe noi, ci 
aleargă după o fantomă. l-o coacem noi. Ne 
cunoaştem adversarul, aşa că am cîştigat pe 


jumătate. Îl aranjăm la fel ca pe Lynn Fox. Pe urmă 
avem linişte! Numai de dracul însuşi ne-am mai 
putea teme! Şi-acum, vreau să ştiu ce ţi-a 
comunicat centrala, cuvînt cu cuvînt. 

Boyd Fletcher raportă cît mai amănunţit posibil. 

— Chemarea a fost după nouă. Pot să-ţi spun că 
m-au trecut toate năduşelile. Vocea, exact cum mi- 
ai descris-o: seacă, joasă ca un trombon înfundat şi 
parcă venită de departe. „Fox e mort. Pînă acum — 
nici o bănuială”, a spus. Apoi am aflat treaba cu 
copoiul şi totodată am primit ordin să-l îndepărtăm. 
In plus, descrierea lui amănunţită: înălţimea cam 
de unu optzeci, suplu, umerii laţi, faţa îngustă, 
pielea bronzată, ochii cenuşii, părul des, blond. 
Centrala mi-a spus că, dacă ne reamintim numele 
clienţilor noştri, îl găsim. 

— Cele şapte nume, spuse Ted Parker încet. Sigur 
că de acolo începe respectivul să desfăşoare 
ghemul. Ei bine, să-l desfacă, dar o să se mire cînd 
o să dea de mijloc. În mijloc îl aşteaptă o capsulă 
explozivă, care-l va face bucățele. 

— Lasă balivernele, mormăi Fletcher nemulţumit. 
Mai bine spune-mi, ce-i de făcut? 

—  Alibiul meu ţine pînă poimiine dimineaţă” 
răspunse Ted Parker. Trebuie să punem mîna pe ei 
pînă atunci. Eşti gata? 

— Am pistolul la mine. Mi-e de ajuns ca să fiu 
fericit. 

— Atunci, dă-i drumul! De data asta luăm Dodge- 
ul. 


Către dimineaţă intrară în Miami. Pînă una-alta 


renunţară să-şi caute locuinţă. 

Ted Parker spera să se descotorosească de 
treaba asta neplăcută fără ca să mai înnopteze la 
Miami. Fiecare noapte putea fi o piatră în mozaicul 
urmăririi, chiar dacă s-ar fi dat drept reprezentanţi 
comerciali. 

— Walker ăsta e cineva, se adresă Parker lui 
Fletcher, în timp ce treceau pe o stradă pustie, în 
spatele unei maşini de stropit. In comparaţie cu 
venitul său, salariul preşedintelui e o nimica toată. 

— Ce-mi pasă cît cîştigă! se zbirli Fletcher. 

— Ba eu vreau să deduc la ce hotel a tras tipul. 
După părerea mea, nu pot fi decît două: „Miami- 
Hilton” sau „Claridge”. 

— Telefonează! 

— Nu-i rea ideea! recunoscu Parker. Pur şi simplu 
sînt comisia de criminalistică. În cazul ăsta mi-l dau 
cu siguranţă. 

Opriră maşina la prima cabină telefonică. 

Parker se întoarse după trei minute. 

— A mers strună. Stă la „Claridge”. Doarme încă 
în puf, băiatul. Au vrut să-mi dea legătura, dar am 
renunţat. Mă gindeam să-i telefonăm, dar altfel. Va 
fi o legătură unilaterală şi fără răspuns. 

— Cum vrei s-o faci? 

— Trebuie să ne gîndim bine cum procedează un 
detectiv care se apucă să cerceteze cazul Fox. 
Rezolvarea unei astfel de probleme nu se face în 
pat. O să-şi fixeze anumite puncte în oraş: sediul 
poliţiei, adresa martorei, locuinţa celor care au fost 
la vremea lor implicaţi în cazurile acelea. 

— Collins, Smyrna, Lutherford, Goldriver. 


— Dacă e conştiincios, atunci trebuie să 
interogheze toate rudele, aşa că drumurile lui se 
vor întinde peste oraş ca o pînză de păianjen. Ne 
facem de ris dacă nu punem mîna pe el la vreo 
cotitură prielnică. 

— Trebuie să-l ţinem sub observaţie. 

— Noi sîntem doi, el unul, iar noi ne cunoaştem 
încă meseria. Eram pe vremuri cel mai bun 
cercetaş din grupa mea. 

Boyd Fletcher pomi. Parker îl dirija. 

— Întîi la „Claridge”, Walker ăsta habar n-are cît 
de aproape e de cer. 

Aşteptară pe locul de parcare al hotelului şi 
aşezară Dodge-ul în aşa fel încît să aibă cît mai 
perfect intrarea în cîmpul vizual. 

Boyd Fletcher fuma, mormăind înjurătură după 
înjurătură. 

— Ce nu-ţi place? întrebă Parker. 

— Totul, mirii Boyd. 

— Trebuie să înghiţim hapul, băiete. Cei şapte ori 
zece mii de dolari i-am digerat uşor acum patru 
ani. Sau poate că tu nu? 

— Ba da, dar i-am înghiţit mai uşor decit pe ăsta. 

— Ce înseamnă mai uşor? Trebuia să ne 
aşteptăm la asta, la un epilog. Acum se joacă 
epilogul. E ca şi cînd cineva s-ar apuca de băutură. 
La început băutura are gust bun, nimic mai mult 
decît bun. Ciroza vine după aceea. Atunci te 
gîndeşti că nu trebuia să te apuci de băut. Cei 
şaptezeci de mii de dolari au fost pentru fiecare din 
noi un ajutor iniţial grozav. Tu n-ai fi avut nici casă, 
nici atelier, şi nici eu... Perfect, acum trebuie să 


avem grijă de rest, înainte de a avea el grijă de noi. 
Nu se mai poate schimba nimic. 

— Din păcate, spuse. Fletcher, în timp ce şeful 
stă la căldurică după sobă şi priveşte. 

— Eu sînt de altă părere, spuse Ted Parker. Şi 
centrala e interesată să şteargă urmele. Nu ne cere 
nici un pas inutil. Sînt sigur că iese ceva şi la 
treaba asta. Poţi să fii încredinţat. Dacă totul 
merge strună, peste două zile auzi soneria şi ce 
crezi că te aşteaptă în faţa uşii? 

— Poliţia, s-o ia dracu! 

— Nu, un plic cu sute. Centrala, oricine ar fi, a 
fost întotdeauna demnă de încredere şi generoasă. 
Şeful e un adevărat gentleman. 

— Să sperăm. 

Boyd Fletcher cobori din maşină şi reveni după 
scurt timp cu două pahare de carton pline cu cafea 
şi cu un carton de sandvişuri. 

Tocmai aruncaseră la coş paharele, cînd la 
intrarea hotelului  „Claridge” apăru un bărbat 
despre care Ted Parker spuse cu instinctul 
neîndoios al ucigaşului: 

— Ele! 

Porniră după taxi. 


Prezicerea lui Ted Parker se împlini întocmai. 
Ghicise sistemul de lucru al lui Jo Walker, ca şi cînd 
el însuşi ar fi fost detectiv. 

— Trebuie să-ţi iei în serios adversarul, spuse el 
în timp ce-l urmăreau pe Walker prin oraş, şi atunci 
ştii dinainte ce vrea să facă. Poate chiar mai 
devreme decît el însuşi. Spectatorul neangajat 


sezisează mai repede faptul real decit cel din 
mijlocul învălmăşelii. 

— Toată treaba are un singur spin, analiză 
Fletcher. El ştie demult, ca detectiv, ceea ce ştii tu 
acum. Adică, vreau să spun că mai ştie şi el ceva 
psihologie. Va studia şi el rolul nostru, aşa cum îl 
studiezi tu pe al lui, şi va ţine cont de faptul că 
poate fi nimerit în orice secundă. 

— Greşeşti, spuse Parker. Ştim mai multe decît 
afurisitul ăsta. Abia acum începe el să 
scormonească faptele, habar n-are de legăturile 
adevărate. Cu siguranţă nici prin minte nu-i trece 
că sîntem pe urmele lui, aşa că mai bine păstrează 
distanţa, băiete. Oamenii ca el au ceafa sensibilă. 
Au un organ cu care văd ce se întîmplă în spatele 
lor. 

Citeva ore în şir îl urmară atenţi pe Comisarul X la 
sediul poliţiei, de acolo la arhiva tribunalului, de 
unde detectivul plecă puţin mai tirziu însoţit de un 
bărbat mătăhălos pe care nu-l cunoşteau. Cei doi 
se despărţiră curînd. Apoi omul care-i interesa 
începu să înghită adresele, una după alta. 

Cunoşteau şi ei adresele. Erau locuinţele familiilor 
şi rudelor celor care-i interesaseră în mod special 
cu ani în urmă. 

— Ce spuneam eu! mormăi Parker. A luat-o ca un 
catîr încăpăţinat. Întîi a fost la Goldriver, ca s-o 
interogheze pe văduva lui, acum se duce la 
Smyrna, ca s-o descoase pe fiica acestuia. 

— Cine va fi următorul? 

— Mai sînt încă cinci. 

— Trebuie să alerge toată ziua. 


— Dacă vrea să facă ceva, e bine să fie harnic. 

După douăzeci de minute bărbatul în costum gri, 
de vară, părăsi vila Smyrna şi porni cu taxiul spre 
centru. Acolo intră într-un bloc mare cu 
apartamente. 

Fletcher parcase Dodge-ul pe partea cealaltă a 
pieţei Washington, chiar lîngă un spaţiu verde. 

— Nu prea ştiu ce caută aici, mormăi Parker, dar 
ar fi bine să aflăm. 

Se gindiră ce-i de făcut. 

Fletcher porni motorul înainte să fi luat o hotărire. 

— Uite-l iar! 

— A lipsit numai şase minute. 

— N-a găsit ce căuta. 

Văzură cum Jo dă drumul taxiului, cum o ia de-a 
lungul clădirii, traversează o stradă şi intră într-o 
cafenea. 

— l-e sete băiatului! 

— Nu-i de mirare, pentru ritmul în care se mişcă. 

— Tu-l urmăreşti mai departe, eu cercetez casa, 
spuse Parker. 

— Dacă nu te-ntorci la timp, ne scapă. 

— Nu stau mai mult ca el. Pentru o băutură îţi 
trebuiesc cel puţin şase minute. 

Fletcher îl duse pe Parker pînă la bloc. 

Parker intră şi examina întîi cele două tabele cu 
sonerii. Cu ochii săi ageri, găsi imediat ce căuta, 
Exista în această clădire un apartament locuit de 
un sau o J. Collins. Numele de Collins îi era foarte 
cunoscut. Acum patru ani înlăturaseră, din ordinul 
centralei, un agent de schimb pe nume Collins. 

Parker urcă imediat cu liftul la etajul opt, căută 


numărul apartamentului şi cînd îl găsi, îşi lipi 
urechea de uşa. Nu se auzi nimic. În uşă găsi însă 
colţul alb al unui bileţel. Scoase biletul. Era o carte 
de vizită, pe care scria J. L. Walker, New York. Nu 
mai era nici o îndoială asupra identităţii omului. Pe 
verso era scris: „Telefonez la ora 20”. 

— Mulţumesc, mormăi Parker şi cobori cu liftul. 

Cînd trecu prin holul de la intrare, tocmai venea 
un om cu o mătură şi un coş de hirtie. Părea 
portarul. Parker îşi puse ochelarii de soare şi i se 
adresă: 

— Sînteţi de aici? 

— M-aţi căutat, domnule? Am avut de lucru la 
instalaţia de aer condiţionat. 

— Nu face nimic. Doream o informaţie despre un 
chiriaş, despre Collins. 

— Jim Collins tînărul? spuse portarul. E plecat. 

— Pentru mult timp? 

— Cred că da. Studiază biologia la Charlestown. 
Vacanţa semestrială începe abia peste două 
săptămîni. Atunci îl veţi găsi cu siguranţa. 

— Multumesc, nu era ceva urgent! îl asigură 
Parker. 

Părăsi blocul din piaţa Washington. 

Fletcher aştepta nerăbdător. 

— Ei, a avut vreun rost? 

— Şi încă ce rost! Acolo sus locuieşte tînărul 
Collins. 

Walker îi telefonează diseară. Are ghinion. Collins 
e în Nord. 

— Şi care-i avantajul nostru? întrebă Boyd fără să 
înţeleagă. 


Ted Parker îi explică. Fletcher îl aprobă. 
Acum aveau timp.  Renunţară să-l mai 
urmărească pe Walker. Ştiau că nu le va scăpa. 


Jim Collins junior locuia în piaţa Washington din 
Miami într-un apartament cu trei camere. 

Pe biroul lui se afla o fotografie a tatălui său, a 
acelui om pe care-l lichidaseră acum cîţiva ani. 

Pe Ted Parker nu-l deranja fotografia. Boyd 
Fletcher însă o puse pe birou cu faţa în jos. 

— Nervi? întrebă Parker. 

— Da, şi nu ţin să se tirască în urma mea ca o 
umbră. 

— Atunci şterge-ţi cel puţin amprentele, spuse 
Parker. 

Fletcher şterse geamul şi rama. Apoi se duse 
lîngă Parker, la uşa balconului. 

— O să telefoneze oare? 

— Dacă nu telefonează şi vine, tot aia e. E chiar 
mai bine. Aici nu vor găsi prea repede cadavrul. 

În acest moment sună telefonul. 

Parker îl lăsă să sune de două ori, apoi ridică 
receptorul, 

Răspunse pe un ton ceva mai ascuţit şi cu 
nevinovăția unuia ele douăzeci de ani: 

— Jim Collins! 

— Jo Walker. Aţi găsit cartea mea de vizită, 
domnule Collins? 

— Da, dar nu ştiu ce doriţi ele la mine, domnule. 
În principiu nu cumpăr nimic de la reprezentanţi. 

— N-am nimic de vînzare, răspunse celălalt. Din 
contră, vreau să cumpăr ceva de la 


dumneavoastră, şi anume cîteva amănunte despre 
cazul Sam Collins. 

Parker intercală o pauză de uimire. 

— Sam Collins a fost tatăl meu. 

— Ştiu. Trebuie să merg pe urmele acestei vechi 
afaceri pentru a clarifica o crimă foarte recentă. 
Sînteţi dispus să mă primiţi, domnule Collins, sau 
să vă trimit o invitaţie de la poliţie? 

— Prefer să veniţi dumneavoastră, dar mi-e 
teamă că nu vă pot fi de mare folos. Pe atunci 
aveam doar şaisprezece ani. 

— În douăzeci de minute sînt la dumneavoastră, 
spuse Walker. Pe curînd! 

Parker puse receptorul în furcă. 

— N-a fost rău! recunoscu Boyd. 

— La treabă! porunci Parker. Dă drumul la apă în 
cadă şi caută nişte sfoară. Dacă nu găseşti, atunci 
demontăm jaluzelele sau luăm nişte cravate. Vine 
imediat. Oamenii de tipul lui sînt punctuali. 

Fletcher suflă în ţeava Coltului. 

— Cînd va suna, eu voi fi în spatele uşii de la 
intrare. 

— lar eu îl aştept în camera de zi. 

— Ai un singur defect, Ted. Eşti puţin cam bătrîn 
pentru un student la biologie. 

— L-ai şi lichidat de la spate înainte de-a apuca 
să-şi dea seama. 

Stinseră ţigările. Cînd se făcu ora 20,15 ştiau că 
nu mai e decit chestiune de minute. 

Momentul veni ca o eclipsă de soare. Se auziră 
paşi afară pe coridor, apoi se opriră. Se auzi 
soneria. 


— Intră! Uşa e descuiată! strigă Ted Parker. 


Neplăcutul sentiment de pericol, care-l urmărise 
cu intermitențe pe Jo ziua întreagă, îl năpădi din 
nou, chiar mai puternic. 

Nu şi-l putea explica prin rațiune. 

„De ce să mă tem de acest tînăr inofensiv?!” se 
întrebă cînd apăsă pe clanţa uşii. _ 

Era obişnuit să reacționeze puternic la mirosuri. Il 
izbi o căldură încărcată de praf. Locuinţa părea 
neaerisită. Valuri dulcege de tutun se amestecau 
cu miasma unor trupuri transpirate. 

Făcu doi paşi, Prin uşa de vizavi zări în cel mai 
îndepărtat colţ al spaţioasei camere de zi un bărbat 
care se îndrepta încet şi greoi spre el. 

Arăta cu douăzeci de ani mai bătrîn decit un 
student. 

Computerul din capul lui Jo începu să lucreze. 

„Ochelarii de soare, se gîndi el extrem de repede, 
şi barba sînt deghizare! Ai căzut într-o capcană!” 

După cîteva secunde fu sigur. Uşa se închise în 
urma lui şi de lîngă ea apăru încă unul. Avea un 
ciorap de nylon tras pe cap, iar în mînă o armă cu 
amortizor de zgomot. Orice reacţie ar fi fost prea 
tîrzie. Distanţa era prea mare. Cei trei metri Jo i-ar 
fi acoperit ele zece ori mai încet decit un glonţ. 

— Şi acum, labele sus! spuse calm cel din spatele 
lui. 

Jo nu auzi nici un pas, covorul gros înăbuşea 
zgomotul, dar simţi cum celălalt se pregăteşte să 


tragă. 

— Hai, doboară-l! strigă bărbatul din cameră. 

— Încă o secundă, spuse cel de al doilea. Mai întîi 
să scot de la el ce ştie. La perete, Walker! 

Jo se duse la perete rămiînînd în antreu în faţa 
tapetului de mătase roşie. Auzi îndată: 

— Miinile la ceafă! întoarce-te! Ţi-a sunat ceasul! 

Supus, Jo execută ordinele. 

Bărbia de sub ciorapul de nylon se mişca nervos. 

— S-a zis cu tine! Aş spune că e frumos din 
partea noastră că o facem aici. La etajul opt eşti 
mai aproape de cer. 

— Da, extrem de frumos, recunoscu Jo. 

Ştia că ucigaşii care în loc să tragă trăncănesc 
sînt nesiguri. 

Deci, vor să ştie în ce stadiu se află urmărirea. 
Dar nu le va spune nici un cuvint! Nici un cuvint, 
căci pînă acum nimeni în afară de el nu dăduse de 
vreo urmă. 

Îşi aţinti încet privirea spre adversar. Irisul i se 
micşoră şi privirea îi deveni pătrunzătoare. 

— Aşa li se va întîmpla tuturor acelora care sînt 
ca tine, prea curioşi, se auzi din ciorapul de nylon. 
Toţi o să ne cadă într-o bună zi în capcană. 

— Mulţi poate, răspunse Jo, dar nu toţi. Unul 
precis că o să vă vină de hac. 

— Auzi la el, nenorocitul! strigă cel cu mască spre 
complicele său. Auzi ce-i poate pliscul? 

— Hai, lichidează-l! răsună din cameră. 

— Încă o clipă, spuse celălalt. S-o savureze. Clipa 
asta-i cel mai frumos lucru cînd mori — dacă n-o 
guşti, pierzi ceva ce nu se mai poate recupera. Nu 


vreau să-l deplîng o viaţă-ntreagă. 

— Lasă trăncăneala şi împuşcă-l odată! insistă cel 
cu ochelari. 

— Ei bine... 

Se pare că omul cu pistolul îşi revenise din 
emoție, pentru că numai emoția era aceea care-l 
făcuse să vorbească atita, 

Comisarul X presimţi că în clipa asta situaţia 
devine cu adevărat critică. Trebuia să joace tare! 

Se rezemă cu omoplaţii de tapetul de mătase. 
Lîngă umărul sting simţi o denivelare. Nu-i dădu 
importanţă, de fapt nu era conştient de ea în clipa 
aceea. Trebuia să se gindească la altceva. La atiţia 
detectivi care muriseră înaintea lui. După dispariţia 
lor se constata de cele mai multe ori că ar fi putut 
să nu moară dacă în clipa dinaintea morţii ar fi 
chibzuit situaţia lucid şi cu sînge rece. 

Dar cine poate fi calm şi lucid în astfel de situaţii? 
„Există totdeauna o posibilitate de salvare!” îi 
zvicnea în minte. Fiecare capcană care se închide, 
se şi deschide într-un fel. 

Dar cum putea să se salveze cînd avea în faţă o 
armă cu amortizor, iar în spate încă un ucigaş? 

— Dacă ar fi noapte, gîndi Jo, noapte sau ceaţă 
deasă!” Din păcate, ceața nu se poate face la 
comandă! Insă afară era de-acum întuneric. In 
locuinţă ardea lumina, de fapt era luminată numai 
de tubul cu neon din antreu. 

Această suită de gînduri poate că dură numai trei 
zecimi de secundă, după care Jo ştiu ce înseamnă 
denivelarea de sub  omoplatul stîng. Era 
întrerupătorul de lumină. Singura şi ultima lui 


şansă. 

Mai avea nevoie de un scurt răgaz. Trebuia să 
ştie mai întîi ce fel de întrerupător e. 

— Încă un moment! spuse el. Ştim că sînteţi 
ucigaşii care l-au omorit pe Lynn Fox şi pe ceilalţi 
şapte. Eu ştiu asta şi o ştiu şi colegii mei de la 
prefectura poliţiei. Nu aveţi deci nici o şansă. Dacă 
nu voi mai fi eu, vă vor urmări ceilalţi. Pentru 
fiecare pe care-l înlăturați apar alţi doi, care vă vor 
hăitui pînă în ziua cînd vă veţi primi răsplata. Dar 
pentru că eu sînt la curent cu toate, v-aş face o 
propunere. 

— Astupă-i o dată gura! strigă cel din fund. 

— Nu, vreau să ştiu ce iluzii îşi face, spuse cel 
mascat. 

Jo cîştigase timp, poate o jumătate de minut. 
Întoarse puţin capul şi văzu la uşa de la intrare ce 
fel de întrerupătoare sînt în locuinţă. Erau plăcuţe 
simple din material plastic, care funcționau la cea 
mai uşoară apăsare. 

Jo apăsă omoplatul pe denivelarea din spate. 

— Cum sună propunerea ta? şuieră cel mascat. 

Pe locul unde respiraţia pătrundea prin ciorap, se 
iviseră mici picături pe țesătură. 

— Foarte simplu, spuse Jo. De mine depinde ca să 
înceteze urmărirea. Toţi ascultă de mine. 

— Numai că noi nu ascultăm balivernele tale, se 
auzi din spate. 

— La prefectură ascultă de mine, continuă Jo 
nestingherit. 

Lupta acum pentru secunde. 

— Dacă le spun că n-are nici un sens, atunci 


renunţă, căci pun mare preţ pe viaţa mea, oameni 
buni. 

— Da, cu moartea în faţa ochilor, oricine devine 
laş. 

— Asta nu e laşitate, ci rațiune. 

— Dar ce garanţie avem noi că, dacă te lăsăm să 
pleci, se va sista urmărirea? 

— Garanţia sînteţi voi înşivă, spuse Jo. 

— Adică cum? 

— Sînteţi cei mai perfecţi ucigaşi pe care i-am 
întîlnit vreodată. Cu voi, unul singur n-are nici o 
şansă. La rîndul vostru, nici voi nu aveţi nici o 
şansă în faţa forţei unite a poliţiei din Florida şi a 
F.B. I.-ului. Eu îi îndrept pe o urmă greşită, iar voi, 
în schimb, mă cruţaţi. Aşa, ne aranjăm cu toţii. Nu 
pot să vă trag pe sfoară, pentru că tot m-ati înhăţa. 
Asta-i garanţia despre care vorbeam. 

— Sună convingător, spuse mascatul. 

— O păcăleală convingătoare! Haide, lichidează-l! 
Dacă n-o faci tu, o fac eu. 

— Da, ne duce cu vorba, recunoscu şi mascatul. 
Chiar dacă aduce argumente evidente, cînd te 
gîndeşti mai bine e mai rezonabil să-l lichidezi. 

Arma era îndreptată exact spre pieptul lui. 

Jo îşi desprinse puţin umărul de perete, apoi se 
lăsa cu toată puterea peste plăcuţă. Avu succes! 

Lumina se stinse brusc. 

Jo alunecă fulgerător pe perete în jos, printr-o 
mişcare prelungită, pînă ce ajunse la podea. Linia 
de foc a împuşcăturii îi încălzi faţa, dar glonţul 
şuieră pe lingă el pătrunzind în perete. 

Cînd veni al doilea glonţ, Jo se şi rostogolise. 


Acum dădu replica cu un pistol calibrul 30. 

In lumina de-o clipă a magneziului, văzu cum cel 
mascat se dă un pas înapoi. Jo trase din nou şi auzi 
un țipăt. Nimerise! 

Trăgătorul mascat îşi consuma acum restul 
gloanţelor trăgînd de colo colo prin încăpere. 

Jo se alese cu o lovitură în frunte de la o făptură 
care trecu în goană pe lîngă el. Auzi cum se închide 
uşa, apoi îşi pierdu cunoştinţa. 

Cînd îşi reveni, zăcea pe jos, dar nu putea spune 
de cînd. Işi mişcă membrele. Erau nevătămate. Nu 
simţea nicăieri senzaţia moale a vreunei răni. Se 
ridică, pipăi peretele clătinîndu-se, pînă ce ajunse 
la întrerupător; după care îi telefonă din cameră 
căpitanului. 

Căpitanul cu locotenentul Sarasto intrară în 
apartamentul tînărului Collins. Primele cuvinte ale 
căpitanului fură: 

— Aţi făcut fum aici, hm? 

Şi inhala adînc fumul de pulbere. 

— Destul de mult, spuse Jo. Dacă mă supun unui 
test cu parafină, ar ieşi la iveală atitea reziduuri de 
ardere, ca şi cînd aş fi nimicit un trib întreg. Cînd 
colo, n-am făcut decit să-l zgirii puţintel pe unul din 
flăcăi. 

— De unde ştii? 

— A urlat cînd l-a nimerit un glonţ. Din păcate nu 
e nicăieri vreo picătură de sînge. Se mişca încă 
destul de bine, ca şi cînd l-aş fi nimerit numai în 
braţ sau în umăr. 

In timp ce Jo raporta, un funcţionar de-al lui 
Sarasto stenografia totul. 


— Numărul unu este de statură potrivită, lat în 
umeri, cu capul rotund, fruntea îngustă; costum gri 
închis sau bleumarin. Se pare că bărbiţa era falsă. 
Numărul doi: înălţimea unu cincizeci şi şapte, 
suplu, faţa ovală. Trăsătură deosebită: păr blond 
deschis. Costum, bleumarin. 

— Aceleaşi costume  albastru-închis, spuse 
Sarasto. 

Jo le arătă apoi glonțul pe care-l găsise în perete, 
sub tapet. 

— Ce părere aveţi, prieteni? 

— Păi... începu Rowland. 

— ... E acelaşi calibru şi aceeaşi muniţie ca în 
cazul Lynn Fox şi crimele Collins, Smyrna, 
Lutherford, Goldriver şi aşa mai departe, continuă 
Jo. Sînt convins că şi caracteristicile particulare ale 
rănilor sînt absolut identice. 

— Asta înseamnă că aţi fost extrem de aproape 
de arma misterioasă, deduse Sarasto printr-un 
efort intelectual. 

— Nu numai de armă, dar şi de făptaşi, accentua 
Jo. Pot să vă asigur, prieteni, că nu eram la un 
milimetru, ci la un fir de păr de lumea spiritelor. 

Deocamdată nu se putea lămuri cum de reuşiseră 
ucigaşii să-i întindă cursa tocmai aici. 

— Trebuie să te fi urmărit, spuse Tom Rowland. 
N-ai observat nimic? 

— De observat, n-am observat! spuse Jo. Nu ignor 
însă sentimentul neplăcut care m-a stăpinit toată 
ziua. În orice caz, nu i-am văzut. Îşi cunosc bine 
meseria. 

— Faptul că nu le-a funcţionat capcana perfect 


poate că le-a provocat un şoc zdravăn! 

— Oameni ca ei nu se lasă demontaţi aşa de 
Uşor, spuse Jo. 

Apoi  examinară cele trei camere ale 
apartamentului, ca să găsească urme. In scrumieră 
Jo găsi un muc de Camel. Un funcţionar de la 
serviciul de expertize luă cu o pensetă citeva 
fărime de noroi uscat de pe covor. Cantitatea nu 
era prea mare, cam cît patru capete de chibrit. Jo 
fu de părere că e argilă uscată. 

— Aşa ceva se prinde de fapt de tălpi numai pe 
vreme umedă, spuse el dus pe gînduri, sau pe un 
drum mlăştinos. Aşa arată noroiul ce se desprinde 
de pe nişte pantofi uscați de curînd, 

— La laborator cu proba, hotărî Sarasto. 

Puteau să se retragă, pentru că apartamentul nu 
le mai furniza nimic. Jo mai avu însă ceva de spus. 

— Azi am adunat citeva indicii frumoase, spuse 
el. Ştim că circulă cu un Chrysler, ce armă şi ce 
muniţie folosesc. Ştim că unul din ei fumează 
Camei şi le cunoaştem în mare şi înfăţişarea. In 
afară de asta, mai avem o probă de glod care ne 
poate fi de folos. 

— Şi nu eşti încă mulţumit? întrebă Tom. 

— Nu, pentru că am mai putea, cred, obţine un 
indiciu. 

— Aici, în casa asta? 

— Da, aici, dar trebuie să căscăm bine ochii. Pe 
unul din ei precis că l-am nimerit nu numai în 
căptuşeala hainei, ci chiar în carne. Rănile de 
obicei sîngerează. Aici în apartament n-am găsit 
urme de sînge, pentru că sîngele pătrunde abia 


după ciîtva timp prin lenjerie şi costum. E cazul să 
cercetăm pe scară şi în lift. 

— Făcură întocmai, căutînd cu mare atenţie. 

În cele din urmă unul dintre funcţionarii de la 
expertize reuşi să ia cu sugativa, de pe cimentul 
din faţa uşii de la intrare, o picătură rotundă, roşie. 

— După culoare, ar putea fi sînge, spuse Jo. 
Trebuie să fie sînge, pentru că nimic altceva nu se 
coagulează atit de repede. 

Prelucrarea acestor date în laborator cerea multe 
ore de lucru. Îi aştepta o noapte lungă. 

Pe la unu noaptea valorificară urmele găsite. 
Gloanţele aveau într-adevăr aceleaşi caracteristici 
de foc, acelaşi semn tipic, care se explica printr-o 
defecţiune de la gura ţevii Coltului. 

Jo nu se bucură, ci înjură. 

— Trebuia să-i fi înhăţat pistolul şi cazul ar fi fost 
rezolvat. 

— Nu poţi să pui întotdeauna mina pe ce vrei, îl 
consolă căpitanul. 

— Acum goana după armă şi făptaşi începe de la 
capăt, dar le dăm noi măştile jos pas cu pas. Uitaţi, 
domnilor, rezultatul analizei sîngelui. 

— Grupa AB, raportă chimistul, una din grupele 
rare. 

— Ei, asta e ceva. Şi ce-i cu proba de noroi? 

— Am analizat-o şi am dizolvat-o în reactivi. E 
vorba de argilă uscată. 

Argilă găseşti peste tot aici, pe coastă, spuse Jo. 

— Exact, confirmă chimistul, dar argila asta nu 
provine de aici. În ghemotoacele de argilă se află 
microorganisme şi plancton, care se găsesc numai 


în regiunile cu ape dulci. 

Problema prezenta interes. 

— Zone cu ape dulci sînt în unele părţi din 
Everglades şi tot lacul Okcechobee, remarcă Jo. 

— Cred că putem lăsa foarte bine Everglades la o 
parte, replică chimistul. Acolo apele conţin sare. 

— Atunci trebuie să căutăm în nord, 

— Da, între Canal Point şi Moore Haven. Cel puţin 
asta-i părerea mea. 

Era de-ajuns. În noaptea asta tot nu puteau afla 
mai multe, şi-apoi erau şi foarte obosiţi. 

Locotenentul Sarasto îi conduse pe Jo şi pe Tom 
la hotelul „Claridge”. 

— Cu ce am adunat azi, putem face multe, spuse 
el pe drum. Trebuie să ţinem seama de un lucru: 
ucigaşii nu lucrează niciodată singuri. In spatele lor 
este cineva, care le dă ordine, îi organizează şi-i 
plăteşte. 

— Să prindem întîi ucigaşii, spuse căpitanul. Pe 
urmă îi facem noi să vorbească. Personal, am 
multă experienţă la spartul nucilor de cocos. 

— Chiar şi fără ucigaşi mai putem face un pas 
înainte, spuse Jo. Cred însă că nu deranjează pe 
nimeni dacă mă voi gîndi în linişte asupra situaţiei. 
Creierul meu produce cel mai bine cînd e ferit de 
influenţe exterioare. 

— Vreţi să vă retrageţi în singurătate, Walker? 
întrebă locotenentul. 

— Nu, vreau să mă deconectez numai cîteva ore, 
explică Jo. Pentru asta îmi sînt de-ajuns un pat bun 
şi un somn fără vise. 

Paturile de la „Claridge” erau excepţionale, dar 


cu somnul nu fu atît de simplu. Căpitanul, destupă 
o sticlă, lar Jo se adinci în notițele lui Tom. 

Rezumatul actelor juridice făcut de căpitan era o 
capodopera a simplificării exacte. Pe o singură 
pagină erau expuse punctele esenţiale din mai 
multe sute de pagini de acte. Jo studie cu mare 
atenţie aceste notițe şi trase concluziile lui. 

— Toate cele şapte victime, spuse el, au avut 
multe trăsături comune. Erau taţi de familie, 
aparţineau celor mai bune cercuri, aveau avere şi o 
minusculă pată neagră în viaţa lor anterioară. 

Tocmai micile pete negre din viaţa anterioară a 
lui Collins, Lutherford şi ceilalţi m-au interesat 
îndeosebi, sublinie Tom. Lynn Fox le-a dat pe 
vremuri de urmă, dar abia după cercetări 
îndelungate. Ştia de pata fiecăruia încă înainte de 
a muri respectivul, dar nici unul din aceste mici 
defecte de frumuseţe nu erau suficiente pentru a 
întocmi actul de acuzare. 

— Nu puteau fi acuzaţi conform legii, spuse Jo, 
dar e aproape sigur că respectivii puteau fi lichidaţi 
din punct de vedere social, dacă s-ar fi făcut 
publice delictele lor... Să privim mai îndeaproape 
aceste aşa-zise defecte de frumuseţe! Primul avea 
o pasiune moderată pentru morfină, al doilea era 
bănuit că şi-ar fi dopat caii în grajd, ca să le 
înlesnească victoria la curse. Al treilea era capul 
unei familii de vază, pe lingă care întreținea şi 
două fetişcane de şaptesprezece ani. Următorul s-a 
îmbogăţit din afaceri cu terenuri, lucru pe care, de 
fapt, nu avea voie să-l facă în calitate de membru 
al consiliului municipal; al cincilea avea legături de 


afaceri interzise cu străinătatea, altul era bănuit că 
e contrabandist şi aşa mai departe, lucruri care nu 
sînt suficiente ca să chemi un om în faţa instanţei. 
Dar... 

Aici Jo se opri. Tom se apropie de el cu o sticlă, îşi 
umplu paharul, aruncă înăuntru două cuburi de 
gheaţă şi se rezemă de uşă. 

— Dar? 

Jo repetă ultima parte a frazei, apoi o completă. 

— Toate aceste defecte ele frumuseţe nu au fost 
suficiente pentru acuzaţie, dar suficiente ca să 
îmbogăţească pe alţii. 

— Vrei să spui, ca să fie şantajaţi? 

Jo aprinse un chibrit. 

— Da, asta vreau să spun. 

— N-avem puncte ele sprijin. 

— Facem rost de ele. 

— Dar nu văd pe nici unul în postură de şantaijist. 

— Nici eu, îl asigură Jo. Deocamdată. 

— Fox e în orice caz exclus. Fox a fost pînă la 
sfîrşit fără pată, un funcţionar absolut loial. 

— Nu mă-ndoiesc de asta. 

— Pe de altă parte, nimeni nu avea acces la acte, 
în afară de Fox. 

— Nu-i chiar aşa, spuse Jo. În definitiv, actele se 
scriu şi se clasează. Le-au văzut destui oameni: 
criminalişti,  secretare, funcţionarii tribunalului, 
chiar dacă nu cred să fi fost vreunul din preajma lui 
Lynn Fox care să poată fi luat în consideraţie ca 
făptaş. În primul rînd e necesară o privire de 
ansamblu pentru a împleti aceste şantaje unul 
după altul, în al doilea rînd să nu uităm principalul: 


dacă teoria mea cu şantajul e bună, atunci 
şantajistul a angajat doi ucigaşi să înlăture victima, 
după ce i-a luat banii, ca să nu poată răsufla nimic. 
Tipul din umbră pare a fi destul de brutal. Toate 
stau în picioare, numai dacă teoria mea e valabilă. 

— Dar de unde vrei să iei faptele? întrebă sceptic 
căpitanul. 

— Direct de la rudele victimelor. Poate că aşa 
dăm de omul din umbră, cu condiţia ca... 

Tom dădu din mînă spunînd: 

— ... Ştiu, cu condiţia ca teoria ta să fie bună. 
Miine lucrăm deci iar pe două fronturi. Unul supune 
rudele la un examen sever, celălalt ia urma 
ucigaşilor. 

— E exact ce ţi-aş fi propus dacă m-ai fi lăsat să 
vorbesc, spuse Jo. 

— Şi cine ce face? 

— Să dăm cu banul. 

Jo se trînti în pat şi stinse lumina. 

Îl mai auzi pe Tom înjurînd deoarece se lovise la 
degetele picioarelor tot dibuind prin camera 
întunecată, ca să găsească ieşirea. 


Tom Rowland, care cunoştea aproape toate 
actele pe dinafară, se apucă din nou ele lucru. Jo 
profită de experienţa sa personală cu cei doi 
ucigaşi şi porni spre sediul poliţiei, 

— Am uitat ceva, Sarasto, se adresă Jo 
locotenentului, care purta un papion mov asortat la 
costumul galben pai. Am uitat fişele făptaşilor. 

— Eu nu, spuse locotenentul. De la prima oră doi 
specialişti se află la registratura centrală din 


Florida. Compară toate rezultatele obţinute cu 
caracteristicile unor ucigaşi cunoscuţi. De aici 
rezultă uneori indicii. Unele le şi avem: înălţimea 
aproximativă, domiciliul aproximativ, arma folosită, 
marca maşinii şi metoda de a înlătura victimele. 
Dacă aceşti doi tipi au fost vreodată certaţi cu 
legea din Florida, atunci înseamnă că avem fişa lor. 

— Dacă! spuse Jo. Mi-am mai adus aminte de 
ceva. Unul a folosit cîteva expresii care aduceau cu 
jargonul piloților. Poate v-ar fi ele folos. 

Locotenentul îşi notă, 

— Aţi remarcat vreun dialect? 

— Cel mult prelungirea vocalelor, ca la cei din 
Sud. 

Sarasto îşi notă şi acest amănunt. 

— Ce aveţi de gînd în continuare, Walker? 

— Mă duc încă o dată la doamna Fox. Vreau să 
aflu exact încotro i-a plecat soţul. 

— Vreo bănuială? 

— Bănuială, ar fi cam mult spus, dar, oricum, n-o 
ştergi aşa, fără să laşi măcar o adresă, chiar dacă 
te ai în coastă cu fratele tău. 

— Dumneavoastră, Walker, spuneţi „te ai în 
coastă”, interveni Sarasto zimbind, o expresie tot 
din jargonul marinarilor, dacă-mi permiteţi să mă 
exprim în felul dumneavoastră. 

— Eu mi-am sacrificat doi ani frumoşi din viaţa 
mea la marină. 

— Aţi rezistat bine. 

— Mi-am făcut piele virtoasă la git. 

— De aici provine expresia de „ceafă tăbăcită”. 

— A fost cea mai neplăcută călire din viaţa mea, 


îl asigură Jo, dar datorită ei am dobiîndit calitatea 
grozavă de a rămîne sănătos. Recruţii tineri ar 
trebui să le fie recunoscători instructorilor lor, decit 
să se plingă de ei. Un rege de demult a spus odată: 
„Fie lăudat ceea ce te face rezistent, pentru că 
rezistenţa prelungeşte existenţă”. 

— Există profesiuni în viaţa civilă unde rezistenţa 
contează mai puţin ca la noi. 

— Da, există una, spuse Jo rînjind, cultivator de 
trandafiri într-o fabrică de flori de ceară. Dar crede- 
mă, Sarasto, un pianist de bar surd n-o duce mai 
uşor decît un măcelar vegetarian; decit aşa, mai 
bine paznic de noapte olog cu un cîine orb. Poţi să 
mă crezi! 

Cum însă nu avu parte din partea lui Sarasto de 
înţelegere şi nici nu se aştepta la aşa ceva, 
Comisarul X îşi luă rămas-bun şi plecă spre Mar 
Vista. 


Vocea lui Sue Fox suna în vorbitor plină, ca din 
tubul lung al unui vibrafon. 

— Cine-i acolo? întrebă ea. 

— Eu sînt, copila mea, spuse Jo. Am trecut din 
întîmplare pe aici. 

— A, dumneavoastră sînteţi, Jo! 

„E atentă!” gîndi el. _ 

În aceeaşi clipă apăsă pe clanţă. Intră. În urma lui 
poarta se închise. 

Treptat, scîrțiitul pietrişului sub tălpile lui fu 
acoperit de zgomotul unei căderi de apă. 

Jo nu-şi amintea să fi văzut vreo fintîna. Cînd 
ajunse lingă casă şi coti spre terasă, află de unde 


provine zgomotul. 

Stăpina casei îşi răcorea trupul bronzat, stînd sub 
jetul de apă care curgea în bazin. 

Cînd îl văzu, ieşi de sub cascadă, traversă bazinul 
şi urcă scara. Îşi aranjă puţin costumul de baie alb, 
în special sutienul, pentru, a ascunde goliciunile 
prea expuse. 

Era udă leoarcă, însă foarte vioaie. Alunecă pe 
lîngă Jo şi se aşeză în fotoliul de paie. 

— Azi e o zi frumoasă, nu? 

— Avem atitea zile frumoase, încît nu mai poţi 
face nici o deosebire, răspunse Jo. Pentru mine, 
care sînt din New York, ar fi şi mai frumos dacă ar 
ploua odată. 

— leri noapte a plouat. 

— Da, la Palm Beach. 

Ea surise. 

— Cu siguranţă că n-aţi venit ca să vorbim despre 
vreme, cu alte cuvinte: n-aţi trecut pe aici din 
întîmplare. 

— Ba da, indirect. M-am gîndit din întîmplare la 
soţul dumneavoastră, la George Fox. Pentru asta 
am venit pînă aici. 

— Curioasă coincidenţă, spuse ea ginditoare. 

Apoi se sculă şi pregăti o băutură din suc de 
portocale şi lămîie. Jo o privea. 

— Cum îi merge lui George? întrebă el. 

— Nu ştiu, răspunse Sue. N-am primit încă nici o 
vedere. 

— Aveţi vreo idee pe unde e? 

— Eu?! întrebă ea, ca şi cînd ar fi fost o rudă 
îndepărtată a lui George Fox. Nu, nici una. 


— Nu intenţiona să treacă prin Texas? 

— Da, voia, dar cîte nu vrea George să facă! În 
general vrea atitea, încît se împotmoleşte la 
jumătatea drumului. 

— Nu există vreun punct de reper ca să-l găsim? 

— Trebuie să-l găsiţi? 

— E destul ele important pentru cercetările 
noastre. 

— De ce oare? 

Cum să-i explice el asta? Cum să rămînă rece în 
cîmpul de raze al acestui trup atrăgător de femeie, 
care începea să se zvinte încet la soare? Cum să 
fie în stare să mai şi ascundă anumite lucruri, 
despre care nu putea să vorbească? Cerea un efort 
uriaş. 

— Problema e foarte simplă, spuse Jo, cu toate că 
habar n-avea cum să continue. Munca unui 
criminalist cere atenţie. S-au întîmplat anumite 
lucruri ale căror fire se înmănunchează dincolo de 
orizont. 

— Vreţi să spuneţi că se cunosc efectele fără a se 
şti cauzele. 

— Cam aşa ceva. Ca să clarificăm aceste 
chestiuni, nu trebuie să neglijăm nici un punct. 
Avem impresia că un păpuşar foarte iscusit trage 
sforile şi ne dă de lucru. Trebuie să-l găsim pe 
maestrul care trage sforile. Pentru că nu ştim cine 
e, ne concentrăm atenţia asupra tuturor per- 
soanelor care se remarcă prin absenţă. 

Cu o mişcare bruscă, femeia schimbă poziţia 
umbrelei de soare, poate ca să-şi ascundă surpriza. 

— Faceţi cumva vreo legătură între George şi 


aceste chestiuni? _ 

— Fără plăcere, răspunse Jo. Incă nu văd vreo 
legătură logică, dar trebuie să aflăm. 

— Adică să verificaţi, interveni ea. 

— Dumneavoastră o spuneţi cu o claritate de 
care eu nu voiam să mă folosesc. 

— Eu sînt întotdeauna pentru sinceritate. 

— Şi eu, o asigură Jo. Trebuie neapărat să dăm de 
George. E de-ajuns să se anunţe la cel mai apropiat 
post de poliţie şi să declare acolo unde şi-a 
petrecut ultimele două zile şi trei nopţi. 

— Vreti, deci, un alibi? 

— Da, acesta-i termenul de specialitate. 

— Înseamnă că-l suspectaţi cam mult. 

— Nu mai mult decit pe alţii. 

— Decit pe mine, de exemplu, spuse Sue Fox 
stăpînindu-se. Sper însă că vă puteţi tempera puţin 
gindurile, Jo. Orice aţi presupune, să ştiţi că George 
e cel mai inofensiv om care circulă prin Florida. E 
adevărat că-i plac băuturile tari, dar nu s-ar atinge 
nici măcar de o muscă. Dacă s-ar pune vreodată 
problema ca unul din noi doi să comită la nevoie o 
crimă, sînt sigură că mie mi-ar veni mult mai uşor 
decit lui. E drept că aşa ceva e mult mai greu de 
înfăptuit decit de închipuit. Am trecut printr-o 
asemenea încercare  alaltăieri noapte, cînd 
cumnatul meu a fost ucis lîngă mine. 

— Ştiu că v-ar fi putut nimeri la fel de bine pe 
dumneavoastră, Sue! spuse Jo. 

— Ţintaşul era de prima mînă. 

— Da, trage excepţional. 

Jo se ridică. Ea schimbă repede subiectul. 


— N-aveţi chef să vă răcoriţi? 

Sue îl examină pe Jo cu ochi de cunoscătoare. 

— S-ar putea să vă vină slipul lui George. 

— Îmi pare rău, dar trebuie să mă întorc în oraş. 
Sînt gata să zbor dacă-mi mai daţi o mică indicație. 

— Nu vreau de loc să scap de dumneavoastră, 
recunoscu ea. Un bărbat în casă înseamnă cel 
puţin — da, cel puţin sentimentul de siguranţă. 
Pentru dumneavoastră fac tot ce pot, şi nu numai, 
pentru dumneavoastră, Jo, ci şi pentru cumnatul 
meu mort În privinţa lui George, să nu vă aşteptaţi 
la ceva deosebit. Poate că-l găsiţi la Bonita Springs. 
Nu cred că mai e acolo, dar Bonita Springs e de 
obicei primul lui punct de oprire, cînd călătoreşte. 
Are acolo un vechi camarad de război, proprietarul 
urnii bar de noapte. Domnul acela nu e pe placul 
meu, dar prieteniile între bărbaţi sînt mai greu de 
explicat decit teoria cuantică, Acest cîntăreţ de bar 
şi cu George precis că au căzut întîi sub masă, abia 
după aceea îşi continuă George călătoria. 

— Cum se numeşte respectivul? întrebă Jo. 

— În ce priveşte exactitatea informaţiilor, vă spun 
numai sub rezervă. Îl cheamă Rud, Rud Bartow. 
Poate că aveţi noroc. A 

— Voi vedea ce-i de făcut. Imi puteţi da o 
fotografie a lui George? 

Sue aduse o poză şi-l conduse pînă la uşă. 

— Cînd mai vorbim despre vreme? îl întrebă pe 
Jo. 

— Indată ce mă-ntorc. 

— Cînd adică? 

Nu ştia cît va mai fi în stare să se sustragă puterii 


de atracţie a acestei stele fixe. 

— Poate diseară, spuse el. 

— Atunci, poate pe diseară! Vă aştept. 

În timp ce cobora agale strada încinsă, Jo se 
gîndi: „Dacă te duci acolo, eşti la pămînt. E ca o 
săritură fără paraşută!” 


Se întilniră la locul stabilit. Tom Rowland raportă 
unele erori pe care le descoperise. 

— Nu e chiar atît de simplu, începu el. Poveştile 
astea sînt vechi de cîţiva ani şi cel şantajat plăteşte 
în general sumele cerute dintr-un cont secret sau 
cu bani gheaţă. Perspectiva de a recupera cîndva 
aceste sume îndeamnă familiile Lutherford sau 
Goldriver la o muncă minuțioasă de albine. 
Verificarea vechilor extrase bancare cere mult 
timp. Înainte de toate trebuie să le găseşti. Domnii 
vor să ne ajute totuşi. 

— O consolare nu prea grozavă, spuse Jo, dar 
intenţiile bune contează mai mult decit nimic. 

— La tine cum a fost? 

— Şi mai puţin, povesti Jo. La poliţie mulg fişele 
delincvenţilor, iar de la Sue Fox am obţinut un 
indiciu mai mult decît nesigur: locul unde putem da 
de George mergind pe urmele mirosului de whisky. 

— Crezi că George e important? 

— Mă tem că da, spuse Jo. 

— De ce? 

— Nu vreau să vorbesc încă. Ai putea să-mi 
sugrumi uşor presupunerea încă din faşă. Vom 
merge pe această urmă, ca să ştim dacă-i bună la 
ceva. 


— Noi? întrebă Tom, care n-avea chef de multe în 
perioada călduroasă a zilei. Ce-ai zice de o baie în 
Atlantic? Te înviorează! 

— Ce-ai zice de o călătorie la Bonita Springs într-o 
dubă a comisiei de criminalistică? Îţi mai animă 
spiritul, hm! 

— Sînt o sută cincizeci de mile pînă acolo! 

— Patru ore pe drum prost, 

— Cum să-ţi scot ideea asta din cap? îl întrebă 
căpitanul. 

— În nici un fel, răspunse Jo. Fără George Fox e 
ca şi cînd am fi terminat cu toată treaba. 

— Ca şi cînd nu înseamnă că am terminat-o. 

— Vrei să te-ntorci la New York cu opt cazuri 
nerezolvate? întrebă Jo. 

— Atunci mai degrabă la Bonita Springs, hotărî 
resemnat căpitanul. 


După un drum parcurs pe o căldură înăbuşitoare, 
prin regiuni mlăştinoase, intrară în Bonita Springs 
pe la ora 15. Oraşul zăcea sub soare ca un cozonac 
în dogoarea cuptorului. 

Bonita Springs făcea impresia unei localităţi fără 
viaţă. Viaţă era numai în jurul fintînilor şi a 
răcoritoarelor. 

— Cum îl cheamă pe respectivul? întrebă Tom, 

— Rud Bartow. 

— Barurile de noapte se deschid abia peste şapte 
ore. 

— Important e dacă-i adevărată chestia cu barul. 
Sue cea bronzată nu ştia nimic precis. 

Jo merse la poliţie. După zece minute totul se 
înlănţuise, Rud Bartow trăia aici de mulţi ani şi 
deschisese in şaizeci barul „Blue Jack”. Omul se 
bucura de o bună reputaţie. Localul era destul de 
decent. Funcţionarii considerau localul o mină de 
aur sau cel puţin una de argint. Treaba mergea 
strună. Rud îşi avea oamenii lui de încredere. Dacă 
nu voia, n-avea nevoie să se ocupe de local. Era 
de-ajuns să apară din cînd în cînd şi să golească 
casa de bani. 

— De aşa ceva ar trebui să ne-apucăm şi noi 
după ce ieşim la pensie, spuse Tom cînd porniră 
mai departe. Să nu faci mimic în timpul zilei, iar 
noaptea şi mai puţin. Să stai în pat şi să numeri 
banii. 


— Bartow e considerat un bun pescar, interveni 
Jo. Parcă asta nu contează? 

— Numai la ananghie aş sta să prind peşti mici, 
spuse Tom. 

— Are o cabană pe lac. 

— N-am uitat, şi un bungalow elegant la 
marginea oraşului. 

— Mergem întîi la acesta. 

— Ce vei rezolva cu asta? 

— Un indiciu asupra lui George Fox. Am impresia 
că Fox nu numai că-i un om cu suflet, dar ştie şi să 
se înconjoare de prieteni potriviţi. 

— Fiecare cu omul pe care-i merită, mirii. Tom. 

Jo oftă: 

— Cui îi spui tu asta? 

„O ţineţi tot în direcţia turnului de apă, le 
spuseseră colegii de la poliţie, apoi o luaţi la stîngă, 
spre dealuri, pe şoseaua nouă.” 

Cetatea lui Rud Bartow nu era greu de găsit. 
Sfida împrejurimile, fiind demnă de reşedinţa unui 
proprietar de baruri. 

Sunară. Nimic, nici o mişcare. 

— Nu-i ocupată, spuse Tom. 

Sunară în vecini, la o sută de metri. Acolo aflară 
cîte ceva despre Rud. 

— Domnul Bartow nu-i aici, le spuse cu zel o 
bătrînică. Era cam prea mult fardată şi căldura nu 
pria de loc machiajului, din care cauză îşi tot făcea 
vînt cu evantaiul pe la nas. 

— Ce credeţi, unde poate fi? întrebă Jo. 

— La New York. 

— Ştiţi precis? 


— Sigur că da. Rud a trecut pe-aici dimineaţa, 
înainte de a lua avionul spre New York, la expoziţia 
mondială. Cred că asta a fost vineri. Ne-a trimis şi 
o vedere. 

— S-a cam grăbit vederea. 

— Păi da, e „par avion”. 

— Putem s-o vedem? 

— De ce nu?! spuse guraliva bunică; apoi 
încremeni. Abia în clipa aceea începuse să judece. 

— De fapt, cine sînteţi dumneavoastră? 

Tom Rowland deschise portofelul negru de piele 
şi arătă insigna de serviciu. 

— A, aşa? spuse femeia. 

Dispăru şi reveni imediat cu ilustrata. 

— Am găsit-o azi dimineaţă în cutie. 

Tom cercetă vederea. 

Salutări dintr-o călătorie în anul două mii, 
murmură Tom şi-i întinse vederea lui Jo. 

Jo surprinse în cîteva clipe esenţialul din această 
ilustrată. 

— Drăguţ, numai că valorează exact cit o 
bancnotă falsă. 

— Cum adică? 

— Bancnotele false nu au putere de cumpărare, 
iar dacă le descoperi, îl acuză pe posesorul lor. 

Jo se întoarse spre femeie: 

— Domnul Bartow vă trimite întotdeauna vederi 
din călătoriile lui? 

Ea se gîndi doar o secundă. 

— De fapt, nu. Călătoreşte rar. 

— N-ai nevoie de un alibi în fiecare zi, murmură Jo 
şi scoase lupa ca să examineze atent ştampila 


poştei. Apoi i le dădu lui Tom. 

— Vederea şi ştampila sînt bune — în afară de o 
cifra, şi anume doiul dinaintea lui şase. Adică data. 

Spuse acestea foarte încet, ca să-l audă numai 
Tom. 

— Da, doiul e destul de clar. 

— Mult prea clar în comparaţie, cu cele două linii 
ale chenarului. Dacă chenarul, e şters, nici cifra nu 
poate fi mai vizibilă. Cifra doi e falsificată. 

— Lynn Fox a fost împuşcat în noaptea de 
douăzeci si cinci spre douăzeci şi şase. 

— lar Bartow s-a bazat pe făptui că pe douăzeci şi 
şase e la New York, conform vederii, Dacă-ţi faci un 
alibi, măcar să-l faci ca lumea! 

Tom îşi dădu îndată seama cum procedase 
Bartow. 

— El însuşi a primit vederea şi a modificat data şi 
adresa. Se văd încă liniile subţiri de creion. 

— A pus cu mîna lui vederea în cutie pentru că, 
procedînd cum ştim, nu se putea folosi de poştă. 

— Doamnă, din păcate, trebuie să reținem 
vederea! se adresă Tom vecinei. Doriţi o chitanţă? 

— O, puteţi s-o luaţi. Ce-i cu domnul Bartow? 

— Nu ştim nici noi, îi explică Jo. 

Salutară politicos şi plecară. 

Jo se opri într-un loc de unde nu puteau fi văzuţi 
din casa lui Bartow. 

— Dacă vineri i-a ucis pe procurorul Fox şi ieri mi- 
a întins o cursă, înseamnă că nu a fost la New York. 
Dacă a pus pe ascuns vederea la cutie azi 
dimineaţă, s-ar putea să fie acasă. Care dintre cei 
doi ucigaşi. e Bartow, nu ştiu, dar precis că unul nu 


o duce acum prea bine. Trebuie să i se vindece o 
rană de pistol. 

Tom îl aprobă din cap. 

— Putem să-i întrebăm pe medicii din Bonita 
Springs dacă au tratat rana vreunui Bartow. 

Jo îl dezaprobă. 

— De ce aşa un ocol? Un ucigaş rănit nu se duce 
la medic decît cînd viaţa îi este în pericol. Îl vom 
întreba pe Bartow însuşi. 

Se sfătuiră repede. 

— Tu păzeşti casa pe dinafară, spuse Jo. Eu am s- 
o cercetez mai îndeaproape. Dacă stă în pat cu 
perdelele trase, se va mişca îndată ce mă aude. 

— Fii atent, mirii Tom şi-şi fixă un punct de 
observaţie vizavi de casa lui Bartow. Găsi un loc 
care să-i ofere vedere bună şi să nu fie prea 
departe de casă. La nevoie putea interveni imediat. 

Jo se apropie din nou de bungalow şi se strecură 
pe lîngă el pînă la poarta garajului. Era bine 
închisă. Cînd se apropie, Jo văzu că era una din 
acele porţi care se deschid din maşină apăsînd pe 
un buton. Incercă şi el. Abia apăsase pe buton, că 
poarta se şi ridică zbirniind. 

In garajul dublu se aflau o maşină mică 
englezească, un BMC-Mini, şi un Chrysler. Limuzina 
avea aripile laterale pline de praf, iar pe jantă 
argilă uscată. 

Jo era sigur că se afla pe drumul cel bun. Acest 
Rud Bartow, camarad de război al lui George Fox, 
nu se putea să nu aibă un amestec în afacerea 
asta. Dar încă nu era lămurit ce legătură avea cu 
George Fox. 


În orice caz, Jo era aproape sigur că Rud Bartow 
stă ascuns în casă şi că a auzit deschizîndu-se 
poarta garajului. Mecanismul făcea destul zgomot. 

Jo intră în garaj şi se uită în jur. De-a lungul 
pereţilor erau înşirate lăzi de whisky şi cutii cu 
sucuri, din cele care se servesc la bar. 

În peretele din dreapta era o uşă care dădea 
direct în casă. Uşa era masivă, căptuşită cu tablă. 
Avea zăvor şi resort automat. Jo răsuci butonul ca 
să vadă dacă uşa este încuiată. Nu era. Se 
deschise fără vreun zgomot, cum deseori se 
întîmplă la uşi grele. 

În casă era întuneric beznă. Bartow lăsase toate 
jaluzelele în jos. Trebuia să dea aparenţa că e încă 
plecat. 

Dintr-un motiv, pe care Jo şi-l explică mai tirziu, 
ezită să înainteze mai mult de trei paşi în casă. 
Probabil că în acel moment intrase în funcţiune 
releul său interior de alarmă. Jo se opri deci în 
micul coridor, ascultă cu atenţie, dar nu auzi nimic. 

Auzea numai vintul care pătrundea în garaj şi 
zgilţiia poarta. Era un zgomot neplăcut, care-l 
împiedica să se concentreze de ajuns asupra 
pasului următor. 

„Bartow trebuie să fi auzit ceva, îşi spuse el. 
Ucigaşii au urechi fine, pentru că stau toată viaţa la 
pîndă. Înregistrează zgomote periculoase chiar şi în 
somn, chiar cînd aiurează sau au febră. Bartow e 
un expert în domeniul său, dacă a reuşit să scape 
pînă acum de sub urmărirea legii. Oricum, din zece 
crime trei se descoperă. Bartow a participat la mai 
mult de şapte. Are deci o experienţă vastă şi o ştie. 


Nu e omul care să doarmă liniştit şi nici să se lase 
arestat în pat.” 

Jo era în acelaşi loc şi nu făcuse încă al treilea 
pas, cînd auzi un strigăt de afară. Odată cu 
strigătul auzi şi lipăitul unor picioare goale pe 
ciment. 

Se întoarse brusc şi dintr-un salt ajunse la uşă, 
dar se izbi de ea. Lîngă tocul uşii stătea un bărbat, 
cu braţul ridicat, ţinînd în mînă un cuţit mare de 
măcelărie. Era pregătit să dea ochi cu el. 

O fracțiune de secundă stătură aşa, faţă-n faţă. 

Jo aprecie fulgerător situaţia. Acesta era 
complicele din camera lui Collins, cel îndesat, cu 
barbă şi ochelari. Acum nu avea nici barbă, nici 
ochelari, dar el era. Purta o pijama, peste care 
aruncase în grabă un halat de casă. Mineca 
dreaptă atîrna liberă, pentru că braţul era prins cu 
o legătură. Era braţul în care nimerise. Jo. 

În acea fracțiune de secundă Jo văzu totul extrem 
de limpede: bandajul alb însîngerat, strălucirea 
febrei din ochii lui Rud Bartow şi disperarea care-l 
mînase să acţioneze. 

Cuţitul mare şi ascuţit era în mîna sănătoasă şi Jo 
văzu cum îi scad şansele de scăpare. Cuţitul 
parcurge distanţa mai repede decit s-ar arunca el 
la pămînt, chiar mai repede decît mişcarea ce-ar fi 
făcut-o el pentru ca să pareze lovitura sau să 
scoată pistolul. 

Cuţitul aducător de moarte se şi repezi, 
catapultat cu forţa miinii unui criminal aflat într-o 
situaţie fără scăpare. 

Jo ştia că oţelul îi va atinge oricum, totuşi încercă 


să-l evite. Se-ntoarse pe jumătate, se aplecă, îndoi 
genunchii şi se pregăti de o săritură salvatoare 
într-o direcţie necunoscută. 

Văzu dinții dezveliţi ai adversarului, buzele-i 
crispate, muşchii contractaţi într-un act de oarbă 
voinţă. 

În clipa aceea urmă împuşcătura. 

Glonţul zbură cu o viteză de o mie de metri pe 
secundă prin garaj şi pătrunse în spatele 
ucigaşului. Mai iute ca gîndul, provocă o reacţie 
care avu viteza curentului electric din reţelele de 
cupru. Încă înainte de a ajunge să lovească, voinţa 
de a ucide a lui Rud Bartow se curmă. 

Siguranţa căzu şi întreaga reţea electrică a 
sistemului său nervos se prăbuşi. 

Braţul în care avea cuțitul rămase atîrnat 
deasupra lui Jo, ca împietrit. Apoi pumnul se 
desfăcu şi cuțitul căzu jos. Odată cu el căzu şi Rud 
Bartow. 

Cînd căpitanul Rowland năvăli în garaj, Jo stătea 
iarăşi drept, respirînd cu greutate şi alb ca varul. 

— Îţi mulţumesc, spuse Jo, ai făcut o treabă pe 
cinste. Eram deja cu un picior în groapă, şi asta 
pentru a doua oară în decurs de optsprezece ore. 
Bravo, îţi mulţumesc! 

Apoi se aşeză pe o ladă de whisky şi-l lăsă pe 
ucigaş, care era pe moarte, în seama căpitanului. 

Tom se aplecă asupra lui Bartow şi-l întoarse cu 
faţa în sus. Bartow respira încă. 

— Mai bine te duceai la New York, îi spuse Tom. 
Aşa e piesa! Ani de zile nu se întîmplă nimic, apoi 
vin toate deodată. Din ordinul cui l-aţi ucis pe 


procurorul Fox? 

— Nici un răspuns. 

— Cine-i complicele tău? insistă Tom. 

— Nu primi nici de data asta vreun răspuns, cu 
toate că Rud Bartow deschisese larg ochii şi se 
vedea că înţelege cuvintele lui Tom. 

— Din ordinul cui? insistă iar Tom. Unde-i George 
Fox? 

Ucigaşul dădu din cap, strînse din dinţi şi nu 
spuse nimic. 

Apoi se crispa tot. Ridică puţin capul, se uită în 
jur, gemu şi muri. 

— Păcat, spuse căpitanul şi-şi puse arma de 
serviciu la loc, dar mai bine el decit tu. 


Telefonară la postul de poliţie din Bonita Springs, 
pe urmă îl anunţară şi pe locotenentul Sarasto, 

Pînă să vină comisia de  criminalistică, 
percheziţionară casă. Găsiră un carneţel cu o foaie 
smulsă, un permis de armă şi revolverul. Era un 
Colt vechi, calibrul 38. 

— Ca proprietar de bar de noapte a obţinut uşor 
permisul de armă, sublinie Jo. Rud e juma’ din 
firmă. Se pare că el era autorul planurilor. Acum va 
fi greu să mergem pe urmele lui George Fox. Nu 
prea cred că a fost de curînd la Bartow. Rud Bartow 
n-avea timp să. se desfete cu amintiri de război şi 
să se-mbete împreună cu un fost camarad. Avea 
alte treburi! 

Curînd auziră sirenele poliţiei. Nu mică fu mirarea 
colegilor din Bonita Springs cînd îl văzură pe 
respectabilul proprietar de bar zăcînd în asemenea 


postură. 

— Aveţi dovezi împotriva lui? îl întrebă pe căpitan 
unul din noii veniţi. 

— Cite să fie? întrebă Tom. Dacă nu vă ajunge 
faptul că e ucigaşul procurorului Lynn Fox din New 
York, atunci scoateţi-i glonţul din braţ. L-a încasat 
ieri seară, Cînd a luat-o la fugă după o tentativă de 
omor nereuşită. 

— Trebuie să fie un glonţ de oţel, calibru treizeci 
şi opt, adăugă Jo. 

— Medicul legist examină mortul. 

— Al cui e cuțitul? întrebă un poliţist. 

— Al lui, spuse Jo. Amprentele mai sînt încă pe 
mîner. 

— Ce făcea cu el în garaj? 

— Curăţa cartofi, mormăi Tom Rowland, pe care 
întrebările, poliţiştilor locali îl călcau pe nervi. 

Medicul legist termină repede. 

— Glonţul a distrus vasele coronariene, dar tot n- 
ar fi rezistat, chiar sub îngrijire medicală. Rana e 
tare urîtă. Culoarea epidermei indică un început de 
septicemie. 

— Chiar septicemie? 

Medicul aprobă din cap. 

— Mai sînt întrebări? 

Jo nu mai avea nici o întrebare; doar o rugăminte. 

— Dacă veţi menţiona în raportul dumneavoastră 
şi ce grupă de sînge are, ne-aţi ajuta mult. Noi 
presupunem că are AB. Dacă şi dumneavoastră, 
doctore, stabiliţi AB, şirul dovezilor e ca şi încheiat. 

— Cam inutil, spuse căpitanul şi insistă să se 
întoarcă la Miami. 


leşi afară şi se duse la maşină. Fumă la umbră o 
țigară. Jo încă mai discuta cu medicul. _ 

Cum însă Jo întîrzia. Tom deveni nerăbdător. In 
sfîrşit, Jo veni. 

— Era şi timpul, spuse Tom aruncînd mucul. Ce-a 
mai fost? 

— Nimic altceva decit că omul are oricînd ceva 
nou de învăţat, spuse Jo. La Bartow nu intervenise 
încă rigiditatea. 

— Ei şi? 

— Se pare că Bartow avea o concepţie ceva mai 
deosebită despre onoarea ucigaşului. 

— De unde deduci asta? 

— A încercat în ultimul moment să distrugă ceva 
foarte important. 

— Da, ceva cu carneţelul nu era în regulă, spuse 
Tom. L-am răsfoit. Erau numai citeva numere de 
furnizori. 

— Şi foaia lipsă? 

— Ai găsit-o cumva? 

Jo dădu afirmativ din cap. 

— Unde era? 

— Medicul legist e un om foarte conştiincios, 
spuse Jo. Dintr-un motiv oarecare a examinat şi 
gura lui Bartow. Atunci am zărit între dinţi o bucată 
de hîrtie. l-am descleştat maxilarele şi am găsit un 
ghemotoc de hîrtie mestecat pe jumătate. Se 
poate vedea încă numărul de telefon. 

— Foaia lipsă din carneţel? 

— Exact! E un număr de zece cifre. 

— Număr de zece cifre nu există nicăieri în 
America. 


— Ba există. E compus din indicativul de patru 
cifre şi din numărul de şase cifre al abonatului. 

Tom fluieră strident, coborind treptat tonul şi 
prelungindu-l. 

— Rud Bartow era într-o stare gravă. A sărit totuşi 
din pat cînd a auzit zgomote. Inainte de a merge 
să vadă ce e, a distrus foaia din carneţel. Trebuie 
să fie deci un număr foarte important. 

— Vom stabili imediat ce şi cum, spuse Jo. 

Trecură pe la oficiul poştal, unde aflară că 
indicativul de patru cifre este cel din Palm Beach. 
Numărul aparţinea unui oarecare Charly Queen, 
proprietarul unui atelier mecanic din West Palm 
Beach. 

— Colac peste pupăză, se burzului Tom. Am 
întrevăzut o astfel de călătorie în jurul lumii încă de 
cînd am pornit spre Miami! 

Merseră de la Bonita Springs la West Palm Beach 
cam două ore şi jumătate pe autostrada numărul 
80, de-a lungul țărmului estic. Ajunseră cam pe la 
ora 19. Încă nu mîncaseră nici măcar de prînz. 

— Ce-ai zice de-un sandviş cu ton? întrebă Tom. 

— Nu-i rău, spuse Jo. In definitiv n-am la stomac 
nimic pe bază nervoasă. Recunosc, aş digera ceva, 
dar după treabă are gust şi mai bun. 

Tom ştia ce înseamnă asta, aşa că se duseră la 
atelierul mecanic al lui Charly Queen. 

Era încă deschis. Jo intră. Tom rămase în maşină, 
pîndind cu ochii-n patru. 

Ajuns înăuntru, Jo văzu un bărbat cu aparatul de 
sudat în mina, lucrînd la o cositoare mecanică, şi 
se gîndi că acesta e omul pe care-l caută. După 


figură şi statură, era tînărul cu masca de nylon, 
chiar dacă purta acum o salopetă şi o şapcă de 
şofer pătată de ulei. 

Cînd îl văzu pe Jo, se opri din sudat. Flacără se 
stinse pocnind ca de obicei. Mecanicul îşi ridică 
ochelarii pe frunte. 

— Charly Queen? întreba Jo şi privi în jur, 

— Da. Ce s-a-ntîmplat? 

— Îl cunoaşteţi pe Rud Bartow? 

— Să mă gîndesc. 

Charly nu era nici nepoliticos, nici respingător, 
lucru la care Jo se aşteptase de fapt, 

— Din Bonita Springs, adăugă Jo, Rud Bartow, 
proprietar de bar. 

Bărbatul cu păr blond surise. 

— Ah, da, Bartow! A fost de cîteva ori pe la mine. 
Are un motor de bord japonez, iar eu sînt singurul 
din Florida care se pricepe la aşa ceva. Cel puţin 
aşa se spune, adăugă cu prefăcută modestie. l-am 
pus motorul în faţă. S-a-ntimplat iar ceva? 

— Cu motorul nimic, spuse Jo, numai cu Rud. 

— Îmi pare rău. Şi ce-i cu Rud? 

Charly începu să-şi facă de lucru la un jiglor. Il 
strînse în menghină şi-l lărgi cu un alezor. 

— E mort, spuse Jo cît mai clar, 

Nici un muşchi al feţei lui Queen nu trăda ce 
gîndeşte. 

— Da, citeodată merge repede, spuse el şi suflă 
în gaura făcută. 

— Şi pe neaşteptate, adăugă Jo. Bartow a fost 
ucigaş. Avea un complice. 

Charly Queen îşi ridică privirea. 


— Nu mai spuneţi! 

— Precis. 

— ŞI-I căutaţi la mine? 

— Trebuie să căutăm peste tot, Queen. 

— Ei bine, bănuiesc că sînteţi de la poliţie sau 
cam aşa ceva, dar de ce-l căutaţi tocmai la mine? 

— Dumneavoastră îl cunoaşteţi mai bine pe 
Bartow. 

— Chiar aşa de bine nu. Am aflat odată dintr-o 
discuţie c-am făcut războiul din Coreea la aviaţie, 
în aceeaşi unitate. 

„Tot camarazi de război!” gîndi Jo, dar faţa-i nu 
trăda nici un gînd. 

— Cum de se face atunci că Bartow avea numărul 
dumneavoastră de telefon? continuă Jo. 

— Îl are? 

— Da. 

— Atunci şi l-a notat în caz de nevoie, pentru vreo 
reparaţie. Merg şi la domiciliu, ca să pun maşinile 
la punct. 

— Ei bine, spuse Jo şi-şi aprinse o ţigară. Făcu o 
mică pauză, ca să-l şocheze şi mai tare pe Charly. 

Cînd se aprinse ţigara, îl privi pe mecanic. 

— Cum de a încercat atunci să digere tocmai 
numărul dumneavoastră, Charly, cînd moartea era 
aproape? 

Queen rămase consternat. 

— Pe ce cale spinoasă vreţi să alunec, domnule? 
întrebă el iscodindu-l. 

— Noi lucrăm pe faţă, murmură Jo. Asta este 
metoda noastră. S-a stabilit oficial că Bartow a vrut 
să distrugă numărul dumneavoastră de telefon în 


momentul în care l-a nimerit glontele. N-a mai 
ajuns s-o facă. Acum spuneţi care-i părerea 
dumneavoastră. Dar repede! 

— Nu-mi vine nimic în minte, fir-ar să fie! 
mărturisi Queen, sincer uimit. E sigur ceea ce 
afirmaţi despre Bartow? 

„Un actor fantastic”, gîndi Jo. 

— Bartow este unul din cei care l-au ucis acum 
două zile pe procurorul Fox, continuă el. 

Queen dădu afirmativ din cap, 

— Am auzit de asta. S-a-ntîmplat acolo jos, la 
Miami. Oribilă poveste. Dar cine ucide un procuror? 
Cu siguranţă că nu Rud Bartow. 

Jo nu se lăsă antrenat în discuţie. Atacă din nou. 

— Bartow a avut un complice! Unde aţi fost în 
noaptea de douăzeci şi cinci spre douăzeci şi şase 
septembrie? 

Queen părea că se gîndeşte. 

— Un moment! (Găsise.) Am fost la pescuit, Da, 
cu barca sergentului Closter, 

— Cit timp? 

— De vineri dimineaţa pînă sîmbătă seara. 

— Asta se numeşte un week-end întrerupt. 

Queen rînji, dar se stăpini în ciuda tuturor 
atacurilor. Era chiar prea amabil. 

— Duceţi-vă odată la lacul Okcechobee pe timp 
de ploaie. Şi dumneata ţi-ai întrerupe week-end-ul, 
amice! 

— Martori? întrebă Jo. 

— O grămadă. 

Comisarul X ajungea încet la punctul principal. 

— lar ieri unde-aţi fost? 


— Contrar aşteptărilor, duminică s-a făcut iar 
frumos, aşa că am stat toată ziua la ştrand să mă 
bronzez. 

— Ar fi bine dac-aţi avea martori şi pentru asta. 

— Nu-i nici o problemă, spuse Queen cu cel mai 
dulce zimbet. Mai aveţi şi alte citeva sute de 
întrebări de pus, domnule? Vă rog, daţi-le drumul. 
Curînd închid atelierul. 

— Ce maşină aveţi, Charly? 

— Un Dodge. 

— Aveţi armă de foc? 

— Da, cu permis, un Mauser german de nouă 
milimetri. Pradă de război! L-am modificat însă 
pentru calibrul american de patruzeci şi cinci. 

— Pot să văd arma? 

— Din păcate, nu. Am pierdut-o la Everglades, nu 
mai ştiu exact cînd. 

— Păcat, spuse Jo, foarte păcat! 

— Da, păcat, spuse Charly Queen. Vă mai pot fi 
de folos cu ceva? 

Jo dădu afirmativ din cap. 

— Arma ne este de foarte mare importanţa, 
pentru caracteristicile individuale de foc. 

Pot să merg s-o caut! 

— Nu ne arde acum de glume, spuse Jo. 

Queen pară puternic: 

— Mda, bănuielile dumneavoastră nu sînt prea 
rele! 

Se duse la poartă ca s-o închidă. Jo se văzu silit 
să plece, ca să nu fie încuiat acolo. 

Nu terminase încă. 

Bănuielile sale, ce-i drept, se întăriseră, dar 


băiatul era prea abil ca să poată fi atacat. Era ca 
cremenea, în care nu se înfige nici un piolet. Ca să 
se caţere mai sus, lui Jo îi trebuiau cîrlige. 

Făcu o ultimă încercare. Scoase o poză din 
buzunar şi i-o arătă. 

— İl cunoaşteţi pe acest bărbat? 

Era George Fox. Jo nu rosti nici un nume. 

Se-ntîmplă ceva la care Jo nu se aşteptase. Charly 
Queen răspunse afirmativ. 

— Nu cumva e procurorul ucis? Fotografia lui a 
apărut în toate ziarele de două parale din Florida. 

— E fratele lui, spuse Jo. 

— Seamănă foarte mult între ei. 

Jo nu mai întrevăzu altă posibilitate ca să-l prindă 
pe Queen. La ananghie, recurgea la cel mai vechi 
şi simplu truc: se purta ca şi cînd interogatul ar fi 
recunoscut deja totul. Presupunea pur şi simplu că 
Charly Queen e ucigaşul. Procedind astfel, obținuse 
deseori rezultate neaşteptate. 

— Charly, spuse el rar, cine ţi-a dat ordin să-l 
asasinezi pe Lynn Fox? 

Mecanicul rămase o clipă buimac şi fără grai. Dar 
reacţia asta nu putea fi hotăritoare; în fond, cine n- 
ar fi păţit la fel după o asemenea întrebare perfidă! 
Important e ce faci după ce-ţi revii din buimăceală. 

Queen îşi mască gindurile cu zimbetul său 
prefăcut. 

— Domnule, spuse el rînjind, nu ştiu nimic şi nu 
veţi afla nimic de la mine, pentru că pe un om 
dezbrăcat nu poţi să-l buzunăreşti. 

— Da, vom vedea, Charly Queen! spuse Jo. 

Cînd ieşi afară, îl văzu pe Tom Rowland, care 


coborise din maşină şi stătea rezemat de fintină. 
Tom se pare că aflase totul. 

— Supraveghere! Imediat sub supraveghere! mirii 
Tom cînd se îndreptară spre maşină. Dacă nu mă- 
nşel, acum stă zdravăn sub tensiune. 

— Se bazează pe reciprocitate, mormăi Jo. Prind 
eu ştiuca asta fără solzi, trebuie să-mi pun numai 
mănuşile potrivite. 

— Alea căptuşite cu şmirghel. 

— Să-i lăsăm timp şi să-l provocăm încetul cu 
încetul, pînă face o greşeală. 

Tot drumul de la Palm Beach la Miami, Jo rămase 
foarte îngindurat. 


La  „Claridge” avură numeroase convorbiri 
telefonice în timpul cinei. Cînd Tom îşi termină 
misiunea, supa se răcise, iar cînd se-ntoarse Jo din 
hol, sosul era rece. 

Chelnerul era deznădăjduit. 

Pe Tom şi pe Jo însă nu-i deranja. Ziua nu se 
scursese degeaba şi se întrevedeau de pe acum 
cîteva rezultate. 

— Ce spun Goldriverii? îl întrebă Jo pe căpitan. 

— Au răsfoit toată ziua prin vechile documente de 
la contabilitate. Cu patru săptămîni înaintea morţii 
sale violente, senatorul  Goldriver avea încă 
şaptezeci de mii de dolari într-un cont secret. Cînd, 
după moartea lui, a fost deschis testamentul, în 
cont figura doar suma de zece dolari patruzeci. 
Moştenitorii n-au putut afla nici pînă azi unde s-au 
topit cele şaptezeci de mii. 

— Care e situaţia la Lutherforzi? 


— Asemănătoare; la ei e vorba de o lipsă de 
peste cincizeci de mii. 

Se putea uşor deduce restul şi chestiunea se 
limpezea.. 

— Natural că la mijloc e un şantaj, spuse Tom. 

— Urmat de moarte. 

Jo îşi tăie o felie de friptură. Cînd îşi puse felia pe 
farfurie, Tom îi întinse condimentele. 

— La Smyrna ce-au spus? 

— Ceva asemănător, raportă Jo. Smyrna nu avea 
cont secret; soţia lui îl ţinea cam din scurt. Ea ţinea 
banii. Dar cînd a murit, au constatat lipsa colierului 
pe care Smyrna îl dăruise soţiei sale la nunta lor de 
argint. Au angajat un detectiv particular. Acesta a 
găsit colierul la un bijutier din New Orleans. l-l 
vînduse chiar Smyrna cu nouăzeci de mii, cu exact 
jumătate din valoare. Inseamnă că Smyrna avea 
neapărat nevoie de bani. 

—... ca să nu-şi piardă reputaţia, adăugă Tom. 

— Banii i-a plătit aceluiaşi destinatar ca şi ceilalţi 
şase. Toţi au plătit ca să fie lăsaţi în pace, pentru 
că şantajistul ştia ceva despre ei. In compensatie, 
le-a dăruit pacea veşnică. 

Jo gustă din vinul profiriu; i se păru că altă dată 
fusese mai bun. Poate că şi chestiunea asta îi lăsa 
un gust amar în gură. 

— Cine-i acest om, întrebă Tom, acest, 
necunoscut instaurator al păcii? 

Intrebarea rămase suspendată în aer ca fumul 
ţigărilor pe care le fumau după masă. 

— Unul care şi-a putut procura despre cei şapte 
gentlemani informaţiile necesare. 


— Asta o ştiam încă de azi dimineaţă. 

— Nu, am mai avansat un pic, spuse Jo. Avem un 
instrument al şantajistului. Pe Rud Bartow îl avem 
cu siguranţă. 

Tom îşi dezvoltă pe loc ideea. 

— Bartow era prieten cu George Fox. Fox e 
fratele lui Lynn Fox. Lynn Fox era pe-atunci al 
doilea procuror şi se ocupa ele aceste cazuri. Nu 
rezultă de aici un fir logic? 

— Logic? Da! răspunse Jo îngîndurat. 

— De ce-a şters-o George? 

— Aşa e, de ce? întrebă Jo. Sper ca în noaptea 
asta să aflu mai multe. O voi aduce pe Sue Fox în 
starea în care să aibă chef de vorbă. Atunci 
scoatem cuţitele şi ne năpustim asupra taurului. 

Jo stinse ţigara. 

— Te aşteaptă? se interesă Tom. 

Jo rise: 

— Organizarea constituie jumătate din viaţă. Nu 
numai că mă aşteaptă, dar a consultat şi citeva 
cărţi de meteorologie. Totul de dragul meu. 

— De meteorologie? mirii Tom. Asta-i bună! Aş 
vrea să fiu o muscă şi să stau pe termometru. 

După ce se gîndi puţin, Jo luă rapid o hotărire. 

— Vino cu mine! spuse el. Am o misiune specială 
pentru tine. 


Sue Fox purta o rochie ce părea ca şi cînd ar fi 
făcut baie în bronz auriu. Efectul era calculat la 
maximum, acţiona ca o injecție cu glucoză asupra 
unui om epuizat. 

Îl aştepta pe Jo între terasă şi bazin. În felinarele 


de vînt ardeau lumînări lungi. Flăcările se unduiau 
în briza ce venea dinspre mare. 

Jo observă imediat că Sue ştie bine lecţia. Atita că 
o spunea cu o oarecare ironie. 

— Ca după atitea zile călduroase de vară, 
noaptea suflă vintul. Imi place clipa în care-şi 
schimbă direcţia. Întîi e foarte liniştit, apoi începe 
să vuiască. Atunci se simte mireasma de floare şi 
de fruct. 

— Da, dacă nu vine furtuna, spuse Jo. 

— Adevărat, o furtună poate nimici totul, 
răspunse Sue cu două înţelesuri. 

— Furtunile se-anunţă din timp, zise Jo, şi 
adăugă: Scuzaţi-mă, doamnă, că n-am venit în 
costum de seară, dar n-am mai avut timp să mă 
schimb. 

— Adevărat? întrebă ea. Sînteţi atît de ocupat? 

— Nu numai asta, răspunse el sincer, telegrama 
dumneavoastră m-a chemat atit de urgent la New 
York încît n-am reuşit să-mi mai împachetez şi 
smokingul. 

— V-ar sta bine în smoking. 

Îşi făcu de lucru la bar. 

— Pot să vă prepar pentru-nceput un Americano? 

— Toate băuturile dumneavoastră sînt foarte 
bune, doamnă Fox. 

„Doamnă Fox” părea să nu-i facă plăcere. 

— Şampanie mai mult, sau suc de portocale? 
întrebă ea pripit. 

— Dacă e dulce, atunci vă rog jumătate-jumătate. 

Jo se aşeză comod în fotoliu. In timp ce fuma, se 
uita printre chiparoşi în jos, spre mare. Un vapor se 


îndrepta, în zare, spre nord. Jo îl urmări un timp, 
apoi îşi dădu seama că muzica lină ce se auzea nu 
putea veni de la vapor, pentru că era mult prea 
departe. Muzica se răspîndea de undeva din nişte 
difuzoare ce erau deasupra terasei. Se auzea o 
melodie dulceagă, de Cole Porter. 

Se pare că stăpina casei avea planuri mari pentru 
astă-seară. 

— Bună instalaţie stereo, spuse Jo cînd Sue aduse 
băuturile. 

— Din păcate nu ajunge pînă la telefonul de la 
bazin, răspunse ea cu regret. 

— Puteţi s-o faceţi. 

— Nu prea. 

— De ce? 

Deodată parcă îi dispăru veselia. 

— Nu credeţi că familia Fox se-ndreaptă spre 
declin? 

Jo o privi pe deasupra paharului, cu aerul că nu 
prea vrea să-i dea dreptate. 

— După aparente, în nici un caz nu, doamnă Fox. 

Nici o femeie nu putea arăta mai bine. Dacă avea 
acest sentiment de declin, motivele erau fără 
îndoială altele, mai serioase. 

Era dornic s-o cunoască şi-şi propuse sa facă totul 
în acest scop. Se pare însă că apăsase greşit pe 
butoane. 

— De ce-mi spuneţi mereu „doamnă Fox”? 
întrebă ea fară ocol. 

— Pentru că sînteţi căsătorită cu George Fox. 

— Atunci, pentru a fi mai exacţi, ar trebui să-mi 
spuneţi „doamna George Fox”. 


— Mă rog, cum doriţi! 

— Eu însă prefer să-mi spuneţi Sue. 

— Intocmai cum doriţi, răspunse Jo într-o doară. 

— După masă n-aţi fost atit de rigid şi protocolar. 
Ce s-a-ntîmplat, de ce v-aţi schimbat aşa? 

— N-aş putea să ştiu... 

— Sigur că nu ştiţi. Astfel de schimbări le observi 
abia mai tirziu. Dar aşa este. Cînd simte că e în 
pericol, broasca ţestoasă îşi trage sub carapace 
capul şi picioarele, iar ariciul se ghemuieşte şi-şi 
zburleşte ţepii. Ce v-am făcut, Jo? 

— Dumneavoastră? Ce să-mi faceţi!? căută s-o 
liniştească Jo. 

— Aţi avut vreo supărare? 

Jo agită paharul şi sorbi o înghiţitură. 

— Să vorbim de lucruri, mai plăcute, doamnă Fost 

— Sue! Vă rog, chiar dacă mai sînt căsătorită cu 
George Fox. 

Jo îşi ciuli urechile la un cuvînt. 

— Mai? repetă el încruntîndu-se. Ce-nseamnă 
„mai”? 

— Că sînt încă soţia lui, cel puţin pe hirtie, şi că 
voi fi şi în viitor soţia lui, dacă tratamentul va da 
rezultate bune. 

— Ce tratament? întrebă Jo. 

Ea răspunse tot cu o întrebare. 

— Vă puteţi imagina ce-nseamnă să fii căsătorită 
cu un alcoolic? Sînt foarte sinceră cu 
dumneavoastră, Jo. Vorbesc deschis, pentru că am 
încredere în dumneavoastră, şi pentru că sper să 
vă pot ajuta în munca dumneavoastră. Soţul meu 
este în drum spre Texas. E-adevărat, nu v-am 


minţit Numai că nu a plecat pentru afaceri sau de 
plăcere, ci avea de suportat citeva luni dificile 
acolo. S-a dus la sanatoriul de dezintoxicare 
Beaumont. Lynn Fox personal l-a anunţat acolo. E 
vorba de o cură destul de severă, cu două tăişuri. 
Pacienţii care ies de la Beaumont ori sînt vindecaţi 
şi nu mai pun niciodată alcool în gură, ori pier din 
cauza tratamentului... Aşa, acum ştiţi totul despre 
noi. 

— Într-adevăr, nu-i de glumit, spuse Jo. Dar nu se 
poate spune că din cauza asta familia Fox decade. 
Poate că linia va fi iar ascendentă, ca după orice 
depresiune, în ciuda oribilei poveşti cu cumnatul 
dumneavoastră. 

— Sînteţi un optimist! spuse Sue abătută. 

— Cit timp ţineţi capul sus, cît timp rămîneţi pe 
poziţie, eu unul cred în asta, doamnă Fox. 

— Aveţi calităţi imense în postură de consolator, 
spuse ea golindu-şi paharul cu sete. 

Apoi se sculă. Jo îşi dădu seama că femeia băuse 
şi înainte de venirea lui. Făcea totuşi, eforturi să-şi 
menţină echilibrul. 

La pick-up se schimbă placa. Sue pregătea din 
nou o băutură. In liniştea care se făcu, Jo îşi 
prelucra în continuare tactica. 

Nu pătrunsese încă destul de adinc, ca să ştie tot. 
Încă nu ajunsese la fund, ca să poată tatona 
terenul. 

În acel moment se auzi un zgomot sec. 

Putea fi trosnetul unei crengi, însă se pare că 
venea din casă. 

Sue se uită la Jo. 


— Ce-a fost asta? 

— N-am auzit nimic. 

Parc-a fost o clanţă. 

— Eu aud de fapt bine, o asigură Jo. 

— Dacă dumneavoastră, ca specialist, n-aţi auzit 
nimic, atunci înseamnă că m-am înşelat. 

Jo ştia precis că Sue nu se-nşelase, dar spera ca 
zgomotul să nu se mai repete. Altfel îi strica 
întregul plan. 


Mai tîrziu, după ce luară în silă cîteva gustări reci, 
brusc ea îl rugă să-i facă o plăcere. 

— Eu v-am angajat de fapt, constată ea. 

— Nu numai de fapt, spuse Jo, ci sînt în serviciul 
dumneavoastră. 

— Vă cer prea mult, dacă vă rog să dansaţi o 
dată cu mine? Numai o dată! N-am dansat tare de 
mult. 

— Şi vă adresaţi chiar şi pentru asta unui expert 
ca mine? Eu sînt un fel de Fred Astaire cu picioare 
de lemn. 

— N-am spus eu că familia Fox e în plină 
decădere? 

Jo însă făcu un gest ca şi cum ar fi spus că nu 
acceptă astfel de afirmaţii. O luă pe Sue de mijloc 
şi nu era vina lui dacă ea se lipi cu tot trupul de el. 
„Poate că aşa se dansează între artişti”, gîndi el. 
Sue Fox fusese pînă nu demult o celebră actriţă de 
revistă. Se mişca uşoară ca un fulg şi nici o notă nu 
sună fals cînd fredona acompaniind la vocea a 
doua melodia. 

— Ce-ai învăţat, nu se uită, spuse ea şi vocea îi 


deveni o şoaptă. Aveam toate şansele la 
Hollywood, dar m-am săturat de toată mascarada. 
Un om care nu lucrează efectiv în acest domeniu, 
nu-şi poate închipui ce-nseamnă să fii zilnic 
şaisprezece ore în formă. Dacă se filmează, iei 
dublu şi chiar mai mult, dar cine poate rezista la 
infinit? 

— Se pare că banii pe care-i încasează unii 
rezistă, spuse Jo. 

— Într-adevăr, se cîştigă zdravăn. În cîţiva ani am 
făcut o jumătate de milion, dar pe urmă l-am 
cunoscut pe George. George se trage dintr-o 
familie de vază. Pe atunci era încă un băiat 
simpatic, chiar cînd era băut. Mă gindeam fie să 
trag tare încă zece ani la revistă pînă constat într-o 
bună zi că nu mă mai solicită nimeni, fie să mă 
retrag cînd sînt încă în culmea gloriei, să mă căsă- 
toresc, să am copii... 

— V-aţi căsătorit. 

— După cum vedeţi. Am regretat. Nici copii nu 
am. 

Brusc îi pieri cheful de dans. Trupul femeii se 
dezlipi de lingă el. Jo se bucură. Credea că în sfîrșit 
a dat de capăt. Sue Fox, era pe punctul de a-şi 
deschide inima. Ajungeau cîteva întrebări iscusite, 
aruncate ici-colo. 

— Dar George vă iubeşte? întrerupse el pauza. 

— Imi iubeşte banii, spuse ea. 

— Nu are şi el destui? 

— A avut, răspunse ea cu amărăciune. După 
moartea tatălui său a moştenit exact jumătate din 
avere. Totul s-a dus de rîpă în cîțiva ani. Trebuie să 


ştiţi că George nu e un geniu financiar. Pe 
deasupra n-a reuşit să refuze niciodată sfaturile 
unor aşa-zişi prieteni bine intenţionaţi. La început, 
cînd consuma doar o sticlă de whisky pe zi, mai 
mergea. Recupera ceea ce pierdea. Pînă acum 
vreo trei ani şi-a menţinut cît de cît averea. Cînd 
Lynn s-a mutat la New York, norocul păru că-l 
părăseşte. De orice se apuca, pe George îl urmărea 
ghinionul. Speculaţiile, cu terenuri au dat greş, 
acţiunile de petrol s-au devalorizat, o mină de 
uraniu din Mexic, în care investise enorm, s-a 
dovedit a fi o înşelătorie. Curînd am ajuns în stadiul 
în care George voia să se atingă de averea mea. 
Eu am fost însă mînă de fier. George primea de la 
mine bani de buzunar şi atit! De atunci a început 
să bea serios. Trebuie să recunosc că uneori 
avusese intenţii bune. Lynn reuşea să-l readucă 
uneori la realitate pentru scurt timp. Boala îl rodea 
însă pe ascuns. Pînă la urmă, Lynn n-a mai văzut 
altă ieşire decît să-i propună lui George o cură 
brutală. 

— George s-a arătat de acord? 

Ea dădu afirmativ din. cap. 

— Ciudat, dar a fost de acord, 

— A-ncercat în aceşti ani să facă iarăşi rost de 
bani? 

— Nu numai că a-ncercat, dar mai mult. S-a 
născut între noi doi o adevărată luptă pentru 
fiecare dolar. George a încercat în toate felurile să 
pună mîna pe conturile mele. Nici de la falsificări 
de cecuri nu s-a dat înapoi. Odată mi-a forţat chiar 
seiful. Totdeauna am reuşit să-i muşamalizez 


boacănele. Dar n-am făcut-o numai de dragul lui, 
Era vorba de cariera de procuror a lui. Lynn. Cu un 
frate delincvent, şi-ar fi pierdut postul. 

Jo mai avu de pus o întrebare. 

— După lege, George Fox e moştenitorul de drept 
al fratelui său. Cred că nu există altcineva care să 
ridice pretenții. După cum aţi spus şi 
dumneavoastră, Lynn n-a murit sărac. 

Sue Fox ridică din umeri. Pielea mată şi bronzată 
a decolteului strălucea în lumina lumînărilor. Părul 
negru-albăstrui strălucea ca o pictură japoneză în 
culori ele lac. 

— Sper că George va afla despre asta abia după 
ce tratamentul va da rezultate potrivite. 

— Da, ar fi bine şi pentru el şi pentru 
dumneavoastră. 

— Altminteri ne-ndreptăm spre catastrofă. 

Sue se trînti în fotoliu şi-l privi pe Jo. Ochii ii 
licăreau. Respira adînc; materialul auriu se mula pe 
fiecare adincitură sau proeminenţă a trupului şi 
parcă respira în aceiaşi timp. Nylonul subţire 
foşnea la orice mişcare a genunchilor. 

— Să vorbim despre altceva, spuse Jo 

işi, aprinse o ţigară Chesterfield. În acel moment 
se auzi iarăşi zgomotul de adineauri, atît de tare, 
încît Jo nu putea să mai nege. 

Sue Fox se sperie. 

— Ce-a fost asta? 

— Vîntul, vreun oblon deschis. 

Expresia ei se schimbă. 

— Aş vrea să vedeţi dumneavoastră ce e, Jo. 

— Frică? 


— Nu, spuse ea, cu toate că pe braţe i se făcuse 
pielea ca de găină. Vă rog uitaţi-vă ce e, Jo. 

El se sculă şi zimbi. 

— Ei bine, ca să nu vă faceţi impresia că sînt laş. 

— Şi mă lăsaţi singură aici? 

Jo ezită ş| se opri. Ea nu avea de unde să ştie că 
nu-i făcea de loc plăcere această cercetare. 

Dar nu avea de ales. Sue nu trebuia să observe 
nimic. 

— Mergem împreună, însă o iau eu înainte, spuse 
el. 

Căută la parter, deşi ştia precis că zgomotul 
venise de la etajul întîi. 

În hol, Sue se agăţă de braţul lui. 

— Cite încăperi are parterul? întrebă Jo. 

— Hol, bucătărie, baie, camera de oaspeţi şi 
camera de zi cu televizorul. 

Din hol se vedeau toate încăperile. Nu era 
nimeni. Nici nu putea fi cineva aici. 

Casa era aranjată în stilul solid din Sud. În unele 
detalii, cum ar fi fost tablourile, se observa un uşor 
amestec de gusturi, amintind că stăpîna casei vine 
din lumea revistei. În rest, Jo o găsea foarte 
plăcută. 

— Aici nu-i nimic! exclamă Jo. Ne-am înşelat. 

Simţind cum ei ii bate inima lîngă cotul lui, o privi 
lung pe femeie. Îi era într-adevăr frică. 

Înainte ca această frică să devină panică, Jo o 
apucă de mînă şi i-o strînse. 

— Aţi trecut prin multe în ultimul timp, doamnă 
FOX. 

— Vă rog cercetaţi şi camerele de sus. Sînt sigură 


că zgomotul a venit de sus. 

„Un lucru e sigur, gîndi Jo, dacă are o idee, nu 
renunţă uşor la ea”. 

Urcă scara largă, iar Sue îl urmă. N-avea încotro. 

Jo se orientă repede. 

— Unde duce uşa de colo? 

— În dormitorul meu. 

— Aţi lăsat lumina aprinsă? 

— Se poate. 

— lar în stîngă? 

— Dormitorul lui George. _ 

— Vă rog să rămineţi aici, spune Jo hotărît. Imi 
promiteţi că nu vă veţi mişca din acest loc? 

— Dacă insistaţi! 

El cercetă prima încăpere. Era baia. 

Intră apoi în dormitorul lui George. Se duse pînă 
la fereastră, se întoarse şi-l văzu pe prietenul său, 
căpitanul Rowland, stînd în spatele uşii deschise. 
Tom stătea lipit de perete, avea ceva în mînă şi-şi 
ţinea respiraţia. 

Jo îi făcu imperceptibil cu ochiul. Tom dădu din 
cap. 

Atunci o văzu pe Sue intrînd pe uşă. 

— Nici aici nu-i nimic, mormăi el. 

— Dar uşa de la dulap era închisă, strigă ea 
agitată. 

— Eu am deschis-o, minţi Jo şi o închise. 

leşi grăbit din cameră şi o împinse pe Sue în 
cealaltă. 

Era dormitorul ei. Putea să-l recunoască cu ochii 
închişi. Se simţea acelaşi parfum de cosmetice pe 
care-l emana trupul ei. 


— A fost totuşi vîntul, spuse ea răsuflind uşurată. 
Am să chem pe cineva să-ntărească zăvoarele de 
la ferestre. 

— Mai degrabă trebuie să vă-ntăriţi nervii, o 
sfătui Jo. 

— N-aţi auzit şi dumneavoastră? 

— Asta nu-nseamnă că nu ne-am înşelat amîndoi. 

— Adevărat, spuse Sue Fox. Uneori doi oameni au 
aceleaşi percepții, care nu se pot stabili exact. Să 
fie oare numai o păcăleală a simţurilor? Am citit 
odată că aşa ceva e posibil, dar numai cînd doi 
oameni gîndesc acelaşi lucru. La ce v-aţi gîndit 
înainte, Jo...? 

— Să spun sincer... 

— Da, să spuneţi sincer. 

— Mai bine nu, căută el să scape. 

— Atunci v-o spun eu. 

Femeile pot fi foarte directe, o ştia. Situaţia părea 
să devină un asemenea caz de dezvăluire 
sufletească. 

— V-aţi gindit la mine, spuse Sue Fox. De ce nu 
recunoaşteţi? Nu mă supăr. Nu m-aş supăra chiar 
dacă aţi fi gîndit despre mine lucruri considerate 
neruşinate. 

— Adevărat? întrebă el. 

„Tom mi-e martor, gîndi Jo, că nu e vina mea.” 

— Recunoaşte! şopti ea. Recunoaşte odată! 

— Ei bine, recunosc că... 

Nu reuşi să continue. Ea se desprinse de braţul lui 
şi se aruncă impetuos asupra lui Jo. Atunci află el 
cît de flămîndă poate fi o femeie şi cum îşi 
potoleşte această foame. Era foamea mare a unei 


femele de leopard, care ajunge în sfîrşit la o apă şi 
îşi găseşte acolo prada, după o vînătoare 
îndelungată, fără izbîndă, prin prerie. 


După ce închise în urma sa uşa de la locuinţa din 
West Palm Beach, mecanicul Charly Queen 
redeveni Boyd Fletcher. 

Incă se mai gîndea la cei doi bărbaţi care-l 
vizitaseră în seara aceea şi gîndurile îi reveneau 
obsesiv. Îşi amintea fiecare cuvînt din discuţia lor şi 
fiecare răspuns pe care l-a dat. Ajunse la concluzia 
că reacţionase bine. 

Nu puteau să-i dovedească nimic. Acum, după ce 
murise Ted Parker, nici atît. Faptul că găsiseră 
numărul lui de telefon la Ted nu eră nici o 
nenorocire. Parase bine lovitura. 

Trei puncte prezentau pericol: cel cu arma, alibiul 
lui de duminică şi centrala. Da, totdeauna îl 
neliniştise legătura asta unilaterală cu centrala. 
Şeful ştia cu cine are de-a face, în timp ce ei habar 
n-aveau cine-i şeful. Poate ştiuse Ted Parker? Ori 
poate că şeful considerase situaţia atit de critică 
încît îl dăduse de gol sticleţilor pe Ted, pentru că 
rana de la braţ îl făcuse aproape lipsit de apărare? 

„Dacă şeful a făcut asta, gîndi Fletcher în timpul 
cinei, atunci e un porc şi nu merită nici el altceva 
decit să dea ortul popii.” 

Nu putea întreprinde nimic în această direcţie, 
aşa că se îndreptă spre celelalte două puncte: 
alibiul lui de duminică şi problema Coltului. Poliţia 
desigur că a adunat gloanţele şi caută acum arma 
ucigaşă. Insă fără armă nu puteau să-i facă nimic. 


De asta întrebase copoiul atit de ocolit de calibrul 
45. 

Boyd Fletcher împinse farfuria la o parte şi trase 
telefonul mai aproape. Formă un număr şi aşteptă 
cu răbdare pînă cînd cineva ridică receptorul. 
Răspunse o voce de fată. 

— Alo, Liz, spuse el, cum a fost ieri la plajă?. 

— M-ai văzut, Charly? 

— Bineînţeles, la îngheţată, la bufet. 

Era foarte simplu: ştia că nu trecea zi liberă fără 
ca Liz să nu meargă la ştrand, unde consuma cu 
plăcere porţii mari de îngheţată. 

— De ce n-ai venit la mine? întrebă ea. 

— Erai foarte ocupată, baby. 

— Ah, din cauza celor doi băieţi? 

— Exact. 

„— Oh, Charly, spuse ea, mare şmecher mai eşti! 
Aştia-s nişte papiţoi pe lîngă tine. 

— Am impresia că-ţi plac destul de mult papiţoii. 

— Doar ştii, Charly... spuse Liz. 

— Nu ştiu nimic, dar credeam că m-ai văzut şi tu. 

— Da, mi s-a părut, spuse fata. Dar am crezut că 
m-am înşelat. Erau mii de oameni acolo, pe plajă. 

— Nu, nu te-ai înşelat. Am fost tot timpul în 
preajma ta. Toată după-amiaza de duminică, pînă 
ce aţi plecat acasă. 

— Pînă la şapte seara? 

— Era chiar şapte şi cincisprezece minute, baby. 

— Chiar aşa la fix ştii? 

— Precum, vezi! 

— Ce-nseamnă asta, Charly? 

Obţinuse destul. Liz era acum atit de sigură că-l 


văzuse pe plaja de la Lake Worth, încît putea să şi 
jure, dacă ar fi fost cazul. 

—  Asta-nseamnă, spuse Charly, că prima 
duminică frumoasă trebuie s-o petrecem neapărat 
împreună, dacă-ţi face plăcere. 

— Şi încă cum! recunoscu ea. 

El mai povesti cîte ceva, întărindu-i părerea că 
fusese şi el toată după-masa la Lake Worth. Apoi 
închise şi respiră adînc de cîteva ori. 

Pe urmă telefona la postul de poliţie. Sergentul 
Closter tocmai îşi terminase serviciul, dar mai era 
la birou. Charly Queen îşi arătă latura cea mai 
bună. 

— Ascultă, Closter, sîmbătă seara am avut 
impresia la întoarcere că motorul bărcii nu mai 
trage chiar aşa de bine. Ce-ai zice să ne ducem la 
sfîrşitul săptămînii acolo şi să-l demontăm. 

— Hm, mormăi sergentul, cu plăcere. Nu sînt de 
serviciu. Ce părere ai, care-i cauza? Am observat şi 
eu o scădere a puterii. 

—  Segmenţii de piston sînt de vină, afirmă 
Queen. La motoare. In doi timpi se lipesc uneori. Ai 
pornit-o cîndva cu un amestec prea bogat. 

— Se poate, spuse sergentul Closter. Crezi că-i 
ceva serios? 

— Aiurea! O facem între două beri. Dacă nu-i de- 
ajuns o spălare, atunci punem opt segmenţi noi şi 
s-a făcut treaba, 

— Cam cit o să coste? întrebă polițistul, precaut. 

— Pentru tine, preţul celor opt segmenţi, doar 
vreo trei dolari. 

— Ar fi grozav. 


— Bine, atunci s-a făcut. Desfacem motorul şi 
gata. Mai vorbim joi. 

— Cu plăcere, Charly. 

— Ei, atunci noapte bună, spuse Boyd Fletcher, 
pe care toţi din cartier îl ştiau de Charly Queen. 
Mai e ceva? 

— Da, este, ezită sergentul. 

— Ce-i? E ceva la carburator? 

— In ceea ce mă priveşte, totul e-n regulă, spuse 
Closter, pe ocolite. Am primit însă o comunicare. 

— A fugit vreun copil de-acasă?. 

— Nu, e vorba de tine, Charly. Înţelegi, mi-e cam 
neplăcut. Serviciul e serviciu. 

— Lasă menajamentele, spuse Boyd Fletcher 
stăpînindu-şi emoția. Despre ce-i vorba, Closter? 

— Mi s-a solicitat o informare pentru poliţia de 
criminalistică de la Miami referitor la reputaţia ta: 
condamnări anterioare, cum ai obţinut permisul de 
armă şi ce-ai făcut la sfîrşitul săptămînii. 

— Ei, şi? spuse Fletcher. Cu siguranţă, întrebări 
de rutină. Tu, ca poliţist, ştii ce-ai de făcut. Vei 
efectua cercetările cerute şi le vei transmite la 
Miami conform regulamentului. 

Boyd simţi cum lui Closter i se ia o piatră de pe 
inimă. 

— O fac scurt şi fără plăcere, îl asigură sergentul. 
Au să se mire. Dacă există ceva ce nu pot suferi, 
sint aceste adulmecări pe urmele oamenilor 
cumsecade. 

— Nu-ţi mai face sînge rău, Closter, spuse 
Fletcher. Îţi stau. oricînd la dispoziţie. 

— Îţi mulţumesc, Charly, mormăi sergentul. Nu-i 


nevoie. 

Cînd Boyd Fletcher puse receptorul în furcă, avea 
palmele transpirate. 

De ce i-a fost teamă, n-a scăpat. Nu-i dădeau 
pace, iar instigatorul se numea Walker. 

Trebuia să le zădărnicească zelul. Singurul punct 
nevralgic în răspunsurile sale fusese cel cu arma. A 
afirmat că o pierduse. Era cusută cu aţă albă. Cînd 
pierzi o armă, îţi procuri cît mai repede alta. 

Boyd nu pierduse Mauserul. Il ţinea în sertarul de 
la birou. Pur şi simplu nu voise să-l scoată de acolo. 
Nu se ştie niciodată cînd şi la ce-ţi foloseşte o 
armă! Mauserul şi-l rezervase în cazul în care, din 
motive de securitate, nu mai putea folosi Coltul. 

Se pare că sosise momentul. Alergau după Coltul 
45 ca oficiul sanitar după un bolnav care 
răspîndeşte microbi de tifos. Nu pomenise doar 
copoiul de caracteristici individuale de foc? 

Trebuia să vadă exact ce e. 

Scoase Coltul 45 din ascunzătoarea dintre 
panourile uşii şi luă şi Mauserul cu el. 

În pivniţă căută cîţiva saci în care ţinea cîrpe 
vechi, ca să le ardă. Aşeză doi saci plini, unul în 
spatele celuilalt. Între perete şi saci fixă o scîndură 
din lemn tînăr de tei. 

Ca distanţă, fixă lungimea pivniţei şi trase întîi în 
saci cu Coltul cu amortizor, pe urmă doar o dată cu 
Mauserul de 9 milimetri redus la calibrul de 45. 
Mauserul nu avea amortizor de zgomot. 

Dădu îndată sacii la o parte şi examina scîndura. 
Toate trei gloanţele trecuseră prin saci şi erau 
înfipte în scîndură, cele două gloanţe de la arma cu 


amortizor cam la o treime, cel din Mauser aproape 
pină la jumătatea scîndurii. 

Boyd scoase cu grijă cele trei gloanţe şi le 
examină suprafeţele cu o lupă puternică. Văzu clar 
zgîrieturile de pe gloanţele Coltului. Pe glonţul 
Mauserului nu era aşa ceva. 

După acest examen, Boyd se gîndi îndelung şi 
foarte intens. Ajunse la o concluzie pe care o socoti 
o culme a vicleniei. 

Poliţia caută arma care lasă urme de foc foarte 
precise. Căutau Coltul său 45. Dacă făcea o 
coroziune în ţeava Mauserului, care să provoace 
caracteristici foarte asemănătoare? Va induce 
poliţia în eroare, crezind că are arma ucigaşă şi 
urmărirea va înceta. 

De ce n-ar fi posibil? 

Ideea îl entuziasmă într-atit, încît n-o mai 
cumpăni încă o dată, şi nici măcar n-o duse pînă la 
capăt. 

Aşeză Coltul la loc în ascunzătoare, duse 
Mauserul în atelier şi făcu între ghinturile ţevii o 
coroziune, care să semene cît mai mult cu 
deteriorarea din ţeava Coltului. 

Boyd consideră că trucul îi reuşise de minune. 

Ca să fie absolut sigur, vru să mai facă o 
încercare în pivniţă. Nu mai apucă s-o facă. 

Cînd să iasă din atelier, cineva bătu la uşă. 

Boyd întrebă cine e. 

— Sergent Closter, auzi răspunsul. 

Fletcher deschise şi-l lăsă pe Closter să intre. 

— Lucrezi încă? întrebă Closter. 

— Da, o reparaţie particulară.  Agregatul 


instalaţiei de răcire păcăne. 

— lmi pare sincer rău, Charly, că trebuie să rezolv 
în mod oficial... 

— N-ai încotro, spuse mecanicul. Hai să terminăm 
odată. 

— In primul rînd e vorba de permisul tău de armă. 

— Ce-i cu el? 

— Deocamdată a fost confiscat. 

— Ei, nu mai spune! spuse Charly mirat. Sînt 
foarte conştiincioşi! 

— N-a fost nimeni la tine astă-seară? întrebă 
Closter aşezindu-se pe bancheta din atelier. 

— Da, au fost doi, povesti Charly, unul cu chef de 
vorbă şi unul mut. 

— Ce voiau? 

— Arma mea. 

— Mauser ul? 

Charly aprobă din cap, 

— Cred c-am făcut o greşeală, Closter. Poate c- 
am fost emoţionat. 

— Tu şi emoţionat? 

— De la-nceput nu mi-au plăcut cei doi tauri. Doi 
tipi gen F.B.I., înţelegi? Ochi sfredelitori, trup 
barosan. Ani vrut să scap de ei şi le-am spus c-am 
pierdut arma. Dracu' ştie de ce m-am lăsat purtat 
de aiureala asta. Scurt circuit! 

— Şi n-ai pierdut-o? 

— Nu. 

— Nu cred să ai greutăţi din cauza asta, spuse 
sergentul. N-a fost o declaraţie în faţa instanţei. 
Unul din ei e numai detectiv particular. 

— Cred c-a venit să dea de urmele ucigaşului lui 


Lynn Fox. Se purtau cu mine ca şi cînd aş avea 
vreo legătură eu crima asta. 

— Au şi dat peste omul potrivit! spuse Closter 
tînjind. Mai bine dă arma, se face o comparare a 
gloanţelor, şi cu asta basta, s-a spart balonul de 
săpun! Unde-i arma? 

Sergentul nici nu putea bănui ce se petrece în 
clipa asta în mintea lui Fletcher. Gîndurile se 
învîrteau în capul lui ca un carusel, în care bărcile 
parcă stăteau de-a curmezişul. „Chestia cu 
coroziunea a fost o greşeală, te-au prins!” Pe de 
altă parte se pricepea destul de bine la arme şi la 
tratarea oţelului, ea să-şi spună: „Coroziunea din 
Mauser nu poate fi nicidecum identică cu 
deteriorarea din Colt, ca să constituie o probă 
decisivă”. 

Boyd se gindi şi-ntoarse problema pe toate feţele. 
Nu mai putea da înapoi. 

— Hai sus cu mine, îl rugă pe Closter, cu toate ca 
Mauserul era în buzunar. 

Îl lăsă pe sergent să aştepte sus în cameră, se 
duse în magazie, curăţă febril pistolul şi trase cu 
peria de două ori prin ţeavă. 

— Ce faci? strigă sergentul nerăbdător. 

— E-aici, spuse Fletcher. Întră în cameră ştergînd 
încă pistolul cu o cîrpă. 

— Nu-l pot da poliţiei atît de prăpădit. 

— Cu cît mai prăpădit, cu atît mai puţin suspect, 
spuse sergentul, apoi luă Mauserul, şi-i dădu lui 
Charly Queen o chitanţă. 

În timp ce sergentul pleca, Boyd se gîndea dacă 
va merge totul ca pe roate. 


Nu putea merge totul ca pe roate. 

Dis-de-dimineaţă Charly Queen se pomeni luat de 
la bormaşină de doi funcţionari de la criminalistică. 
ÎI înştiinţară că e suspectat de a fi luat parte la 
asasinarea lui Lynn Fox. Îi atraseră atenţia, potrivit 
regulamentului, că tot ce va spune de-acum înainte 
în legătură cu această chestiune poate fi luat în 
consideraţie împotriva lui în faţa instanţei. 

Nu-i puseseră cătuşe, dar în maşină unul se 
înghesui lîngă Charly pe locul din spate şi se arătă 
al dracului de atent să nu scape cînd şoferul avea 
să oprească. Tot drumul spre Miami n-au schimbat 
nici un cuvint cu el. 

La  interogatoriul de la sediul poliţiei, un 
locotenent îmbrăcat cam fistichiu îl luă tare pe 
Queen. Era un funcţionar destul de tînăr şi părea 
inofensiv în cămaşa sa vernil cu cravată albastră. 
Dar se-nşelase. Locotenentul conducea cercetările 
în cazul Fox şi-l luă de la-nceput repede pe Charly 
Queen. 

Merse chiar pînă acolo încît se îndoi de 
identitatea lui Charly şi-l crezu abia cînd acesta îi 
arătă buletinul de identitate, valabil şi în ordine. 
Amprentele lui Charly corespundeau celor 
originale. 

Cînd terminară cu asta, discutară o oră numai 
problema alibiului său de vineri noaptea. Nu se 
interesă nimeni de alibiul său de duminică, poate 
pentru că duminică nu se comisese nici o crimă. 

Probabil că ciocnirea cu Jo Walker la locuința lui 
Collins o considerau mai mult o chestiune 


particulară între el şi detectivul de la New York. Nu 
era nevoie să-şi dea atita silinţă cu Liz. 

„Ca să vezi cum te poţi înşela!” gîndi Charly 
Queen, alias Boyd Fletcher. | se luă totuşi o piatră 
de pe inimă, pentru că alibiul său de duminică i se 
părea mult mai fragil decît cel din noaptea de 
vineri spre sîmbătă. 

Curînd îşi recapătă încrederea şi sîngele rece. 

— Unde spuneaţi că aţi fost în timpul crimei? 
întrebă Sarasto din nou. 

— Nu prea ştiu ce vreţi să înţelegeţi prin timpul 
crimei, spuse Queen, dar am înţeles că e vorba de 
noaptea de douăzeci şi cinci spre douăzeci şi şase. 
Pentru că pe mine tot nu mă credeţi că am fost la 
pescuit, întrebaţi-l mai bine pe sergentul Closter de 
la comisariatul de poliţie West Palm Beach. 

Charly nu se lăsă impresionat de nimic şi insistă 
asupra acestui martor, aşa că dădură un şir de 
telefoane, lucru care-i conveni lui Charly, dîndu-i 
răgaz de gîndire. 

Locotenentul de la comisia de criminalistică vorbi 
cu sergentul Closter. Closter spuse ce ştie şi îl 
îndrumă pe Sarasto să cerceteze la sora sa Lilly, 
din Canal Point. 

Sarasto îi telefona surorii lui Closter, dar o găsi 
abia la fabrica de conserve. Lucra în schimbul de 
dimineaţă. 

Sora lui Closter, Lilly, povesti tot ce ştia despre 
vizita lui Charly Queen, că venise vineri şi că 
plecase cu barca, că s-a întors sîmbătă pe ploaie şi 
i-a adus doi peşti. 

Locotenentul îşi notă orele şi se uită apoi 


îndelung la însemnările făcute şi la harta rutieră 
din Florida de Sud. 

— Asta nu-i un alibi, hotărî el, ci un balon de 
săpun. La drept vorbind, pentru perioada cînd s-a 
comis crimă nu aveţi nici un martor ocular. Puteaţi 
foarte uşor trece la Miami pe lacul Okcechobee. Aţi 
ieşit cu barca în larg, aţi ajuns la mal, aţi făcut un 
popas la Miami, l-aţi împuşcat pe Lynn Fox şi v-aţi 
întors cu barca în aceeaşi noapte. 

— Da, toate astea cu Dodge-ul care era în 
grădina domnişoarei Closter, îl întrerupse Charly. 

Sarasto nu se lăsă păcălit. 

— Fireşte, aţi luat maşina  complicelui 
dumneavoastră. Rud Bartow. Am găsit urmele 
Chryslerului în apropiere de locul crimei. 

— Trebuie să dovedeşti întîi, locotenente, că 
Bartow a fost complicele meu, spuse Queen cu 
obrăznicie. Perfect, domnule, acum e iar rîndul 
dumneavoastră. 

Pasul următor fu greu pentru locotenent. Ştia că 
nu-l poate dovedi. Legătura dintre diferitele indicii 
o putea face numai prin speculaţii şi nici o curte cu 
juri nu accepta asta! Orice avocat cît de cît isteț i- 
ar fi aruncat în aer argumentele. Avea neapărat 
nevoie de o mărturisire din partea lui Queen. 
Deocamdată era destul de departe de aşa ceva. 
Sarasto nu dădu atenţie reacției lui Queen, ci 
spuse: 

— Vino în laborator, dragul meu! 

In laboratorul de arme de foc, locotenentul 
adăugă: 

— Vă putem oferi cîte ceva aici. 


— Mă las cu plăcere antrenat într-o discuţie 
interesantă, replică de sus Charly Queen. 

Curînd, însă, stăpînirea de sine îi scăzu puternic. 
Balisticianul începu: 

— Acest Mauser de 9 milimetri, redus la calibru 
american de 45, e arma dumneavoastră, nu? 

— Da, spuse Queen cu hotărire. 

— Cred că vă pricepeţi oarecum la arme de foc, 
continuă balisticianul. Uitaţi-vă în ţeava. Vedeţi 
deteriorarea de sus, de la capătul ţevii? 

Charly întoarse arma spre lumină. 

— Da, o văd. 

— Veniţi, vă rog, acum la microscop. 

Îi arătară sub microscop întîi un glonţ cu manta 
de oţel tras cu Mauserul său, apoi glonţul ucigaş, 
pe care patologul l-a scos din rana lui Lynn Fox. 

—  Recunoaşteţi cele două zgirieturi? întrebă 
Sarasto nerăbdător. 

Charly Queen dădu din cap. 

— Mai aveţi ceva de spus? 

— Da. Că nu eu sînt cel pe care-l căutaţi, nu l-am 
cunoscut pe Lynn Fox, nu l-am văzut niciodată şi, 
în consecinţă, nu l-am omorît. 

— Dar caracteristicile de foc ale celor două 
gloanţe coincid. Ambele gloanţe au fost trase cu 
arma dumneavoastră. 

— Dacă într-adevăr coincid, spuse Charly Queen 
adoptind o tactică deosebit de rafinată, atunci 
înseamnă că un altul a lucrat cu arma mea; dar 
poate nu coincid perfect. 

— Metodele noastre de lucru ştiinţifice sînt 
incontestabile. 


— Metode ştiinţifice, da, spuse acuzatul, dar nu 
incontestabile, dacă confundați ştiinţa cu 
inducerea în eroare, locotenente. Mă-ndoiesc de 
coincidenţa perfectă a gloanţelor. Mă rog, de-acum 
înainte nu mai scot nici un cuvînt fără avocat. 

Şi se ţinu de cuvînt. 


„Vizita” căpitanului Rowland în vila Fox nu fusese 
decit o încercare de a afla amănunte despre 
stăpînul casei. Încercarea însă era cît pe ce să fie 
zădărnicită de auzul fin al lui Sue. La micul dejun, 
căpitanul îl asigură, pe Jo că reuşita se datora 
numai reacției prompte a lui Jo. 

— Adevărat că m-am impus cu toată energia, 
confirmă Jo. Dacă e vorba de lucruri mari, pun în 
joc totul, dar mi se pare că n-a prea meritat. 

— În orice caz s-au dărîmat afirmaţiile lui Sue, 
explică Tom. În dulapul lui George am găsit o 
frumoasă rezervă de whisky, apoi tablete de 
dezalcoolizare, dar cu ambalajele nedesfăcute; o 
legătură de chei false, printre care şi una de la 
seiful din dormitorul lui Sue. 

— Mai era şi corespondenţa... 

— Era în mapa de birou a lui George, la fund. 
Conţinea scrisori ce confirmau acceptarea lui în 
sanatoriul de dezalcoolizare Beaumont. 
Corespondenţa a purtat-o Sue. Se pare că a făcut-o 
fără ştiinţa lui şi el a descoperit ceva. 

— Conform relatării lui Sue, între ei ar fi avut loc 
o discuţie destul de brutală. 

— Dar pînă la urmă a plecat. Probabil o fi 
recunoscut că-i mai bine pentru el. 


— Să sperăm că a ajuns la Beaumont, spuse Jo. 

Cînd îl văzu pe chelner venind, adăugă: 

— Vom afla imediat. 

— Comanda Beaumont, anunţă chelnerul. 

Jo îl urmă în hol. Se întoarse după cîteva minute 
şi privi neîncrezător pe deasupra mesei cu micul 
dejun. Goli paharul de oranjadă înainte de a vorbi. 

— Chestia cu înscrierea este adevărată. 
Sanatoriul din Beaumont cere pentru fiecare 
pacient doi giranţi. Ai lui George sînt Sue Fox şi 
fratele lui, procurorul. Unde apare numele de Lynn 
Fox, totul decurge corect. Dar toată afacerea asta 
are un semn de întrebare. (Jo goli ceaşca de cafea.) 
George Fox n-a ajuns la Beaumont. E aşteptat din 
douăzeci şi trei ale lunii. 

— Asta nu mă miră, spuse Tom. 

— Şi eu eram pregătit, reflectă Jo. S-ar putea 
admite ipoteza că s-a mai înfundat o dată zdravăn 
înainte de a face pasul în viaţa mai bună. Pe de 
altă parte, nu cred că s-a înfundat. Dimpotrivă. 
George se pare că încă are capul foarte limpede. 

— S-o anunţăm pe Sue? întrebă Tom. 

— Incă nu, îl sfătui Jo. Să încercăm să-l găsim pe 
George înainte de a-i provoca femeii un nou şoc. 

Se duseră la Sarasto. 


Charly Queen nu cedase nici un milimetru cînd 
sosiră Jo Walker şi Tom Rowland. 

Locotenentul  Sarasto părăsi camera de 
interogatoriu în care-l ţineau în cleşte pe Queen şi 
se adresă lui Jo. 

— Se povestesc lucruri minunate despre 


dumneavoastră în acest domeniu, maestre, spuse 
el. Se pare că aţi scos rădăcini celor care n-aveau 
nici măcar dinţi. N-aţi vrea să vă ocupați puţin de 
Queen? 

— Cum merge? 

— Alibiul e fragil. Îl prindem noi! 

— lar compararea armelor? 

— Uitaţi-vă la ele. 

Jo ajunse la aceeaşi concluzie ca şi balisticianul, 
comparînd la microscop cele două caracteristici ele 
foc. 

— Domnilor, spuse Jo cînd fu absolut sigur, 
identitatea celor două gloanţe nu stă-n picioare. 

— Din păcate, o ştim, spuse Sarasto. 

— Mă pricep puţin şi văd dintr-o ochire, reluă Jo, 
că gloanţele au fost trase din două arme diferite, în 
ciuda asemănărilor. Dacă aţi consulta un expert, ar 
ride de dumneavoastră. Ar fi păcat de bani. Mă tem 
că nu veţi găsi nici un procuror care să formuleze 
acuzarea pe baza acestor indicii. 

— Ne temem şi noi, mirii locotenentul, dar 
inducerea în eroare e o metodă verificată. 
Personal, îl consider pe Charly Queen extrem de 
suspect. 

— Şi eu. 

— l-am spus că identitatea, e dovedită şi sperăm 
să cedeze. 

— ŞI? 

— Ţipă după avocat. 

Jo îşi muşcă buzele. 

— Nu puteţi să-l refuzaţi. Orice apărător oarecum 
inteligent îl achită pe Charly pînă miine dimineaţă. 


— Ce să facem acum? întrebă Sarasto destul de 
neajutorat, agitindu-se prin îngustul laborator de 
colo-colo, ca un leu în cuşcă. 

— Trebuie să găsim arma, spuse Jo. 

— Dar cum? 

— Daţi ordin să i se percheziţioneze dugheana. 

— Am făcut-o demult. 

— Există încă două posibilităţi, spuse Jo după un 
timp. Chemaţi un avocat şi în acest timp căutaţi să- 
i desfiinţaţi complet alibiul. Nu poate fi atacat din 
altă direcţie. 

— lar a doua posibilitate? întrebă curios Sarasto. 

— E dificilă şi periculoasă, spuse Jo ezitind. 

— Daţi-i drumul, nu vă sfiiţi, maestre! 

— Cealaltă posibilitate ar fi să i se dea pur şi 
simplu drumul. 

Locotenentul se opri, rămînînd înmărmurit, cu 
gura şi ochii căscaţi. 

— Să laşi liber un rechin? Niciodată! E un asasin! 
(Vocea lui Sarasto o lua razna.) E un ucigaş, pe cit 
de adevărat e că uraganele din Florida nu sînt 
provocate de o maşină eoliană! Ştiţi la fel de bine 
ca mine, Jo, că Bartow şi Queen sînt mînă-n mînă. 

— Dar nu putem dovedi. 

— Şi o facem mai uşor dacă-l lăsăm liber? 

— Poate că da, cu condiţia să-l pîndim ziua- 
noaptea. 

— Să-l pîndim? şuieră Sarasto printre dinţi. Cine 
s-o facă? Acest Queen e o vulpe bătrină care 
cunoaşte toate ieşirile. 

— Totuşi, din comportarea lui în libertate putem 
deduce mai mult decit dacă ar sta patru săptămîni 


la închisoare preventivă, spuse Tom Rowland. 

— Mai e ceva, întări Jo. Mi se pare că Charly 
Queen se află sub o serioasă tensiune. Dacă-l 
eliberaţi brusc, va deveni neîncrezător. Va încerca 
în tot cazul să se lepede de materialul 
compromiţător. 

— Sau încearcă să se dea cu totul la fund. 

— Asta ar fi o probă decisivă pentru noi. 

Locotenentul se luptă cu el însuşi. Avea încă totul 
în mină. De el depindea hotărîrea ce se va lua. 

— II las liber, spuse el după o serioasă chibzuinţă. 
Dacă el e într-adevăr cel căutat, atunci ştie mai 
multe decit noi. Poate va relua legăturile care să 
ne ajute să lămurim complet cazul. Cei mai buni 
supraveghetori vor fi pe urmele lui. Da, asta e 
calea! Charly Queen e încăpăţinat ca un catir; nu 
va recunoaşte niciodată! Pentru că noi nu-i putem 
pune frîu, o s-o facă singur. 

Locotenentul organiză un serviciu de urmărire 
perfect şi se coordonă cu serviciul de criminalistică 
din Palm Beach. 

După aceea îl lăsă liber pe Charly Queen. 


Jo Walker insistă să-l urmărească pe Queen. 

— Credeam că pornim în căutarea lui George Fox, 
spuse Tom în timp ce aşteptau în maşină, în faţa 
clădirii poliţiei. 

— Asta o poate face Sarasto singur, murmură Jo. 
Charly e mai important acum. 

— O fac cei din Palm Beach. Îl şi aşteaptă acasă. 

— Pentru mine e atit de important, încît nu vreau 
să-l las în seama celorlalţi, 


— Ce te-a apucat de ţii aşa la el? 

— Nu ţi-a atras nimic atenţia? întrebă Jo. 

— Nimic în afara celor discutate. Sigur că 
eliberarea lui reprezintă un risc. La New York n-am 
fi procedat aşa. 

— Nu-i vorba de eliberarea lui, ci de Mauserul lui. 

— Sarasto a fost obligat să i-l restituie. Permisul e 
valabil. 

— Nu te repezi, spuse Jo. 

Căpitanul se gîndi intens. 

— Ce altceva? Ne-am convins singuri că gloanţele 
de la Mauser şi cele ale armei ucigaşe sînt 
asemănătoare, dar nu coincid perfect. 

— Sînt foarte asemănătoare, spuse Jo. Asta e bine 
s-o reţii. 

— Foarte asemănător nu-nseamnă identic. Queen 
o ştie şi pentru acest motiv l-au şi eliberat. 

— Prea asemănătoare, spuse Jo. 

— Nu-nţeleg ce vrei să spui! 

— Atunci ascultă: cu prilejul primei noastre vizite 
la Queen eu însumi i-am sugerat că arma ucigaşă, 
pe care-o căutăm, lasă pe gloanţe urme clare, pe 
baza cărora sperăm să-i găsim pe făptaş. Cum sînt 
aceste urme, nu i-am spus. Există mii de 
posibilităţi. Tocmai de asta mi se pare foarte 
suspect că deteriorarea din ţeava Mauserului lasă 
urmele Coltului 45, care se găsesc acolo tot la 
capătul de sus al ţevii, între ghinturi. 

— Coincidenţă! 

— Nici un fel de coincidenţă, mirii Jo. Charly 
Queen e mecanic şi se pricepe îndeajuns la arme şi 
la materialul din care sînt făcute. 


— Crezi că a făcut ulterior deteriorarea la 
Mauser? 

— E foarte nouă. 

— De ce să fi făcut asta? 

Jo ridică din umeri. 

— Habar n-am. Poate că a vrut să inducă 
intenţionat poliţia în eroare şi să spună: „Vedeţi cît 
de mică-i diferenţa între adevăr şi presupunere?” 
Poate că a vrut să paseze Mauserul poliţiei, ca să 
deruteze urmărirea. Cine poate cunoaşte gîndurile 
unui criminal?... Un lucru e clar pentru mine: 
asemănarea dintre ţevi nu e o coincidenţă. Dacă 
Charly Queen a făcut ulterior deteriorarea, atunci e 
de presupus că cunoaşte exact caracteristicile 
armei ucigaşe. De unde le cunoaşte? Le cunoaşte, 
pentru că posedă arma! 

— Eşti dat dracului! recunoscu căpitanul. Deci nu 
trebuie să-l slăbim din ochi. 

— Cel puţin să-ncercăm, spuse Comisarul X’. 

La zece şi ceva apăru pe uşa din spate a poliţiei 
Charly Queen. Îşi aprinse o ţigară şi se uită în jur. 
Işi purtă apoi încet paşii pe strada Villârosa, care 
ducea la capătul liniei de autobuz. 

Jo şi Tom îl urmară. 

Tom cobori din maşină în faţa staţiei şi rămase 
aproape de Queen. Il urmări pe Charly cum se duce 
la casă şi-şi cumpără un bilet pentru cursa de Palm 
Beach. Apoi Charly dispăru într-o cafenea, se aşeză 
la o masă, cu o bere în faţă, şi răsfoi revistele de 
pe mesele din jur. 

Cercetînd orarul, Tom află că autobuzul următor 
pleacă spre Palm Beach în cincizeci de minute. Se 


întoarse la Jo şi-l informă. 

— Ce facem? Aşteptăm autobuzul sau o luăm 
înainte? 

— Să aşteptăm autobuzul, hotărî Jo. Vreau să văd 
dacă într-adevăr se urcă. 

— Dacă şi-a cumpărat bilet! 

— De la flăcăul ăsta te poţi aştepta la orice. 

Bănuiala lui Jo să întări. 

La prînz Charly Queen nu era printre călătorii 
care urcau în autobuz. Căpitanul nu-l putu 
descoperi nicăieri. Autobuzul plecă la Palm Beach 
fără el. 

Tom se-ntoarse la Jo gifiind. 

— Ne-a tras pe sfoară! 

Jo porni pe loc în urmărirea lui. 

Pe autostradă scoase toate sunetele posibile pe 
care le-ar mai fi putut face o maşină de serviciu 
hodorogită. 


Charly Queen alias Boyd Fletcher, ajunse la 
locuinţa sa din West Palm Beach cu două ore 
înaintea autobuzului. 

Întîlnise la Miami, la capătul autobuzului, un 
cunoscut care controla taxatorii de autobuze, şi 
acesta îl luase cu el. 

Queen avea destulă experienţă ca să folosească 
din plin cele două ore. Şi-apoi, era sigur că-l vor 
supraveghea. 

De la fereastra dormitorului se convinse că 
urmăritorii încă nu sosiseră. 

Pe stradă nu se mişca nimic bătător la ochi şi nici 
în spatele casei nu se arăta vreun copoi. 

Totuşi, situaţia era destul de albastră. Nu avea 
voie să facă nici cea mai mică greşeală. Dacă-l 
împiedica ceva, nu-i rămiînea decit ori să treacă 
elegant pe deasupra, ori să doboare brutal stavila. 

Se gindea la Ted Parker şi era decis la orice. Işi va 
apăra pielea împotriva acestor pui de viperă. 
Deocamdată nu puteau să-i facă nimic şi aşa va fi 
pînă vor găsi Coltul 45, Trebuia să dispară imediat 
din casă! După prima percheziţie putea veni alta şi 
fiecare din ce în ce mai amănunţită. 

Boyd  încuie uşa locuinţei şi deschise 
ascunzătoarea dintre panourile uşii. 

Sună telefonul. Se gîndi să-l lase să sune, dar 
cum suna cu încăpăţinare, se duse la el. 

Era centrala. 


Bossul nici nu-l lăsă să vorbească. 

— E rîndul tău, Fletcher, spuse bossul. Păţeşti la 
fel ca Parker dacă nu faci următorul lucru: înlături 
imediat arma. Să nu crezi că e simplu. Cînd n-ai 
răgaz, e al dracului de greu s-o faci invizibilă. O 
duci la cabana lui Parker şi o pui acolo între biîrnele 
din spatele dulapului. E un ordin! Ştiu exact de ce 
ţi-o cer. Nu-ţi lua riscul să-l desconsideri. Altfel te 
las în mîna lor! 

— Ei şi? mirii Boyd miînios. 

— Ce-ai zice dacă te denunţ? 

— Fă-o! îl înfruntă Fletcher. Chiar de acolo vin. Ni- 
meni nu mă poate face mai negru decit sînt. Cu 
Parker ţi-a reuşit planul; cu mine ai avut ghinion! 

Centrala intră brusc în subiect. 

— Nu-i vorba de asta, băiete, spuse cu voce 
mieroasă. [in neapărat să ieşi din capcană. Vreau 
să te ajut. Am pentru tine încă o misiune activă. 

— Care mai trebuie redus la tăcere? Dar fără 
mine, ţi-o jur! 

— Să discutăm mai întîi preţul. 

— Banii nu mă interesează — acum, cînd e vorba 
de ştreang. 

— Ba tocmai că trebuie să te intereseze. Cîndva, 
azi sau miine, o vei şterge, băiete. Ca să reuşeşti, 
ai nevoie de bani gheaţă. Dacă poţi scoate cinci 
sute de dolari, e puţin pentru situaţia ta. Nu ajungi 
prea departe cu ei. Eu îţi ofer douăzeci de mii. 

— Promisiuni deşarte, mirii Fletcher. 

— N-am plătit mereu pînă la ultima centimă? 

— Să zicem! Ce-ar trebui să fac? 

— Foarte simplu! Ascunzi arma la locul indicat. 


— De ce? 

— Poate o să am şi eu nevoie de ea, spuse 
bossul. 

— Şi altceva? 

— Mergi noaptea la Miami şi omori o femeie. 

— Aşa, ca divertisment, hm? 

— Divertisment sau nu, mi-e perfect egal. 
Principalul e să rezolvi totul! 

— Cine e ea? 

— Sue Fox, spuse vocea şi rămase calmă, ca şi 
cînd ar fi fost vorba de o ofertă specială de 
marmeladă de fructe. 

Charly ezită. 

— Douăzeci de mii, îl ademeni centrala din nou. 
Ajungi cu ei în America de Sud sau în Europa. 
Începi o nouă viaţă. 

Fiecare cuvint rostit de necunoscut era logic şi 
corespundea situaţiei. 

Apoi necunoscutul îi dădu adresa lui Sue Fox şi 
locul unde va găsi banii, la ea acasă. 

În timpul acestei convorbiri Fletcher se gîndi doar 
o clipă că poate fi o cursă. Dar bărbatul se 
recomandase drept centrala şi în afară de asta le 
ştia numele false. Boyd nu mai avu nici un dubiu; 
era şeful, nu poliţia. Această convingere îl ajută să 
se decidă. 

— În regulă, spuse el, se face! 

— Atunci dă-i drumul imediat, altfel te vor urmări. 
S-ar putea să fii nevoit mai întîi să scapi de ei, dar 
maşina ta aleargă mai repede. Te sfătuiesc să nu 
părăseşti cabana lui Parker pînă nu se lasă 
întunericul. 


— Ştiu cum să procedez. 

— Pot avea încredere în tine? întrebă bossul. 

— Ca-ntotdeauna! 

— Perfect! Banii te aşteaptă! 

Centrala închise. 

Boyd Fletcher se duse iar la fereastră. Strada era 
liniştită şi pustie în arşiţa amiezii. 

Cobori în garaj şi pregăti Dodge-ul pentru o 
călătorie lungă. Nu deschise poarta. Schimbă 
uleiul, controlă jocul la platine, turnă apă în 
radiator şi încarcă bateria. Pompă din butoiul de o 
sută de galoane pînă făcu plinul, umplu toate 
canistrele găsite şi le puse în portbagaj. 

Aproape de ora 13 era gata. 

Inainte de a-şi părăsi locuinţa, îşi dezbrăcă 
pantalonii şi fixă, cu bandă de lipit, Coltul 43, 
încărcătoarele şi amortizorul de partea interioară a 
coapsei. Se convinse că nu se vede nimic prin stofa 
pantalonilor. 

Strada era încă liniştită cînd plecă. Nu-l urmărea 
nimeni. 

„Douăzeci de mii. de dolari, gîndi el pe drumul ce- 
| purta spre vest. li iei şi pe ăştia şi, pe urmă, 
odihnă şi pace!” 

Cit de repede şi neaşteptat se va întîmpla, Boyd 
Fletcher n-avea de unde să ştie la această oră 
fierbinte de amiază. Altminteri, făcea totul 
temeinic. 


Către ora 16 ajunse la cabana lui Ted Parker. Era 
absolut sigur că urmărirea nu începuse încă. 
Boyd îşi cumpărase în drum de-ale miîncării. 


Socotise că în tot timpul fugii sale e mai bine să se 
oprească la cît mai puţine benzinării şi magazine. 

Îşi făcu sandvişuri, se odihni două ore, după care 
înotă în larg. 

Apoi se puse pe treabă. Trase la o parte vechiul 
dulap din dormitor, desprinse din perete o scîndură 
şi împinse Coltul, încărcătoarele şi amortizorul de 
zgomot între biîrnele peretelui exterior, după care 
puse totul la loc. 

Scoase apoi o sticlă de bere din frigiderul lui Ted 
Parker. Berea era caldă, pentru că frigiderul nu mai 
avea de mult gheaţă. Berea mexicană era destul 
de tare şi-l făcu să transpire. Rămase o jumătate 
de oră la umbră, mai înotă o dată şi se întoarse la 
cabană cînd se lăsa amurgul. 

Tocmai voia să-şi pună papionul şi să tragă 
gulerul peste el, cînd auzi un zgomot. 

Ca şi cînd ar fi scîrţiit duşumeaua sub greutatea 
cuiva. Nu prea aducea cu zgomotele naturale ale 
acestei pustietăţi. 

Prevăzător, Boyd Fletcher se trase înapoi din faţa 
oglinzii şi căută bijbîind scaunul unde atîrna sub 
jachetă Mauserul. Străbătu camera cu pistolul în 
mînă. 

Nu văzu nimic. Nici o schimbare. Prin geamurile 
mate  pătrundea o lumină gălbuie. Vechiul 
balansoar de pe verandă era nemişcat, numai 
pînzele de păianjen tremurau uşor în bătaia 
curentului. 

Un animal, se gîndi în prima clipă, o sălbăticiune, 
vreo vulpe, un iepure, un sconks sau aşa ceva. Dar 
nu-i posibil. Animalele simt oamenii şi se apropie 


de casă cel mult noaptea. 

Zgomotul se repetă, de data asta foarte aproape 
şi precis localizat. Era o scîndură de pe verandă. 

Boyd văzu foarte clar cum una din duşumele se- 
ndoia sub greutate şi se freca de cealaltă. 

Nici un dubiu! Cineva stătea lingă peretele 
exterior, între fereastră şi uşă. 

Boyd se furişă mai departe, ridică arma şi nu 
slăbi din ochi uşa şi fereastra. 

Nu-i putea scăpa nimeni! Aici era domeniul lui! 

— Cine-i acolo? strigă el şi vocea ii răsună aspru. 

După o pauză întrebă din nou: 

— E cineva aici? 

În acelaşi moment afară se mişcă ceva. Boyd 
văzu umbra şi se ascunse. Umbra străbătu veranda 
şi conturul unui trup apăru în cadrul uşii. Fletcher 
nu trase. Aştepta ca celălalt să fie complet în uşă şi 
să se uite înăuntru. 

— Boyd Fletcher? întrebă cel din uşă. 

— Îmi ştii numele? 

— Nu numai atît, mormăi străinul, te cunosc şi pe 
tine. 

— Şi eu te cunosc! şuieră Fletcher printre dinţi. 

Celălalt păru mirat. 

— Ne-am văzut vreodată? 

— Doar am stat de vorbă. 

Boyd ştia pe cine are în faţă. Era omul din 
fotografie, pe care i-l arătase detectivul din New 
York. Era chiar George Fox, pe care-l căutau peste 
tot. Recunoştea şi vocea de la centrală. Sigur că 
era el. 

Cînd ajunse cu gîndul aici, pe Fletcher îl cuprinse 


o furie rece. Filfizonul acesta elegant era vinovat 
de toate! De mizeria lui şi de moartea lui Ted 
Parker! Acum venea aici şi credea că poate aranja 
totul cu dolarii lui murdari. 

Boyd Fletcher îi aruncă în faţă toată ura, fără 
ezitare. 

— Ai fost camarad de război cu Ted Parker, nu-i 
aşa? 

— İl cunosc pe Parker, Şi? 

— Tu l-ai turnat copoilor! Pentru că nu ştiai sigur 
dacă Ted îşi va ţine gura, după ce a fost rănit. 

Celălalt vru să răspundă, dar Boyd nu-l lăsă să 
vorbească. 

— Şi-acum ai născocit chestia asta frumuşică, ai? 
Dar nu mai ţine, Fox! 

— Despre ce vorbeşti? 

— Ştii foarte bine. Trebuia să aduc aici arma 
crimei şi s-o ascund, ca s-o poţi lua. Fără armă nu 
mă pot acuza, dar cu arma mă înhaţă. Asta vrei, 
nimic altceva! Eu sînt omul care i-a lichidat pe cei 
şapte cetăţeni din Miami şi pe Lynn Fox. E- 
adevărat! Dar am făcut-o din ordinul tău! Numai 
dacă amuţesc pentru totdeauna poţi să-ţi continui 
în linişte viaţa ta mizerabilă. Ai venit ca să mă 
ucizi. Eu sînt ucigaş şi ştiu cum stă treaba. Dar nu 
va fi aşa, şefule! 

— Eşti bun de legat, spuse celălalt gifiind. 

— Mintea mi-e mai limpede ca niciodată, George 
Fox! Am ştiut mereu din ce parte vine pericolul, de 
aceea nu mai ai scăpare. Nu-ţi las timp nici măcar 
de rugăciune. 

Fletcher ridică arma şi ochi. 


Fox încercă să oprească destinul. 

— Stai! Vreau să-ţi!... strigă el disperat. 

Glonţul şterse sfîrşitul propoziției ca buretele ud 
creta de pe tablă. 

Fox puse palma pe locul unde pătrunsese, 
glonţul. Incercă încă o dată să evite sfîrșitul. 

— Fii rezonabil, omule! spuse răsuflind din greu 
şi căutînd să se sprijine de perete. 

— Da, spuse Fletcher cu faţa imobilă şi mai trase 
o dată. 

De data asta nimeri mai sus, în locul decisiv. 

— Da, azi sînt foarte rezonabil. 

lar cînd celălalt căzu cu o tresărire la pămînt, 
adăugă dispreţuitor: 

— Camarazi de război! 

Veni în faţa lui George Fox, îl întoarse şi făcu 
proba pleoapelor. Se sfirşise cu Fox. 

Fletcher ascunse Mauserul vîrindu-l sub cureaua 
pantalonilor şi se gîndi ce-i de făcut. 

Exista doar o soluţie, însă două căi cu acelaşi 
rezultat. Trebuia să facă dispărut cadavrul, dar în 
aşa fel ca să nu-l mai găsească nimeni. Poliţia avea 
metode iscusite de descoperire a cadavrelor. Era 
mai mult ca sigur că într-o zi poliţia va veni şi la 
cabană. Dacă-l îngropa în desişul din spatele 
cabanei, exista pericolul să-l găsească ciîinii. 
Fletcher hotări să folosească cealaltă metodă. Din 
fericire nu există încă peşti poliţişti. Puteau căuta 
cu scafandri, dar lacul era în unele locuri, afurisit 
de adînc şi nămolul de la fund i-ar fi înghiţit. 

Merse cu Dodge-ul de-a lungul golfului pînă la 
poalele dealurilor, unde era ascunsă barca lui Ted, 


Visli pînă la cabană şi se chinui să înfăşoare 
cadavrul cu grijă în vechile haine impermeabile ale 
lui Ted. Legă balotul cu toate sforile şi sîrmele 
găsite prin cabană, îl duse în barcă şi căută două 
pietroaie. Cu pietrele şi cadavrul la bord merse 
spre larg dincolo de mijloc, pînă la locurile în- 
semnate pe hartă cu albastru închis. Acolo îl 
scufundă pe George Fox. Balotul galben tras de 
pietre dispăru repede de la suprafaţă. 

Fletcher duse barca în ascunzătoarea din stufăriş 
şi se întoarse cu maşina pe drumul de birne pînă la 
cabană. După diferite semne, i se păru că George 
Fox cotrobăise aici înainte de venirea lui. Fox 
lăsase poate amprente. Trebuia să şteargă toate 
urmele. Avu destul timp în amurgul lung al serii de 
vară. 

Boyd lucră atent şi nu uită nici o clipă că, 
folosindu-se de mijloacele moderne de urmărire, 
copoii puteau trage concluzii decisive din cele mai 
neînsemnate indicii. 

Şterse podeaua nu numai pe locul unde se 
prăbuşise George Fox, ci curăţă toată camera. 

Pe verandă şi pe cărarea spre apă nu mai era 
nevoie. Dinspre Atlantic veneau nori groşi de 
furtună. 

Boyd cunoştea vremea din Florida. Era sigur că 
cel tîrziu la noapte vine furtuna şi mătură toate 
urmele existente. 

După o înghiţitură dezinfectantă dintr-o rezervă 
de whisky, cam pe la ora 20 plecă. 

Nu mai exista nimic să-l reţină; nimic în casa lui 
Sue Fox si nimic pe drumul spre libertate. 

Ajunseră prea tîrziu la West Palm Beach. 

De afară, casa lui Charly Queen arăta suspect de 
părăsită. 

— Obloanele de la intrarea dinspre curte sînt 
închise, răbufni Tom Rowland ud de transpiratie. 
Ori nu vine de loc, ori a plecat din nou. 

Merseră la comisariatul de poliţie. Acolo, doi civili 
erau tocmai pe cale să pornească pe urmele lui 
Queen. 

— Nu vă mai osteniţi, spuse Comisarul X. Pasărea 
bătrînă şi-a luat zborul. Cuibul e gol. 

— N-aveam de unde să ghicim, se scuzară 
funcţionarii. Abia acum ne-a parvenit ordinul. 

— Ştie el cîte ceva, spuse Jo. Ne-a păcălit şi pe 
noi. Dracu ştie cum a făcut-o! 

Telefonară la Miami şi vorbiră cu locotenentul 
Sarasto. Acesta le dădu mînă liberă. Să facă totul 
pentru restabilirea contactului cu Charly Queen. 

Deschiseră garajul lui Charly. 

— Dodge-ul a dispărut, spuse unul din funcţionarii 
de la Palm Beach. Azi dimineaţă, cînd am făcut o 
percheziţie la domiciliu, mai era încă. 

— Deci Charly a fost pe-aici, spuse Jo. Haideţi sus 
să vedem ce-a mai luat cu el. 

Cei doi criminalişti, care făcuseră percheziţia 
dimineaţa, afirmară că nu se produsese nici o 
schimbare în locuinţă. 

Comisarul X le dovedi însă că între timp Queen 


vorbise la telefon. Dimineaţa, după 
percheziţionarea casei, unul din funcţionari 
telefonase la comisariat. Era sigur că pusese corect 
receptorul în furcă. Receptorul era acum în altă 
poziţie. Numai microfonul se sprijinea de furcă. 

— În nici un caz nu l-am pus aşa, îl asigură 
sergentul-detectiv. Ce concluzie trageţi, Walker? 

— Că Charly a telefonat şi că era destul de agitat. 

— N-avea cu siguranţă starea de spirit a unui 
hipopotam vesel. Totuşi, asta încă nu ne este de 
folos. 

— Ar fi însă extrem de interesant să ştim dacă a 
telefonat el sau dacă altcineva l-a sunat, continuă 
Jo. 

— Atelierul lui Charly Queen merge bine. 

— Exact! E un mecanic de prima mină, aşa că e 
foarte solicitat, numai că în Florida există aceeaşi 
mentalitate ca în toate Statele din Sud: în orele 
calde de amiază treaba stagnează. Atunci se 
telefonează puţin. Ştim că Charly a fost aici între 
orele 12,30—13. Cum e aici cu convorbirile 
telefonice? Legătura se face încă manual? 

— Nu, de doi ani avem centrală automată. 

— Păcat, spuse Jo şi-şi văzu mai departe de 
treabă. 

După o căutare minuțioasă găsi în sfîrşit ceva. Un 
praf fin, galben, cum e praful ce cade din găurile 
făcute de carii în mobilele vechi. Făina galbenă o 
găsi însă pe jos, în culoarul dintre antreu şi 
cameră. 

Examină întîi uşa. Apoi o compară cu celelalte. Nu 
era la fel, era o piesă făcută special, de o grosime, 


mai mare şi cu geam colorat. 

— A pus geam ca să nu fie atît de întuneric în 
antreu, spuse Rowland. 

— Da, frumoasă piesă, murmură Jo cu admiraţie. 
Atita că nu găsesc nici o explicaţie pentru 
grosimea de şapte centimetri. Celelalte au cel mult 
patru. 

Şi cum Jo insistă, demontară uşa şi o puseră pe 
masă. Abia atunci văzură ce este. 

La marginea de jos se putea demonta o stinghie 
care corespundea perfect cu marginea uşii, prinsă 
în şuruburi de alamă îngropate. Şuruburile se 
demontau uşor, ceea ce însemna că fuseseră 
folosite des. 

Cînd Jo le scoase, căzu puţin rumeguş, după care 
stinghia se desprinse foarte uşor. Pe dinăuntru uşa 
era căptuşită cu burete. Sub stinghie era un spaţiu 
gol, lat cam cit să poată intra cu uşurinţă o mînă 
puternică de bărbat şi adînc cît o lungime de mînă, 
aşa că ajungea pînă la geam. 

Jo găsi în acest goi pete negre de ulei. Emana şi 
mirosul caracteristic al prafului de puşcă după 
mînuirea armei. 

Luminară spaţiul gol. Pe lemn erau vizibile 
locurile unde fuseseră prinse încărcătoarele, arma 
şi amortizorul de zgomot. 

— Aici era deci ascunsă şi noi o căutăm de atita 
timp. 

Ascunzătoarea era goală. 

Puseră la loc totul cum fusese iniţial. După o oră 
constatară că ascunzătoarea era singurul punct de 
sprijin în cercetarea lor. Dar tot nu le folosea la 


ceva. 
jo îl informă pe locotenentul Sarasto despre 
descoperire şi-i atrase atenţia că Charly Queen are 
probabil arma asupra sa. Cum Charly putea fi 
dovedit numai pe baza armei, Sarasto ordonă 
imediat punerea sub urmărire a maşinii lui Queen. 

După ce închise telefonul, un timp Jo se uită ţintă 
la aparat, căzut pe gînduri. Apoi se întoarse spre 
unul din criminalişti. 

— Spuneaţi că numărul se obţine prin centrala 
automată. Altfel nu merge? 

—  Nu-nţeleg întrebarea, răspunse sergentul- 
detectiv. 

— Fiţi atenţi. În S.U.A., pentru a obţine un număr 
cu indicativ afectat acestui sistem, e necesar ca 
ambii abonaţi să fie conectaţi prin aceeaşi, 
centrală. În unele părţi din Sud legătura se face 
încă prin centrale cu telefonist. 

Sergentul dădu afirmativ din cap. 

— Da, poate, la sate. 

— Aceste legături nu se fac direct. 

— Se poate. 

Posibilitatea de a afla ceva pe această cale era 
de-a dreptul minimă. Se interesă la oficiul telefonic 
dacă cineva ceruse în cursul zilei numărul lui 
Charly Queen. 

Răspunsul fu negativ. 

Legăturile nu le mai facem noi, spuse telefonista. 
Micile oficii de la ţară formează direct numărul şi 
fac apoi legătura cu abonatul. 

Apoi telefonista de la informaţiile din Palm Beach 
adăugă ceva, care părea o rază de lumină în bezna 


ce-l cuprindea pe Jo. 

— Aşteptaţi, vă rog, puţin! se auzi în receptor. 

Nu după mult timp reveniră informaţiile. 
Telefonista îşi amintea că avusese o comandă 
către prînz. Un mic oficiu poştal din apropiere de 
Clewiston întrebase, la cererea unui client, dacă 
numărul lui Charly Queen e deranjat, pentru că nu 
răspunde nimeni la acest număr. 

Jo ştia că Charly n-avea cum să răspundă înainte 
de masă, pentru că abia la zece fusese pus în 
libertate de poliţia din Miami. 

Ceru să se facă cercetări amănunțite în legătură 
cu convorbirea respectivă. 

Cei doi poliţişti din Palm Beach se puseră pe 
treabă şi în mai puţin de zece minute aflară că 
informaţia fusese cerută de la un motel aflat la 
zece mile de Clewiston. 

Plecară imediat la Clewiston şi ajunseră la ora 
optsprezece la motel. 

Intrară în cafeneaua motelului şi se aşezară la tej- 
gheaua barului. Tom făcu o mişcare cu capul spre 
stingă. 

Trei cabine telefonice. 

— Destul de rău, spuse Jo. 

— Toate trei automate, cu fise. 

— Mi se par destul de solicitate. 

— Între timp puteau să telefoneze o sută de 
persoane. 

Jo mestecă în cafea, şi se adresă fetei de la bar. 

— Aţi fost de serviciu azi dimineaţă? 

— Lucrez toată ziua în local. 

— Vă amintiţi de o persoană care a-ncercat 


insistent să telefoneze la Palm Beach azi către 
prînz? 

— Cum adică „insistent”, domnule? 

— Adică încontinuu! De exemplu, ca atunci cînd 
nu se face legătura. 

Fata se concentra, dar nu reuşi să-l ajute pe Jo. 

— Uneori toate trei cabinele sînt ocupate 
deodată. N-aveţi idee cîţi clienţi se perindă pe aici 
într-o oră! La ora prînzului au fost peste două sute. 

Brusc, lui Jo îi veni o idee. Scoase portofelul şi îi 
arătă fetei o fotografie. Era a lui George Fox. 

— Îl cunoaşteţi? 

Fata aruncă în fugă o privire spre fotografie. 
Scutură din cap şi dădu poza colegelor ei. Una din 
ele îl recunoscu. 

Veni la ei şi dădu din cap de cîteva ori: 

— L-am văzut pe omul acesta. 

— Cînd? 

— A fost aici între zece şi unsprezece. 

— Sînteţi sigură? 

— Absolut. 

— După ce-l recunoaşteţi? 

— După mutră, deşteptule, spuse ea, şi pe urmă 
îmi amintesc că a golit o jumătate de sticlă de 
whisky în trei sferturi de oră. 

— George Fox a fost, mirii Jo şi se adresă din nou 
fetei: 

— A telefonat? 

— Se prea poate. Nu i-am dat atenţie. Am fost 
atentă să nu plece fără să plătească. 

— Ce maşină avea? 

— Habar n-am. Sînt zeci la staţia de benzină. 


— Bine, îţi mulţumesc foarte mult, încheie Jo. 

leşiră din local. 

— Deci, George Fox a fost aici, recapitulă Jo pe 
scurt. De aici cineva a încercat să-i telefoneze de 
mai multe ori lui Charly Queen. Putem presupune 
cu mare aproximaţie că George Fox a fost acela. 

— Am fi ajuns şi mai departe dacă am şti ce-au 
vorbit cei doi, interveni sergentul-detectiv. 

Mă tem, spuse Comisarul X, că nu vom afla 
niciodată. 

Ţinură poliţia din Miami la curent cu ultimele 
noutăţi. Îi raportară locotenentului Sarasto că 
George Fox a fost văzut în apropiere de Clewiston 
la ora prînzului. 

Sarasto promise să orienteze urmărirea în 
această zonă. 

Jo şi Tom se întoarseră la Miami. Socoteau să 
ajungă pe la ora 22, dar reuşiră să ajungă mai 
devreme decit se aşteptau. La ora 22 Jo era deja 
sub duş la hotelul „Claridge”. 

Cînd să închidă robinetul cu apă rece, sună 
telefonul, 

Jo se înfăşură într-un prosop şi ajunse la aparat 
înaintea lui Tom. Aştepta să-l cheme Sarasto. 

Nu mică îi fu mirarea cînd auzi vocea lui Sue Fox. 
Era agitată şi vorbea încet. 

— Jo, şopti ea, te rog, vino repede la mine. 

— Nu ştiu dacă se mai poate azi, doamnă. 

— Nu, te rog, foarte repede! Te rog, vino imediat. 

— Ce s-a-ntimplat? 

— Cred — mi-e teamă că e cineva în grădină. 

— Nervii, Sue, o linişti el. Mereu cînd se face întu- 


neric vezi stafii. Auzi zgomote care nici nu există. 
Doar şi ieri a fost la fel. 

— Nu, nu mă-nşel! spuse ea agitată. De data asta 
precis nu, Jo. Mi-e frică. Te rog, vino imediat! 

— Ei, o să vedem, spuse el şi închise. 

Tom nu auzi decît răspunsurile lui Jo, dar îi fu de- 
ajuns ca să deducă restul. 

— lar aude ceva, spuse el. 

— Nu-i de mirare. Dacă va continua aşa, o ia 
razna. Pretinde că e cineva în grădină. Bineînţeles 
că-i o prostie! 

— De ce prostie? întrebă Tom. 

— Aude lucruri care nu există. 

— la nu mai spune! leri a reacţionat la un zgomot 
real. A căzut o vază şi a auzit. 

— La dracu, ai dreptate! Adevărat că ieri s-a- 
ntîmplat ceva. Uneori te-ncurci în minciuni, încît tu 
însuţi nu mai ştii unde se termină minciuna 
profesională şi unde începe adevărul. 

— Da, Sue Fox are auzul fin. Nu uita că a fost 
cîntăreaţă de bar. 

— Atunci, hai să mergem! spuse Jo. 

Se îmbrăcă mai repede ca niciodată. Nu-şi 
amintea s-o fi făcut vreodată în mai puţin de 
şaizeci de secunde. 

Boyd Fletcher ajunse cu bine la Miami Beach. 
Singurele lucruri care-l neliniştiseră puţin erau 
desele controale din afara oraşului şi diferitele 
comunicări cu cifru, prin radio, către poliţie. La 
Miami se simţi mai în siguranţă. 

Parcă Dodge-ul într-o veche carieră de piatră nu 
departe de şoseaua de pe țărm. Pînă dimineaţă 
maşina nu avea cum să incomodeze pe nimeni. 

Cariera de piatră era la un sfert de milă mai jos 
de vila Fox. Boyd îşi puse un halat, mănuşi moi şi 
porni. 

Urcă liniştit cărarea îngustă pînă ce ajunse la 
gardul înalt din plasă de sîrmă. Era destul de 
întuneric, aşa că se căţără pe el. 

Cînd alunecă pe partea cealaltă într-un tufiş, i se 
păru că cineva a aprins sus în casă lumina. Ajunse 
însă neobservat în umbra casei, şi se gîndi că s-a 
înşelat. 

Ori se culcă devreme, se gîndi el, ori nu este 
acasă. Femei frumoase ca Sue Fox nu se retrag aşa 
devreme la culcare. 

Fletcher se ridică şi se apropie de vilă. Se puse pe 
treabă fără să stea mult pe gînduri. 

Planul lui era clar. Să ia banii din dormitor, şi-atit. 
Dacă reuşeşte să dispară cu banii, e bine. Dacă 
însă femeia îl va deranja în această operaţie, o va 
trimite după cumnat şi după soţ. 

Nu întrevăzu nici un obstacol, intenţiile lui fiind 


foarte clare şi reacţiile posibile bine stabilite. 

Boyd Fletcher, încercatul mecanic, se căţără agil 
pe un zid scund al terasei, deschise nestînjenit 
zăvorul interior al obloanelor şi pe urmă uşa de la 
terasă. 

Ajuns în casă, se opri o clipă. 

Luă lanterna în mîna stingă. În dreapta avea 
Mauserul, gata de tras. 

Raza de lumină se plimbă peste duşumea şi pe 
pereţi. Incă din hol Boyd îşi făcu o imagine 
generală asupra împărţirii parterului. Dormitorul nu 
putea fi aici. 

Se duse sus. Aşteptă din nou la capătul scării. Nu 
mişca nimic, nu se auzea nimic, numai ţiriitul 
greierilor pătrundea surd înăuntru, iar magnetul 
unui ceas electric se mişca la intervale regulate. 

A doua uşă pe care o deschise îl duse direct în 
dormitorul doamnei Fox. Se duse la fereastră, 
cobori jaluzelele şi perdelele şi făcu lumină. Nu 
închise uşa, ci o lăsă crăpată, pentru a păstra 
contactul cu zgomotele din casă, în cazul unei 
vizite. 

În lumina puternică din dormitor putea face uşor 
restul. Nu dădu nici o importanţă bijuteriilor aflate 
pe o măsuţă din apropierea patului. Privirea lui 
căuta seiful. 

In ciuda experienţei sale, îi trebui cîtva timp pînă 
ce-l dibui. Exista o singură posibilitate, şi anume în 
spatele madonei spaniole. 

Boyd ridică madona de pe soclu şi o puse jos. 
Seiful nu se vedea. Cînd Fletcher zgilţii soclul, 
observă că se deplasează cîţiva milimetri. 


Descoperi în lemn o crestătură verticală. Broasca 
de siguranţă era aşadar în soclu. Deschizind-o, 
soclul se răsucea datorită unui arc ascuns şi lăsa 
liberă deschizătura din perete. Se pare că soclul 
madonei era înşurubat în uşa seifului. 

Trebuia să-şi elibereze mîna dreaptă ca să 
rezolve problema broaştei de siguranţă. Nu se 
despărţea însă cu plăcere de revolver. Arma îi 
dădea liniştea şi siguranţa de care avea nevoie. 
Schimbă arma dintr-o mînă în alta, pentru că 
trăgea aproape la fel de bine cu stingă ca i 
dreapta. Îşi luă apoi instrumentul său special. 
pinse una din plăcuţele înguste de ia eva în 
despicătură, palpă mai adînc şi se hotărî să 
introducă şi a doua plăcuţă mai subţire. 

Reuşi abia cu a treia să apuce. 

Valţul de închidere se roti, broasca cedă. Soclul 
nu se răsturnă însă, aşa cum se aşteptase Fletcher, 
ci se dădu la o parte. 

Deschizătură de sub el era de mărimea unei 
cărămide. In caseta de oţel erau îngrămădite 
pachete de bancnote. Expeditiv ca întotdeauna, 
Fletcher nu stătu mult să se mire de indicaţiile 
precise ale centralei, ci puse mînă şi luă. 

Mîna dreaptă se-nfundă în casetă şi înşfăca 
pachetele. Stînga slăbi strinsoarea pe miînerul 
pistolului. 

În acest moment, cînd toată atenţia îi era 
concentrată asupra prăzii, auzi un foşnet uşor. 

Poate că vintul mişcase uşa. 

Işi trase brusc mîna din deschizătura îngustă, dar 
nu putu s-o scoată. Se desfăcuse marginea 


mănuşii. 

Întoarse capul mai repede decît trupul. Apucă să 
vadă un braţ gol de femeie, care împingea madona 
spaniolă. Se lăsă în jos, lipit de perete, ca să scape 
de lovitura masivei statui de lemn. 

Peretele îi frînă însă libertatea de mişcare, iar 
mîna prinsă în casa de bani îl împiedică să sară 
spre pat. Nu putea să tragă imediat, aşa că 
madona de stejar îl izbi în moalele capului. 

Se clătină. 

Ochii mai apucară să vadă femeia. Era Sue Fox, 
precis era ea. Boyd îşi aducea perfect aminte de 
ea. Voi să ochească şi să tragă, dar constată că nu 
mai are în mînă Mauserul. Muşchii braţului 
reacţionaseră contrar voinţei. Un spasm provocat 
de lovitura primită în cap îi desfăcuse degetele. 

Arma era pe podea. Apoi Boyd Fletcher avu 
senzaţia că se găseşte la cinematograf, pentru că 
lumina începu să se stingă. 

Nu lumina se stinse, ci intervenise orbirea scurtă 
care apare la pierderea cunoștinței. Fletcher nu se 
mai putea apăra. Alunecă neputincios de-a lungul 
peretelui căutînd să apuce Mauserul printr-un efort 
disperat. Femeia pusese însă piciorul pe armă 
trăgind-o spre ea. Luă Mauserul în mînă; nu, îl ţinea 
cu ambele miini. Faţa ei exprima hotărîre. 

Boyd se holbă la ţeava pistolului său credincios. 
Gaura rotundă se înceţoşă şi se făcu prea întuneric 
ca să vadă ce se întîmplă cu el. Simţea că vine 
inevitabilul. | se făcu cald. Un vîrf incandescent ÎI 
înţepă în intestine. 

Nu cunoştea încă această senzaţie, pentru că 


niciodată nu-l străpunsese vreun glonţ, dar ştia 
precis că nu poate fi decit un glonţ. Aşa simţi un 
glonţ. 

Imediat veni al doilea şi al treilea şi nu mai simţi 
absolut nimic. 

Boyd Fletcher zăcea lingă perete, uşor încovrigat. 
Gloanţele pătrunseseră în el ca într-un şarpe 
veninos care ameninţă omul şi în care acesta trage 
pînă îi piere ultima suflare. 

Sue Fox trase toate gloanţele, dar nu lăsă 
revolverul din mînă, de parc-ar fi fost lipit acolo. 

Părăsi dormitorul şi cobori. Cînd ajunse în hol, 
auzi motorul unei maşini şi curînd după aceea paşi 
grăbiţi. Cineva bătuse într-o uşă. Se pare că 
salvatorii o găsiseră deschisă şi pătrunseseră în 
casă. 

Jo aprinse lumina. 

O văzu pe Sue Fox în picioare. Era palidă ca un 
mort. 

— Prea tirziu, şopti ea. Am împuşcat un om! 

— Unde e? 

Ea făcu cu capul un gest obosit spre etaj. Apoi se 
trînti într-un fotoliu şi rămase cu privirea fixă. 


Ca prin minune, Charly Queen nu trecuse încă de 
pragul morţii. Il aşezară pe patul lui Sue. 

Tom arătă spre rana de la cap şi spre cămaşa 
plină de sînge. 

— Parcă l-ar fi izbit eu un fier de călcat. 

— Femeile sînt în stare de orice, spuse Jo. Charly, 
rănit grav, deschise în momentul acesta ochii. 

Cînd îi recunoscu, rînji. 


— Credeţi că mă aveţi la mînă, spuse el respirînd 
greu. Eroare, domnilor, nu mă prindeţi. Vă scap 
printre degete. Facem pariu că vă scap? 

— L-ai omorit pe Collins? întrebă Jo. Queen 
aprobă din cap. 

— Pe Goldriver, Lutherford, Smyrna şi ceilalţi? 

— Pe toţi. 

Charly închise din nou ochii. 

— Şi pe Lynn Fox? 

— Da, şi pe el. Lăsaţi-mă să mor în pace! 

— Ai vorbit la prînz la telefon cu George Fox? 

— De unde ştiţi? 

— Te-ai întîlnit cu el? 

— Şi pe asta o ştiţi? 

Jo văzu că nu-i rămîne decît să meargă la sigur. 
Criminalul le va aluneca curînd printre degete, 
chiar dacă doar sufletul său negru trebuia să 
coboare în împărăţia lui Hades. 

— Unde-i Fox? întrebă Jo. Queen îşi adună încă o 
dată puterile. 

— Centrala, spuse el, centrala nu mai 
funcţionează. S-a terminat cu ea pentru totdeauna. 

Cu asta terminase şi Charly Queen. Din păcate 
nu-l puteau reţine cu forţa. In faţa morţii erau 
neputincioşi. 

— Bună treabă a făcut Sue, remarcă Tom încet. 

Îl chemară la telefon pe locotenentul Sarasto şi-i 
spuseră că problema e ca şi rezolvată. Jo se ocupă 
apoi de Sue, iar mai tirziu, cînd veni locotenentul, 
prelua el restul cercetărilor. 

Reconstituirea nu prezenta nici o dificultate. 
Cercetările lor coincideau cu declaraţiile lui Sue. 


Procedura juridică era clară. Sue acţionase în caz 
de forţă majoră, în legitimă apărare. 

Ceruse întîi ajutor, dar ajutorul venise prea tîrziu. 
A încercat să-l facă pe făptaş inofensiv ameţindu-l 
cu madona. Ameţeala n-a durat mult, asta o ştiau 
cu toţii, iar cînd excelentul ţintaş a încercat să 
ajungă la armă, Sue a luat-o şi a tras, înainte ca să 
tragă el în ea. 

Nici un procuror n-o va găsi vinovată. 

Înainte de miezul nopţii o patrulă trimisă în 
cercetare dădu peste maşina lui Queen în vechea 
carieră de piatră. 

Jo, care merse cu ei, cercetă imediat maşina. 
instinctul său ieşit din comun îi spusese unde să 
caute. După scurt timp scoase din acumulator ceea 
ce căutau de atita vreme: Coltul 45, două 
încărcătoare, muniţia de plumb şi un amortizor de 
zgomot. 

Nu puteau pretinde mai mult în ziua aceea. 

— Cazul e ca şi încheiat, spuse Tom Rowland. Nu 
ne mai aşteaptă noi surprize. 

— Azi nu, spuse Jo reţinut. 

— Bine, atunci rezerv un bilet de avion pînă la 
New York pentru miine dimineaţă. Sau să iau două? 

— Poate mai rămîn o noapte la Miami, spuse Jo 
pe gînduri. 


Apărură însă, totuşi, o serie de surprize. După 
plecarea comisiei de criminalistică, Comisarul X 
constată că plecase şi căpitanul la hotel. Rămăsese 
aici fără maşină, iar afară turna cu găleata. 

O rugă pe Sue să-i împrumute maşina ei, Impala. 


Sue nu ezită de loc. 

— Bine-nţeles, spuse ea. Cheie e în poşeta mea, 

Jo căută în geantă, apoi în toate celelalte, dar nu 
găsi cheia de contact. 

— Chemăm un taxi, propuse Sue. 

— Poate dura o veşnicie. Dacă nu te supără, am 
să fac contactul fără cheie. 

— Şi eu am făcut odată la fel, recunoscu Sue. Nu 
demult, am pierdut cheia în oraş, cînd făceam 
cumpărături. 

Un montor de la reprezentanța Chevrolet a fost 
atit de drăguţ şi mi-a arătat cum se face legătura. 
Vezi că găseşti pe-aici, pe undeva, o bucată de 
sîrmă. 

Jo părăsi casa şi auzi cum Sue încuie cu grijă uşa 
în urma lui. Se duse în garaj, puse din cîteva 
mişcări maşina în funcţiune şi plecă în noapte, prin 
ploaie, la Miami. 


Cursa Miami - New York decola dimineaţa la 
nouă. Jo îl conduse pe căpitan la aeroport. 

— Trebuie să-nţelegi, spuse căpitanul, pentru 
poliţia din New York asasinarea lui Lynn Fox e 
clarificată îndeajuns. M-aş fi prăjit şi eu vreo cîteva 
zile pe plaja de la Miami, dar asta nu e-n program. 
Unsprezece luni din an viaţa se compune din 
muncă. Înţelege-mă! 

— Dar n-am spus nimic, răspunse Jo. Crezi, poate, 
că rămîn aici de plăcere? 

— Mă rog, nu de plăcere, dar poate pentru Sue 
Fox? 

— Nici pentru Sue, spuse Jo. Uite, ţie îţi pot 


spune: din cauza Coltului lui Queen. 

— Arma crimei? Dar o avem! 

— Da, e neîndoios arma crimei, explică Jo, dar de 
unde muşchi în ţeavă? Între panourile uşii, unde o 
păstra Charly, doar nu creşte muşchi. Sau crezi că 
Charly a-mpodobit-o cu un bucheţel pentru vreo 
festivitate? 

— Muşchi există peste tot, mirii Tom. Putea fi 
chiar în maşină. 

—  Muşchiul nu creşte în cutia bateriei. Între 
locuinţa lui Charly din West Palm Beach şi Miami s- 
a mai întîmplat ceva cu arma asta, dar ce? 

— Asta vrei neapărat să afli? 

Jo confirmă întrebarea. _ 

— Dacă e posibil, da. In afară de asta, Charly a 
mai dat un indiciu important. Precis că-ţi aminteşti. 
Cînd l-am întrebat unde-i Fox, a spus că centrala 
nu mai funcţionează, că nu va mai suna niciodată. 

— Voia să explice cine e omul din umbră al 
întregii istorii, spuse Tom. Cine să fie, dacă nu 
George Fox? George organiza şantajele, pentru că 
avea nevoie de bani. Informaţiile necesare şi le 
procura din actele fratelui său. Mai e vreo 
îndoială? 

— Nu asupra procedeului, se rezumă Jo să spună. 
Mie-mi plac totdeauna afacerile limpezi. Pentru 
asta am nevoie de George Fox. 

— Şi dacă e mort? 

— Atunci de cadavrul lui, 

— Unde vrei să-l găseşti? 

— Acolo unde a ajuns şi muşchiul în ţeava. Nu 
uita, George Fox a fost văzut ieri la amiază 


aproape de Clewiston. Charly Queen a fost chemat 
la telefon de la Clewiston. De unde să ştie Queen 
că banii sînt în dormitorul lui Sue, dacă nu de la 
George? S-a întîmplat ceva de la prînz pînă seara. 

— Da, da, posibil ca să mai aduni ceva fapte în 
această direcţie. Deci, mult noroc! 

Căpitanul intră pe culoar spre avion, iar Jo se 
duse la sediul poliţiei. 

Sue Fox era deja în biroul lui Sarasto şi dădea o 
declaraţie scrisă despre incidentul din dormitor, ca 
să se încheie protocolul. 

Jo intră. O putea privi pe Sue dintr-o parte, fără 
ca ea să-l observe. Avea impresia că femeia îşi 
revenise. 

Un zîmbet fugar trecu pe faţa ei bronzată. 

— Nu vă deranjaţi, spuse Jo. 

— Bine c-aţi venit, spuse locotenentul răsucind în 
mînă arma crimei, de care atîrna un carton mare. 
Nu ştiţi ultima noutate, Jo! Doamna Fox susţine c-a 
mai văzut aceasta arma. 

Jo se aşeză în fotoliul liber şi privi întîi arma, apoi 
pe Sue Fox. 

— Cum ai spus? 

— Cred c-am mai văzut revolverul ăsta. 

— Nu-i un revolver, spuse Jo, ci un pistol, dar n- 
are importanţă. Unde ai văzut arma? 

Ea ezită. Răspunsul veni în sfîrşit clar şi precis. 

— La cumnatul meu. 

— La Lynn Fox, vrei să spui? 

— Doar am avut un singur cumnat. 

Jo îşi stăpîni mirarea şi începu să plaseze noul 
fapt mozaicul lui mintal. 


— Eşti absolut sigură? 

— Destul. 

— După ce-ai recunoscut-o? insistă Jo. 

— După miner. 

— După patul pistolului adică. 

— Da, aceste plăcuţe de plastic maro aveau şi la 
revolverul lui Lynn Fox o ciupitură. Avea forma 
unui fulger, 

— Cînd l-ai văzut ultima oară la Lynn? 

— Era încă al doilea procuror aici. 

— Deci acum patru ani. 

— Cam aşa ceva. 

— A constatat că-i lipseşte arma mai tîrziu? 

— Nu ştiu. 

— Vom vedea imediat, spuse locotenentul 
Sarasto, apăsînd pe un buton. 

Ceru toate anunţurile de pierdere a armelor de 
foc în perioada 1959—1961. Era destul de 
conştiincios. 

După cîteva minute primi anunţurile, vreo cîteva 
duzini. Armele de foc nu se pierd atît de uşor. 

Constatară că Lynn Fox anunţase într-adevăr 
pierderea armei. Tipul şi numărul din anunţ 
corespundea exact cu cele ale armei criminale. 

Pentru început fu o surpriză deconcertantă. În 
sine însă, faptul se încadra foarte bine în 
desfăşurarea evenimentelor, atit de bine încît 
Sarasto şi Jo se înţeleseră fără cuvinte, dintr-o 
privire. 

In prezenţa lui Sue Fox nu vorbeau cu plăcere 
despre asta, ca să nu amintească numele de 
George Fox. 


După semnarea declaraţiei, Jo o conduse pe Sue 
şi îi predă Impala intactă. 

— Trebuie să-ţi procuri o cheie de rezervă, o sfă- 
tui, el. 

— Înainte de a pleca, îl asigură ea. Acum mă duc 
la reprezentanţă. 

— Unde ai să pleci? se interesă Jo. 

— Incă nu ştiu, spuse ea. Undeva departe, cît mai 
departe. Trebuie să mă distanţez de toate. Şi-apoi, 
nu ştiu ce-i cu George. Îmi închipui însă! Mă tem... 

— Şi eu mă tem, spuse Jo, dar nu avem linişte 
pînă nu sîntem siguri. 

— Există măcar vreun indiciu, o urmă poate?... 

— O urmă, poate! spuse Jo. 

— Nu fi aşa de ambițios, îl rugă ea întinzîndu-i 
mîna. Oare ne vom revedea? 

— Sper, spuse Jo. Cînd termin şi cînd praful se va 
depune pe întreaga istorie, poate. Da, cînd lichidez 
cazul definitiv, s-ar putea. 

Ea se urcă în maşina albastră ca seninul cerului. 

— Nu eşti mulţumit cu ceea ca ai obţinut? întrebă 
ea apăsînd deja pe butonul de pornire. 

Jo ridică din umeri. Spuse apoi cu două înţelesuri: 

— Cînd un bărbat a încetat să fie nemulţumit, 
spunea bunica mea, atunci poate să se 
pregătească de pensie. 

— Frumos, spuse ea pornind. Anunţă-mă cînd ai 
ajuns în acest stadiu. Vin să văd de gospodărie. 

„De ne-nchipuit, gîndi el în timp ce maşina ieşea 
din curtea poliţiei. Ar fi pur şi simplu de necrezut.” 

Pentru ultima sa zi în Florida, Comisarul X avea 
de rezolvat un program destul de încărcat. Merse 


întîi pe urmele lui George Fox, acea urmă care 
trebuie să se fi încrucişat în după-amiaza zilei de 
ieri cu cea a lui Charly Queen. 

Şi de data asta memoria îi veni în ajutor. Îşi 
aminti că proprietarul barului de noapte, adică Rud 
Bartow, are o cabană lîngă lac, şi că atit complicele 
lui, Charly Queen, cît şi George Fox, fostul lui 
camarad de război, cunoşteau această cabană. Ce 
loc de întîlnire era mai aproape decit cabana? 

Locotenentul îl ajută pe Jo cît putu. De la Bonita 
Springs li se indică exact locul unde se afla cabana 
de biîrne. 

Jo se duse spre prînz acolo şi o găsi uşor. Făcu o 
inspecţie minuțioasă a cabanei şi cercetă prin 
împrejurimi. In dormitorul din spate, aproape de 
vechiul dulap, descoperi pe podea urme de 
rosătură dispuse în semicerc. Se pare că cineva 
mutase dulapul. Jo dădu dulapul la o parte şi 
descoperi o scîndură de parchet nebătută în cuie, 
şi sub ea un spaţiu. 

Spaţiul era gol. Jo băgă mina înăuntru şi cînd şi-o 
scoase avea sub unghii muşchi uscat. Cu acest 
muşchi erau astupate crăpăturile dintre birnele 
peretelui exterior. Era o metodă frecventă de 
astupare a găurilor, pentru a nu trece curentul 
printre ele. 

Aici fusese deci arma ucigaşă! Deci asta era 
explicaţia pentru muşchiul din ţeava pistolului. 

Jo căută încă vreo oră, dar nu găsi nici urmă de 
George Fox. 

Tocmai voia să plece, cînd aproape de drumul de 
bîrne descoperi ceva care-i confirma prezenţa lui 


George Fox. Lucrul găsit îi întări şi mai mult 
supoziţia. Răsturna toată construcţia cazului, care 
acum se prăbuşea din temelii. Jo  căutase 
inconştient un punct de sprijin pentru bănuielile 
sale şi-l găsise. 

Avea în mînă întreaga rezolvare. Se întoarse în 
grabă la Miami, ca să fie acolo înainte de 
închiderea cazului, şi reuşi. 

Pîină-n ora şaptesprezece vizită o bancă şi o 
agenţie. Işi rezervă un bilet de întoarcere la Pan 
American Airlines de pe bulevardul Sunrise, apoi îl 
rugă telefonic pe locotenentul Sarasto să vină la 
hotelul „Claridge”. 

În timp ce-şi făcea valiza, îi raportă locotenentului 
rezultatul cercetărilor sale la lac. Îi strică iubitorului 
de culori întreaga dispoziţie, dar îl învioră 
explicîndu-i că cercetarea în continuare a cazului 
nu mai intră în raza de acţiune a lui Sarasto. 

Inainte de a părăsi hotelul, îi mai telefona o dată 
lui Sue. Fata din casă îi spuse că doamna Fox a 
plecat; încotro, nu ştia. 

Cu asta, Jo îşi încheie vizita sa în Florida. 

În apartamentul lui Jo din New York Bronx, Gun 
Hill Road, sună telefonul. Era ora 09 şi 40 fix, ora 
coastei de est. Jo se întorsese abia după miezul 
nopţii şi mai era încă în pat. 

Se gindea că poate e căpitanul, dar nu era el, ci 
altcineva. 

De sperat, Jo nu-şi pierduse speranţa, ca omul 
acesta să iasă la suprafaţă, dar nici în cele mai 
îndrăzneţe visuri ale sale nu se aşteptase ca 
George Fox să apară atit de repede. Obosise şi el 
de jocul de-a v-aţi ascunselea şi dorea, în sfîrşit, să 
lase cortina. 

— Aţi auzit foarte bine, spuse vocea sonoră. Vă 
vorbeşte George Fox. Ştiu că nu aveţi de gînd să 
vă opriţi. V-aş propune deci să ne întîlnim. 

— Cu plăcere, răspunse Jo binevoitor. Unde, 
domnule Fox? 

— La mine, natural. Cunoaşteţi locuinţa: strada 
Houston Vest, numărul doi, opt, opt, la 
Shakespeare. 

— Bine, atunci la Shakespeare! spuse Jo. 

— Insă vă rog să veniţi singur, Jo. 

— Bineînţeles, domnule Fox. Cînd să fie? 

— Cît mai repede posibil. Să trecem mai repede 
peste lucrurile neplăcute. 

Jo intră sub duş, se rase cu grijă şi se îmbrăcă. În 
timpul micului dejun vorbi cu cineva la telefon. 

Scoase maşina din garaj şi cobori spre 


Manhattan. Înainte de unsprezece parcă maşina, 
intră în bloc şi se urcă cu liftul la numărul douăzeci. 

Sună. li deschise o femeie de serviciu. 

— Dumneavoastră sînteţi domnul? întrebă ea, 

— Care domn? se interesă Jo. 

— Care a cerut să fac curat în locuinţă. 

— Nu chiar acelaşi, spuse Jo, dar am o întîlnire 
aici. 

— Plec imediat, spuse femeia. Am terminat. 

Jo intră în apartament. Nimic nu se schimbase de 
la ultima lui vizită. Se ridicase doar puţin praful, 
care plutea acum în aer. 

Jo inspectă toate încăperile. Nu era nimeni. Se 
aşeză comod într-un fotoliu şi fumă o ţigară. 
Tocmai voia s-o stingă, cînd sună telefonul. 

Jo răspunse. 

— FOX, spuse vocea cunoscută. Constat că aţi 
ajuns, Jo. 

— Punctual ca soarele. Unde vă ascundeţi, Fox? 

— Viu imediat. Am vrut să mă conving numai că 
cometa nu are o coadă de agenţi de poliţie după 
ea. 

— Mă subapreciaţi, spuse Jo. 

__— Sper să nu vă supraapreciez, spuse celălalt. 
Incă ceva, Jo. Cînd se deschide uşa, s-ar putea să 
rămîneţi cam surprins, Vă rog să nu puneţi imediat 
mîna pe revolver. 

— Cum? Eu?... spuse Jo. Mă bucur de întîlnirea 
noastră. 

— Atunci, pe curînd. 

— Pe curînd, spuse Jo cu răceală. 

Cît fumă două ţigări, se uită de cîteva ori la ceas. 


Cel care telefonase nu se grăbea, cu toate că era 
prin apropiere, din moment ce spionase intrarea 
clădirii. 

În sfîrşit, Jo auzi paşi. Se apropiară, se răriră, apoi 
se opriră. 

Se auzi cheia în broască, apoi un zăvor tras şi uşa 
se deschise fără zgomot. 

În cadrul uşii stătea Sue Fox, frumoasă ca 
întotdeauna, dar foarte hotărită şi cu faţa mai puţin 
prietenoasă ca de obicei. 

Jo nu văzu nici un motiv să se ridice şi s-o 
întîmpine. Aşteptă să închidă uşa şi să intre. 

— Eşti surprins? întrebă ea. 

— Nu, spuse el zimbind. 

— Dar nu m-ai aşteptat, nu? Sau? 

— Nu, spuse el. În fond, mi s-a anunţat George 
Fox. Şi chiar de două ori. Totuşi, nu sînt surprins că 
George n-a putut veni, e mort. Ai preluat tu rolul 
lui, pe care toţi credeam că-l joacă George de ani 
de zile. Bietul Fox, n-a fost decît un sărman şi 
nevinovat tont! _ 

Sue purta un costum bleumarin de stewardesă. li 
venea impecabil. Nu venise ca să încheie cu Jo 
socoteala cea de pe urmă. El bănuia de ce venise, 
dar ştia că trebuie s-o dezamăgească. 

Pentru moment nu păru prea mirată că el ştie 
atitea. 

Deodată zimbi. 

— Ce ai de spus? 

— Păi, cam atita că încă de pe cînd erai 
cîntăreaţă într-un local de noapte aveai o voce 
joasă, plăcută şi că-ţi făcea plăcere uneori să-ţi 


uimeşti spectatorii imitînd vocile bărbăteşti. Treaba 
asta o ştiu de la agentul tău, care a lucrat ani de 
zile pentru tine, şi mai ştiu şi altele de la el. 

Jo făcu o pauză şi ridică mîna. 

— Stai jos! 

— Mulţumesc, prefer să stau în picioare. 

— Atunci să nu arunci vina pe mine dacă spusele 
mele te vor da gata. 

— Vrei să mă dai gata? întrebă ea rizînd. 

— Ai puţină răbdare!... Era odată, începu el, o 
fată foarte orgolioasă şi nu prea talentată. Voia să 
pună mîna pe un băiat de familie bună. Mititica ştia 
că pretendentul se cam clatină material şi că-l 
poate ademeni în grădina căsniciei numai dacă-i 
oferă o avere frumuşică. Îşi făuri deci un plan cu 
ajutorul căruia să-şi poată preschimba într-o 
jumătate de milion puţinii bani de care dispunea. 
Îşi aminti de un vechi prieten, proprietarul unui 
club de noapte din Miami. Numele lui? Rud Bartow. 
Pseudonim: Ted Parker. La rîndul său, Parker făcu 
rost de un alt vechi prieten, un ţintaş de elită, pe 
nume Charly Queen. 

Apoi Sue Fox făcu rost de altceva, şi anume de 
adresele unor oameni bogaţi, care puteau fi 
şantajaţi. Materialul pentru aceste şantaje le lua 
din actele cumnatului ei, procurorul Lynn Fox, care 
lucra acasă cu ele. 

A ţinut figura! Sue şantaja, îşi plătea din sumă 
complicii şi apoi ucidea victimele, pentru ca să nu 
sufle nici unul. Totul a mers strună, într-adevăr, de 
şapte ori, adunîndu-se astfel o sumă care nu era de 
disprețuit. 


Micuța avea acum bani, ucigaşii îşi aveau partea 
lor, iar cumnatul procuror a fost mutat la New York. 
însă plecarea sa jalnică din Miami, cele şapte 
cazuri misterioase nerezolvate nu-i dădeau pace lui 
Lynn Fox. A început să bănuiască ceva. Poate că şi 
fratele lui, George, i-a dat vreun indiciu într-un 
moment de luciditate. Oricum, Lynn a plecat în 
Florida, să clarifice cazurile din trecut. Faptul putea 
s-o pună în pericol pe Sue. lată de ce ea îşi chemă 
vechii prieteni în ajutor. George, care devenise încă 
dinainte suspicios şi neîncrezător în reuşită, mi-a 
telegrafiat. 

Jo se adresă acum direct lui Sue Fox: 

— Nu mi-ai trimis tu, draga mea, telegrama, ci 
George. Tu i-ai aflat conţinutul abia cînd ai citit-o. 
Pe atunci credeam că e o măsură de prevedere din 
partea ta. Moartea bruscă a lui Lynn ne-a tulburat 
tuturor puţin privirea, iar lui George chiar mintea. 
Cînd m-ai cunoscut pe mine, rivalul tău, ţi-a fost 
uşor să faci jocul. Ţi-ai chemat din nou prietenii 
ucigaşi. Eu le-am scăpat printre degete şi l-am 
lichidat pe unul dintre ei. Tu singură l-ai sacrificat, 
pentru că devenise inutil datorită rănii. 

Cu timpul, centrala, adică Sue Fox, a început să-şi 
facă griji. George mai trăia încă, dar după moartea 
fratelui său făcea orice, fără a se opune. Era în 
drum spre o instituţie de dezalcoolizare, dar l-ai 
chemat înapoi, ca să-l foloseşti în ultima scenă, şi 
anume a propriei morţi. Momeala era acum averea 
lui Lynn Fox, pentru care existau doar doi 
moştenitori: George şi Sue Fox. 

Cît Jo îşi trase sufletul, Sue spuse: 


— Da, grozavă fată! 

— Răbdare, va fi şi mai grozav, spuse Jo. După 
ce-am dat de urma lui Queen, totul s-a complicat. 
Poliţia l-a lăsat liber şi Queen a primit un telefon. L- 
ai înfuriat foarte tare. Sub un pretext oarecare l-ai 
îndreptat spre cabana lui Parker. Dar nu i-a 
telefonat George Fox, ci tu însăţi. George a stat la 
un motel şi a golit o sticlă de whisky în timp ce i-ai 
telefonat lui Queen. Ulterior, l-ai convins pe George 
că e neapărat necesară o discuţie personală cu 
Charly Queen, de care depindea ca totul să rămînă 
secret. 

l-ai trimis lupului oaia. George, fraierul, lipsit de 
voinţă cum era, s-a dus la cabană încrezător şi 
Queen l-a împuşcat, aşa cum prevăzuseşi. Unde a 
dus Charly cadavrul, nu se ştie. Probabil că l-a 
scufundat în lac. Eu n-am reuşit să-l găsesc. Între 
timp, tu ai scos revolverul din cabană şi l-ai ascuns 
în maşina lui Charly. Trebuia să-l prindem din 
cauza armei, în cazul în care n-ar fi reuşit planul de 
aseară. Dar totul a mers strună. 

— Vrei să spui... rosti Sue foarte încet. 

— Nu că vreau să spun, ştiu! spuse Jo. Mi-ai 
telefonat pentru că n-ai vrut să-l omori pe 
spărgător fără să se ştie. Totul trebuia să pară o 
simplă coincidenţă. Consecventă, l-ai pîndit pe 
Charly în casă, l-ai doborit şi l-ai împuşcat, cînd îşi 
făcea de lucru la seif... Pînă aici totul a mers bine şi 
nu s-ar fi putut dovedi niciodată nimic. N-ai fi intrat 
la apă nici pentru faptul că banii de la bancă s-au 
topit, nici că ai economisit mai puţini bani decit 
spuneai în anii petrecuţi la clubul de noapte. Nu, 


altceva te-a trădat. E acel fleac de nimic, care te 
dă de gol. 

— Sînt foarte curioasă, spuse Sue, stăpină încă pe 
ea. 

Jo băgă mîna în buzunar şi scoase ceva mic, pe 
care-l ţinea în pumn. 

— Fleacul îl am aici, spuse el fără să desfacă 
pumnul. Maşina ta mi-a spus adevărul. Trebuia să 
fac contactul, pentru că ai pierdut cheia. Contactul 
era făcut însă de tine încă de după-amiază. Altfel 
n-ai fi putut să te-ntorci la Miami după ce l-ai dat 
pe George pe mîna ucigaşului în cabana lui Parker. 

— Aiurezi! strigă ea deodată. 

— Sint chiar prea lucid. lată aici, doamnă, 
dovada. 

Jo desfăcu pumnul. În palmă avea cheia de 
contact de la Impala, pe care o găsise nu departe 
de cabana lui Parker. 

— l-a căzut lui George din buzunar, urmă Jo, 
poate cînd l-a împachetat Charly. Altă explicaţie nu 
există. Asta dovedeşte că tu ai fost acolo; căci 
maşina trebuia într-un fel să se-ntoarcă la Miami. 

După ce Jo termină ce avea de spus, Sue îl rugă 
să-i dea o ţigară. Jo îi dădu. 

— Aşa e? o întrebă el cînd îi aprinse ţigara. 

— Afară de citeva amănunte neînsemnate, 
recunoscu Sue Fox, aşa e. 

— Tu eşti centrala? 

— Dar cine oare?! 

— Şi o spui atit de liniştită şi nepăsătoare? 

Sue dădu din cap şi fumă mai departe. 

— Sînt calmă şi nepăsătoare, pentru că te 


consider inteligent, Jo. Îţi fac o propunere! Sînt o 
femeie destul de arătoasă, îl moştenesc pe Lynn 
Fox, îl moştenesc pe George Fox; casa din Miami şi 
locuinţa din New York sînt ale mele. Toate la un loc 
fac cam un milion de dolari. În afară de faptul că te 
apreciez foarte mult şi am încredere în talentul tău 
de a spori această avere. Eşti singurul om în lumea 
asta care ştie cine a tras sforile. Nimeni nu te 
obligă să divulgi ceea ce ştii. Putem pune totul pe 
seama lui Charly Queen şi a lui George şi ne 
petrecem restul vieţii în tihnă în Bahamas. 

— Bine, spuse Jo. Dar dacă nu sînt de acord? Cum 
îţi imaginezi atunci restul vieţii? 

Sue Fox nu mai zimbea. 

Uitase să tragă din ţigară şi-l rugă pe Jo să i-o 
aprindă din nou, 

În timp ce el se pregătea, nu dădu atenţie pentru 
moment miinilor ei. Fulgerător, ea scoase din 
costum un revolver „Beretta”, o armă de damă, 
mică, dar cu efect mortal, 

— Atunci mi-am închipuit viaţa astfel, spuse Sue 
Fox şi ţinti spre Jo. Adică fără tine! Îmi vine greu să 
te lichidez, dar n-am de ales! Nu te voi uita toată 
viaţa, totuşi o voi face. Altfel, viaţa mea ar fi şi mai 
scurtă. 

Ridică încet arma, dar nu reuşi să tragă. 

Bărbatul care intrase fără zgomot în apartament 
o prinse pe la spate în braţe, strîns şi repede. 

Tom Rowland îi lipi lui Sue Fox coatele de trup. 
Arma se descarcă în jos, fără urmări pentru Jo. 

— Laşule, gifii ea furioasă. Deci, n-ai venit singur! 

— Da, sînt destul de laş, recunoscu Jo, mai ales în 


situaţii complicate, cînd eu şi Tom lucrăm cu 
plăcere mînă-n mînă. 

Cătuşele răsunară la încheieturi: un zgomot 
supărător în încăperea primitoare. 

După ce maşina poliţiei o luă pe Sue Fox, Jo 
Walker îi predă căpitanului într-un plic închis cheia 
de contact de la Impala. 

— Se cam înghesuise în tine, hm? mormăi 
căpitanul Rowland cînd părăsiră locuinţa. Vreau să- 
ţi amintesc că scorpionul nu-i porumbel. 

— Oricine se poate înşela, spuse Jo. Important e 
să nu te-nşeli mereu. Pînă la urmă găseşti unde-ai 
greşit. Mai pot să-ţi mărturisesc ceva? 

— Ce anume? întrebă Tom. 

Jo îi spuse abia cînd coboriră cu liftul. 

— Urăsc whiskyul de proastă calitate, solo-urile 
de vioară şi cazurile de acest gen, spuse el. Însă, 
după părerea mea, Sue Fox, ca femeie... 


